text:
標題: 唔識點做.. [打印本頁]
作者: 我好愛LTC 時間: 2017-5-30 02:42 PM 標題: 唔識點做..
故事有點長..
細佬我,岩岩過左22歲
前度,7月生日就19歲
12月26日同前度分左手,係一年入面,其實雙方都有問題,
前度:佢自稱因為佢係獅子座加埋屬虎,所以脾氣好暴燥..例子:試過係街拖住手行,因為唔小心行快左兩步比佢係條街到媽叉到我媽街
問題二,因為佢好鐘意玩lol,仲要經常性打通頂,跟住去番學..又試過因為打機搞到明明同我約好左都放飛機..試問身為男友既我又點會開心,最大獲果次係我今年新年同屋企人去歐洲玩,屋企人都請佢去,我地去報團果陣因為佢掛住打機而聽唔到電話,miss左報名交資料個時間,都唔知係好定壞,如果果陣報左名而又分左手就真係..
問題三,佢其實好易哄但好易嬲,三日唔埋兩日就講分手,次次都係佢媽我,我唔會駁咀..去到差唔多分手果段時間,我一見勢式唔對有理無理都講左對唔住先,係就係嘈少左交,但我自己越來越辛苦.
其實細佬都好有問題
係佢同我一齊兩個月到,因為自己小小問題,由原本有小小儲蓄搞到差人小小錢..(六位數,放心,已還清)係果段時間我都覺自己對佢好衰,應承左既野又做唔到,記念日都係係屋企食餐飯就算數,佢想要既野又買唔到,我諗最貴都係買左部i6plus比佢,仲要係2手..諗起以前既自己都覺得醜怪
問題二,思想唔成熟,我諗起以前既自己都覺得好小朋友成日覺得佢唔識睇諒我,自己做野咁辛苦為左還債,但係佢就小小野都發皮4,後尾諗番,可能佢佢只係想傾個電話食個飯,但我連呢啲都唔肯去做!
問題三,大肥仔,係佢同我一齊果陣,我最高去到114kg高176,以家幾重就留番下面再講啦!
問題四,懶,我之前係一個非常懶既人,放假緊係留係屋企訓教最爽,其實最主要係因為啲錢都用曬去還債
背景大致上都交待完啦
其實當最後一次嘈交既時候,我知道自己要哄一定哄得番,但就算哄番,如果無改變問題都會係到,所以果陣我同自己講要狠心啲,比半年時間自己,用一個全新既我去搵番佢!當然佢唔知啦,佢以為我變左心..
唔經唔覺過左五個月,其實自己係分手第一個月超崩潰,每日不停去唱k飲酒打雀,因為唔想番屋企,太多太多既回憶啦但係去到第二個月其中一日,我發現我咁樣有違原意,除左無佢係身邊,根本都無咩點變,所以我就立定決心,由早上六點半出門,做野做到夜晚九點左右,再去做gym,番到屋企都十一點幾,沖涼訓教準備迎接新一天新挑戰,諗番起2至4月真係覺得自己好西利如是者過左三個月,由110kg減到90kg,雖然都係肥仔,但開始有番啲自信,開始肯去學gel頭,開始去學衣著,又買左隻錶獎勵自己,亦都以為自己開始忘記佢...以為!
其實我啲朋友,都有介紹女仔比我識,甚至有啲出曬街睇曬戲,但當發展到一個地步,我就會突然諗番起佢,雖然佢係脾氣大左啲,但每當我諗起係自己用曬啲錢去還債,佢試過靜靜雞放500蚊入我個袋到,然後等我走左再whatsapp我同我講,可能500蚊唔係多,但大前題係佢仲讀緊書,讀緊vtc,果500蚊係佢一個星期既搭車食飯錢,果陣係條街到我真係喊左出來,真係好感動,但感動之餘我更加嬲我自己,點解自己果陣咁無用?
直到係五月其中一日,佢個好姊妹打比我,叫我去網吧咁岩又想問下佢近況,所以最後都應左約,點知一去到,就見到佢係到,一見到佢真係超開心,心入面果份情感真係好似黃河氾濫,一發不可收拾而果晚佢姊妹好識做,話有事要走先,留低我同佢單獨相處,係送佢番屋企途中,大家都傾左好多野,近況,我對佢既心意啦,當年分手我比自己既目標啦同埋佢..已經有男朋友,但聽佢講佢男朋友對佢好衰,試過有一次佢男友叫佢,佢聽唔到,佢男友行過去撞佢推佢踩佢,同埋因為前度係單親家庭長大,一個媽媽獨力養大兩個女,所以就算嘈交嘈得幾勁,都唔可以提給到佢媽媽,但佢男友就次次嘈交都會拎媽媽出來講,又話唔識教女又話佢呀媽點點點,當時聽到呢到我真係好嬲,因為佢媽媽好錫我當我半個仔,你因為自己脾氣暴燥你就講佢媽媽?聽唔到唔應你就郁手打佢,過多兩年咪家暴?你男人老狗28歲仔你好唔好意思?如是者過左幾日,果幾日同佢都日日見,大家既關係又似情侶又似好好好好既朋友,但係我知道呢個夢好快要醒,因為我地係唔岩既時間相遇,直至到有一日,佢又同男友嘈交,仲要一嘈就嘈左大半日,嘈完之後佢無啦啦同我講左句好傷害我既說話「呢幾日唔好搵我,我要陪我男朋友」,我當時心態又再一次崩潰..緊住大家好認真咁傾,佢話比半年時間佢,因為佢覺得自己好賤,但我同佢講,賤果個係我,明知你有男朋友我仲要做第三者,我已經等左你半年,再等多你半年甚至一年兩年五年我都會等,因為我覺得以家既自己仲未可以比到好既生活你,係等你既呢段時間我會努力工作同進修,再改埋啲壞習慣,但當有一日你地正式分左手,個心可以接納到第二個男朋友既時候,我唔需要你馬上成為我女友,但最少比個光明正大既機會我去追你!
事情大致上就係咁,以家其實都仲有聯絡,好多人都叫我放棄佢,咁落去咪又係自己辛苦,忘記左佢搵過第二個啦!真係唔知點算所以上來請教大神們,幫幫細佬!
Copyright © 2003-2017 香港討論區


c: text/html

text:
30 MARCH 2014(SUN)
今日天氣仍然唔多好,所以都唔敢諗去啲戶外地方,不過見下午都冇再落雨,都係時候要出去行吓玩吓,唔好成日困住係屋企嘛!
大家估吓我地去左邊~
哈哈哈...其實我地今日化身為文化人,去行博物館呀!
依張相係唔係好得意呢?其實係因為香港歷史博物館依家有一個以舊相片為題嘅專題展覽,為左配合個主題,所以係展覽廳前就可以俾我地扮影懷舊相,只要拎住張QR咭仔影依張相,咁就可以出左依啲懷舊用品,張相亦都可以經E-MAIL SEND返俾你~
個傻豬仔見到自己張相都不知幾興奮呀~
我地係香港歷史博物館都只係睇左依個小小嘅舊相片展覽,因為唔可以影相,所以唔可以同大家係度分享,不過啲相又真係幾有特色,由古代去到舊香港都有,如果大家對懷舊相片有興趣,都可以去參觀一吓呀!
其實香港歷史博物館都仲有一個大型展覽,不過因為我睇舊相片都悶親小小豬,所以我地都冇入去睇,留返下次先再行過,之後我地就轉戰科學館啦!
恐龍展原來下星期就結束,所以都好多人排隊入場打晒蛇餅,要排隊入去睇恐龍都一定要排兩個鐘以上.暫時小小豬對恐龍印象又唔太深,加上又咁多人,我當然唔排啦,之後就去睇常規館玩啦!
小小豬真係有一個好爸爸,每一樣小遊戲大肥豬都會好用心咁同小小豬解釋,等小小豬明白多啲呀~
當然有啲簡單遊戲就等小小豬自己探究啦~
其實以小小豬依個年紀,好多遊戲都唔識玩,不過我地都覺得可以俾佢嘗試,等佢接觸吓,見識多啲嘛.
可能因為恐龍展關係,科學館真係勁多人,所以玩好玩意都要排隊,有啲都要排成個鐘以上,真係誇張呀!
不過唔緊要,因為我地已經買左博物館年票,之後可以多啲時間去唔同嘅博物館再繼續玩呀!
話時話,原來依家博物館年票真係好抵,我地出家庭年票,四名成員嘅年票都只係$200,有海洋公園或者迪士尼年票都仲可以有八折,所以我地三口子連同LULU妹四個人出都只係$180,真係好抵玩呀!

robotstxt: allowed

filter: keep


text:
19 DECEMBER 2013(THU)今日可以話係小小豬嘅大日子,因為佢咁大個仔第一次表演呀~
係小小豬PN班時都應該有機會表演一次,不過因為表演當日撞左去覆診,所以冇機會參與.
今次K1嘅聖誕表演就真真正正係小小豬嘅第一次,為左紀錄依一個咁重要嘅日子,所以我地叫埋小豬媽同LULU妹一齊去睇表演,其實係幫手拍低依個重要時刻.
你地都唔知,前幾日我大肥豬就已經開始好緊張,準備好晒佢啲器材,又大炮又DV,佢話要影低小小豬第一次表演呀!
今日當我送完小小豬入課室之後,其實我個心情都幾15/16,既擔心小小豬係台上攪攪陣影響其他同學仔,但又有一絲希望佢可以好好咁跳晒成隻舞,所以係觀眾席時我都幾不安呀!
終於等到小小豬嗰班表演,我地兵分兩路(真係好似好大陣像咁),我同LULU妹就係台前影學校為我地準備嘅攝影區影,小豬媽就同大肥豬係禮堂上層影,為求影低唔同角度嘅小小豬呀!
好啦....開始啦,大家見唔見到小小豬呢?咪就係第一隻小青蛙啦~
青蛙跳跳跳~
哈哈哈...等我放條片俾大家睇吓小小豬成個表演過程啦!雖然係六分幾鐘,不過小小豬都好似NON-STOP咁不停跳,好攪笑呀~
睇完表演之後,我第一時間就走去抱實小小豬,因為見佢係台上跳舞真係忍"VV"忍得好辛苦,所以帶左佢去洗手間.其實另一個目的就係我真係好感動,邊抱小小豬去洗手間邊喊左出嚟.
因為當初老師同我講小小豬好抗拒唔肯跳,一聽到話排練時佢都唔肯一齊跳,到之後肯跳嘅時候就攪攪陣,佢個攪攪陣程度都令到老師曾經向我暗示.........不過我覺得向大家表演都係一個難得嘅機會,所以同老師講希望可以堅持到最後嗰一刻.
到左今日正式表演,真係完全冇諗過小小豬可以係台上跳晒成隻舞,又冇攪攪陣,仲可以係跳得咁好.
最重要就係跳緊嘅中途,見小小豬不停捉住"姑姑",我想佢當時都應該係好急"VV",不過小小豬都冇走開,亦都冇瀨到,堅持跳晒成隻舞,所以我真係勁感動, 小小豬真係大個仔啦!
表演完畢之後就返課室開派對,相信小豬媽嘅心情同我一樣,佢一見到小小豬就即刻陪住佢食大餐啦~
有嘢食嘅小小豬就特別開心呀~
食完豐富茶點就放學啦!我地亦同依隻咁可愛又叻叻嘅小青蛙影相呀~
雖然今日小小豬嘅表演可能仲有啲不足地方,不過佢今日依個表現係我地心目中都已經係EXCELLENT.
當初我仲好擔心會失禮,不過原來我個小小豬都可以做到,WE ARE PROUD OF U......KINSEY!


text:
14 SEPTEMBER 2014(SUN)
由於小小豬知道我幾日前自己去左迪迪尼睇新巡遊,所以依幾日不停咁話又話要去睇巡遊(阿仔...個新巡遊要十月一日先有得睇哦).
趁今日係銀咭日,所以就入去玩一轉啦~
其實小小豬都已經入過嚟N次,所有佢鐘意玩嘅遊戲設施佢都不知幾熟路.
不過佢今日就嚟遊客上身,入園第一時間就係去拎份地圖,仲似層層咁一邊行一邊睇,帶我地去玩添~
突然之間個傻仔係度跑,原來佢見到個職員,要問佢地飛碟點去呀!真係有少少唔明白小小豬依個行徑,不過既然佢識主動走去問問題,我都應該欣賞佢.當然亦都要多謝職員哥哥姐姐有善嘅配合啦~
今日雖然係銀咭日,不過都唔算太多人,所以玩飛碟都唔洗點排隊呀~
不過玩小小世界就多人少少,我地都排左二十分鐘呀!不過我地落船時就見到冇乜人,所以話玩小小世界都真係要好睇彩數呀~
原本都已經離開左明日世界,點知個小小豬又帶我地行返轉頭,目的當然係要去玩巴斯光年啦~
哈哈哈...睇吓我幾叻,第一次咁高分呀~
終於都左小小豬最期待一個環節,就係睇巡遊啦!未有得睇『光影匯』,睇飛天巡遊小小豬都一樣咁開心.不過,天氣實在太熱又曬,小小豬都熱都冇乜MOOD啦~
又到左出去玩時間,今次小小豬去左同跳跳虎玩呀!不過因為職員好強硬地唔俾家長跟埋出去,所以我地都睇唔知小小豬玩成點添~
今次小小豬終於有機會去左拉頭馬啦...哈哈哈(不過好似大肥豬仲開心過小小豬哦)~
又到左我最驚嘅馳車天地(係驚排長龍),依個遊戲都真係時時刻刻都係咁多人,不過今次都算好,我地都只係排左半個鐘左右就可以玩啦!今次小小豬仲點名要大肥豬陪佢玩,睇佢兩父子玩得幾開心~
繼續向反斗奇兵出發~
入嚟當然係主要去玩彈弓狗啦!由於當然一批夜場人仕都已經開始入嚟玩,所以都人都開始多起上嚟,估計要排成四十五分鐘.不過小小豬都堅持要玩,所以冇辦法唯有照排啦~
依個時候黑仔王又嚟啦,事緣我地都排左半個鐘,差唔多到我地嘅時候,突然宣佈因為雷電關係,所以戶外遊戲暫停,所以冇得玩呀~
我地都係第一次遇到依啲情況,真係有少少掃興呀!不過安全係最重要,只可以當我地唔好彩,浪費左啲腳骨力啦~
亦都係因為天氣開始唔多好,見到好多黑雲,再加上入嚟玩夜場嘅人越嚟越多,所以我地都決定回家了!
下一次入嚟都應該係要等十一月嘅銀咭日,到時就可以同小小豬一齊睇夜間巡遊啦!


text:
每個Taurie心目中,都有一個Kili,但Greenleaf可以有無數個,你呢,你甘心繼續只係做Taurie既Greenleaf咩?
眼見身邊好多獨撚日日係度怨自己無女,喂,你乜都無做過,想人自動送上門呀?女神唔so你,你又話人高竇死港女;女神送上門,你又話人係雞係公廁,咁你想點先?
所謂女神,佢地之所以成為女神,並唔係因為佢地覺得自己正,更加唔係因為佢地真係正,只係因為有班狗公一直追隨,捧到女神們上神檯,然後再默默做佢隻兵.Greenleaf呢個名真係改得無錯,好聽d講句係用黎襯托,難聽d講句,你既存在就係三隻字:WFC.
正所謂「瘦田無人耕,耕開有人爭」,女神既兵仔就好似細菌咁一路蔓延,有第一隻就有第二隻.想當年,女神成為女神之前,一匹布咁長既擇偶條件就好似梁特首既民望一樣唔存在,要怪就怪一班狗公捧到佢地上天,有求必應,做爛個市.今時今日,要突圍唔係無可能既,一係你好靚仔,一係你好有錢囉.兩樣都無既話,咁麻煩你主動少少啦.
睇左Hobbit系列或者你有腦既都知道,矮人同精靈無可能係一對,而戲入面佢地卻偏偏係一對.Kili就同你地班毒撚一樣,所有同女神同level既人都睇唔起佢,但佢敢無啦啦去搭訕喎,佢敢追喎,佢敢同女神講我愛你喎.比起你地呢班淨係夠膽係部電腦前面日日mon住女神最新動態既毒撚,叫你開口同女神say句hi都推三推四,搵鬼揀你咩.
比你好似Greenleaf咁靚仔又有乜用,毒撚永遠都係毒撚,即使你同女神出生入死,佢根本從未認真望過你一眼,就算係王子都無情講.同女神相處左幾百年既王子,一下子被相處左幾個鐘既矮人擊倒,我諗你地都經歷唔少.女神含情脈脈咁攬住個矮人果陣,明明門當戶對既王子,只可以紆尊降貴黯然地守護你愛既人同埋佢愛既人,你說悲不悲哀?
其實每個Greenleaf都可以搖身一變成為Kili,只要你有勇氣.毒撚們,唔好再怨自己無女埋身喇,出擊啦.


text:
2010年11月23日 星期二
Yamm (熱盤篇)
頭盤之後,進入精彩既熱盤,今次既選擇唔多,不過勝在出色,好多都係即叫即煮,唔會好似平時咁擺係個熱盤內,吸到變哂味,變哂色,特別推介係鐵板燒同串燒爐,因為有肥美既鵝肝同芝士焗龍蝦.
即叫即煮檔有幾樣,右邊開始係即開生蠔,之後係刺身櫃台及天婦羅爐,跟住係鐵板燒,最尾係串燒爐,櫃台前都擺滿熱食,不過我無去試到,因為鐵板燒係至愛既鵝肝同龍蝦食.
鵝肝份量算大件,而且可以每次都要兩件,雖然要等一陣等佢煎,不過都係兩三分鐘,煎完外層脆口,內裡油份充足,無羶味,鹽下得剛剛好,不知不覺間都食了幾件,其實鐵板煎仲有牛肋骨肉配味噌汁,菇等等,味道好好,好正.
另外,沙嗲味道都幾好,呢到既芝士焗龍蝦,芝士味真係好重,蝦肉焗完之後,味道好香,食極都唔厭,總共食了幾隻.
另一大賣點係燒牛仔肉,火喉岩岩好,外層咸度適中,內裡肉質鮮嫩,有少少血水滲出,大約七成熟左右.燒牛肉最好梗係用一大條黎燒,精華所在在於中間個段肉,不過由於成本太高,而家好多地方都唔會用一大條黎燒,只用一小條來燒,可是呢到卻用一小條做出一大條燒既水準,真係出色,而且配上八款芥辣同醬料選擇,十分細心,醬料有英式芥辣,法式芥辣等等.
天婦羅炸得唔太好,當炸完食物,食物裡面仲有好多油未炸番出黎,由其是蔬菜,茄子滿口是油,蕃薯都有一層油係面,不過,隻蝦就好彈牙,而且炸得直,有水準既天婦羅蝦.
八爪魚丸都幾好,整左一陣就拎,所以外層既皮仲係好脆,內裡岩岩熟,幾好食.
其實仲有好多熱盤,例如牛仔骨,羊架等等,不過今次主攻冷盤同鵝肝之類,沒有空間去試.
訂閱: 張貼留言 (Atom)


text:
2010年8月13日 星期五
北方餃子源
每逢一到Lunch時間,想係灣仔搵食,多人到插針都插唔入,而且好多舖頭都會趕客走,但偏偏好多間趕客走既都客似雲來.
皇后大道東尾既餃子源就係其中一間,如果你想係裡面有好招呼同慢慢食,唔好意思,你地可以轉地方了,事關呢到既老闆絕對有燥狂症,你可以一路食,一路聽到佢用上海話鬧人,有時仲可以見到D食客同佢大戰添,仲有你係無權自己揀位坐既,要由佢幫你安排,你話轉枱,佢真係會趕你走架,不過呢到絕對為你係一個平凡既Lunch時間增添好多色彩.
講回食物方面,事實上佢d食物又真係好吃,但係佢好狼死,事關佢全部都係湯餃,如果你想要煎餃,佢會做,不過每碟要收多八蚊,即係38蚊一碟煎餃.
呢到我覺得有三種餃係幾好食既,例如:鮮肉翠玉瓜,鮮肉芹菜同羊肉餃.翠玉瓜同芹菜,食落有甜味,芹菜餃仲散發出一種香味出黎,十分吸引.而羊肉餃就真係幾夠羊味,怕羶既千萬不要試,因為我本人怕羶的,可是呢到咁出名羊肉餃,點都要硬住頭皮食一隻,可是出奇地好味,好多肉汁.但係韮菜餃就麻麻地,我地叫左煎的,可是完全係炸囉,所以一d都唔好食,可以放湯會好味好多.
除左餃之外,好多人都會叫菜飯食,呢到基本上得三款菜飯,分別係炸豬扒(上海排骨),手撕雞同牛展菜飯,我本人覺得三樣都好味,但手撕雞就比較遜色左少少,可能d雞好鞋口啦,同埋每碗飯都有一匙佢既秘制香料,少少辣,都幾惹味.碗飯份量都幾大架,食一碗配上一杯山楂水,真係好正,可以消埋滯.
真人真事:有一次去食,隔離枱其中一邊坐住一對母子,個細路得幾歲啦,佢好似唔係好想食咁,佢個媽媽唯有好快咁食完,餵仔仔食野啦,但係個細路食得慢,個老闆見到咁既情況,不斷用上海話鬧佢地:「食得咁慢,阻住哂d枱,快d走,出面好多人等緊.」呢段野講左好多次,個媽媽都唔好意思,佢已經好快咁餵緊個細路,個老闆鬧極都唔停,最後,見到仲有少少,直情叫佢地起身埋單走人,唔俾佢再餵個細路食,仲要叫佢下次唔好再黎.個個聽到都嚇親,野都唔俾人地食埋,仲叫人以後唔好黎阻住.
地址:灣仔皇后大道東259號地下
訂閱: 張貼留言 (Atom)


text:
甩拖太hurt!女生常犯10個低級錯誤
女仔總係多愁善感,尤其同男友分手之後.起初以為世界末日,傷心欲絕暴飲暴食放棄自己.不過好快就會意識到時光飛逝,再喊苦喊忽就會變中女,於是變得異常積極,結果……太desperate係會令人做錯事.無論你對分手幾有經驗都好,記住以下10個低級錯誤,唔好成日都要「阿寶」出動喇.
1. 一把火剪咗佢
我講頭髮啫.好多女仔以為要開展人生新一頁,就要改變形象,而改變形象第一步,就係剪頭髮.分手後嘅唔理性好容易令你做錯決定,尤其想試新嘢,以為髮型愈爆愈有引力.查實以前未剪過,係因為根本唔適合你,剪完嗰吓大髮型師左gel右gel仲可以自我感覺良好嘅,過兩日一早起身洗完頭,你自己都會feel到個真相架喇!
2. 亂食嘢
除咗亂買嘢,女仔最鍾意就係食嘢,而亂食嘢係10大錯事中最大鑊的.為咗填補心靈空虛,多數女仔都不停食,薯片呀,雪糕呀,綠茶呀,紫薯呀……記住,隨住年齡增長,新陳代謝嘅速度,係追唔上肥膏積聚速度架喇.仲唔快啲like Cosmo Body個page!
3. 勁裝Dating app
成日聽到朋友個朋友個朋友,喺dating app識咗個老外,拍幾個月拖之後嫁埋過去過住幸福快樂嘅生活.於是你嗱嗱臨裝咗4,5個dating app,諗住日以繼夜咁掃,好快會搵到真命天子.其實成功例子的確好多,但重點係心態,試諗吓,同一時間同咁多人談情,你可以有幾認真?你認唔認真,對方feel到的.
4. 無啦啦室內設計師上身
轉完髮型又想轉吓自己屋企嘅布局,以為咁樣可以令自己充滿正能量,快啲忘記佢,結果,張梳化頂住咗條走廊,條電話線又吊住咗喺廳中間,咁點住呀!
5. 突然好多燒錢興趣
突然學打golf,突然學陶藝,突然學煮嘢食,總之就係要搵啲嘢學充實自己嘅時間.結果係,買咗支價值5位數字嘅球桿,然後識咗個鐘意踢足球嘅男朋友,支球桿,最近好似生咗鏽.
6. 亂咁同朋友調情
有啲女仔身邊有一大班好兄弟,當中總有一兩個對你特別好,即使你有男朋友.當你甩拖之後,借酒消愁時個人就會心癢癢想越界,結果,你鍾意佢嘅就一早同咗佢一齊啦,都係保持返朋友以上關係好啲囉!
7. 亂食嘢(床上版)
調吓情都仲返到轉頭,如果一時性起做咗愛做的事,咁就真係無咗個好兄弟喇.
8. 勁買貼身衫show身材
唔開心shopping就梗架喇,不過分手後,女仔偏向會買啲少布性感短裙,動機好明顯係吸引異性啦,之但係,平時著開中碼又走去買細碼,諗住緊身啲再誘人啲……小姐,件衫就爆喇!
9. 買高跟鞋
有啲女仔理性少少,明知自己平時唔著高跟鞋,但為咗改變形象,買對cheap cheap哋嘅高跟鞋,就算著一兩次唔慣,丟咗佢都唔心痛,點知因為對鞋質素同價錢一樣cheap,兼且自己又著唔慣,結果一出門口已經扭親隻腳,何苦呢!
10. 報gym
報gym動機好明顯,亦都好正確,不過多數女仔都係得個報字,一股勁報咗一年,畀咗一大嚿錢,去咗一兩次,之後連張會員卡都唔知去咗邊.


text:
常聽說朋友跟子女在假期出國旅遊而不留港, 其實香港都有許多適合一家大細的地方遊玩, 不如參考(呀劍萬帥)打造你跟小朋友的一個親子旅程! 我不是甚麼旅遊達人,寫的也不夠全面,只希望跟大家分享一點點心得! http://kimfamilytravel.blogspot.hk/
多謝又一城邀請今日同小朋友出席又一城Disney Tsum Tsum展覽的率先試玩!一年前錯過了,今次終於有機會參與了. 好在今年再一次舉行,可以一暏7米高Disney Tsum Tsum大型裝置,今年仲識"轉"㖭㗎! 我哋早咗少少到場,所以先在LG2的POP-UP SHOP後同成班小朋友坐地下睇吓電視播的Trailer先! 個故事係講一班TSUM TSUM唔小心跌咗落個爆谷機,經過一陣驚險刺激拯救行動,最後全部跟住爆谷一齊爆番出嚟!完~ 因為今日係傳媒試玩,所以裝置全部都沒有開動,如果有機會再嚟可以感受一下轉動時的震撼~「好滾動呀!」中央的鐘樓仲會隨時間跟其他樂器裝置一起演奏交響樂來 「劍球狂熱」 「壽司嘉年華」 兩個揀咗碟
(看全文)
麥當勞簡直就係我嘅兒時飯堂,但今時今日去食麥記幾乎變成係一種獎勵,雖然的確唔係好健康,但係麥當勞俾我嘅回憶唔單止係漢堡飽,仲有以前嘅經典玩具. 我由太古城中心一期入去商場,喺門口已經見到好多玩具樂園嘅籏仔 原來一入到嚟即戲院隔離已經有間開心樂園餐屋仔,裡面全部放咗麥當勞Hello Kitty系列嘅公仔玩具 唔知大家儲咗幾多隻呢?連我自己都換過幾隻,相信每個香港人都曾經換過 落咗兩層之後見到全新麥當勞太古店開張!大家仲記得好耐以前嘅麥當勞係咩裝修嗎? 玩具樂園經已開幕!快D落去集體回憶吓先 位於一期廣場有對超大嘅麥當勞叔叔鞋!同埋隔離有部大投影機 原來佢個名堂係「麥當勞人物變身器」只要你企喺投影機前,投射到熒幕的身影會變成其中一位麥當勞人物,跟住你所有動作. 睇嚟如
(看全文)
由知道屯門T · PARK [源 · 區]將要開幕一剎那就一直很期待可以到來 今日有機會獲邀來這裡優先參觀實在...「我心感興奮(去玩去癲),嚟T · PARK」 我哋幾個家庭集合咗之後就乘坐Shuttle Bus入T · PARK(老土爸首次用自拍神掍Selfie嘻嘻) T · PARK位於屯門龍鼓灘再入D稔灣路的污泥處理廠(其實同下白泥一河之隔) 如果不是穿梭巴士真係只有自駕或的士UBER入到嚟! 沿途見到發電廠的大煙囱,希望有機會都嚟呢度參觀一下! 由荃灣到達這裡車程大概45分鐘(T · PARK穿梭巴士由Vcity開出大約30分鐘) T · PARK[源 &
(看全文)
今日我一拖二(But有工人^.^) 帶佢哋去遊船河! 不過上船之前同佢哋喺海港城行個圈 俾佢哋扮吓遊客係咁CHAP CHAP CHAP! 一早起身食過早餐做埋假期功課之後 我哋就向尖沙咀出發啦! 我哋喺廣東道入口行入海港城 即刻見到既係呢隻咁巨大既聖誕鹿! 好過癮好得意 可能今日係星期一同埋12點幾, 所以一個人都冇! 想點影都得 因為我哋最後要去到碼頭上船, 所以我哋向住LCX方向行 去到「海港城‧美術館」見到有個畫展 於是就順手行埋入去睇吓! (我最鍾意呢種冇Plan既行程) 哥哥每一張畫都影, 番到屋企睇相嗰陣佢都好開心咁講番每張相影嗰陣既情況我知 我哋不約而同都好鍾意呢幅著上鹿衫手握著一個心的畫作
(看全文)
今日真係可以話熱到癲咗!我估打隻蛋落條街度都可以煎熟佢! 我哋今日要去哥哥學校度處理一些事情,所以順便去咗探一探南山村 因為Hysan要去上英文課,所以今日帶咗妹妹一齊出街 今朝一早在樓下有架大金冷氣機Promotion的貨車泊在路邊, 有職員哥哥正行出來派汽球, 唔執輸的芊芊當然要一個,老遠見到就已經嗌「我要Orange!」 Photo byiPhone 5s 媽咪正在處理學校事情的時侯,我就同芊芊出去操場度玩汽球 仲有細個成日見人玩, 但係自己唔明有咩好玩既跳飛機 攪掂之後見仲有少少時間,我哋就行咗過去學校附近既南山村! 好幾年前曾經嚟過同朋友私影, 今日再嚟呢度已經風光不再,因為有好多嘢都俾政府拆走哂 Photo byiPhone 5s
(看全文)
今晚好想食好東西! 所以去咗屋企附近一間貴貴韓燒晚餐! 我哋今日啱啱去完警察學院開放日 上一站>>CLICK HERE!(親子好去處)黃竹坑 香港警察學院開放日 Hong Kong Police College Open Day 一路番緊屋企既時侯諗緊可以去邊度食飯! 然後記得喺屋企附近... 近嘉頓方向有間新開既韓燒 -5enses, 所以就決定豪一次去試吓 我哋早咗少少到所以仲未開門, 但係老闆都照俾我哋入去坐住先(因為落緊毛毛雨) 店內環境都幾「韓」吓, D壁畫畫得幾靚! 我哋坐低慢慢睇吓個Menu, 叫咗個二人餐 $499 有沙律, 湯, 燒物, 薄餅, 生菜 呢款煎Pan都係第一次見! 侍應話呢一款係韓國最新式既韓燒Pan 我問點解有少少斜? 佢話特色係可以俾D油可以流番落去
(看全文)
今日番工攰攰哋, 夜晚嚟試試呢間新店燒物放題! 伊賀日本燒肉料理 位於尖沙咀赫德道呢間新店! 如果冇行開呢頭起初都有少少難搵! 上到三樓店內空間唔算好大! 但十分企理乾淨 最吸睛的係呢張大圓桌Bar枱! 一支公嚟食都唔驚尷尬, 好日本Feel! 「嚟杯生啤!!!!」 放題每位$258, 店內提供綠茶及冰水! 如果想任飲汽水不含酒精飲品要+$30(每位) 另外也可Top Up叫海膽同蠔! 店內用iPad落單 惠顧放題每一枱都會送番刺身船同盛合併盤! (食物份量當然跟番人數啦) 呢架刺身船真係好吸引呀! 超級大架好震撼... 海膽好新鮮排得好靚仔! 盛合併盤有齊豬牛雞! 肉質好Juicy, 唔會燒到乾哂身(當然負責燒嗰個人都要技術好啦) 食完刺身都唔夠喉
(看全文)
又係錦田鄉村俱樂部, 同年第2次嚟, 因為發現呢度真係好正, 所以今次帶埋表哥嚟玩! 我哋去到錦上路附近, 發現好多木綿樹, 因為係三四月最啱就係睇木綿花! 一去到即刻要介紹表哥嚟玩佢上次好鍾意既un un動物車, 不過marko表哥好似冇咩興趣,佢都係鍾意賽車多d! 跟住我哋又餵羊啦,今次Hysan習慣咗啦,所以唔驚,仲好主動去餵佢tim! 今次因為陪表哥嚟所以都唔摘咁多士多啤梨啦, 呢個仔就係咁,識少少扮代表,持住自己嚟過一次就表演俾表哥睇點摘,話俾佢聽自己摘到好多 最後我哋去大草地俾佢地放吓電,跑吓玩吓就完結咗我哋既旅程啦 回程既時侯見到靚靚花就影番張相,但係個陣Hysan已經好眼瞓,影埋張相佢就瞓咗lu....
(看全文)
新曆新年過後等到頸都長埋嘅復活節終於到啦! 第一炮我預備咗嘅節目 就係參加迪士尼舉行嘅花蛋節, 今次我一共分咗3集同大家分享裡面嘅精采活動 上一次>>CLICK HERE! (親子好去處)香港迪士尼樂園 Hong Kong Disneyland Park@2015 今次係我哋一家第2次嚟迪士尼樂園, 我冇特別同佢哋賣關子, 早一個禮拜前已經話咗俾佢哋知今日會去迪士尼玩, 佢哋超開心同埋期待咗呢一日好耐 我哋8點15出門口, 由深水埗出發到荔景再轉乘東涌線到欣澳站 轉埋上迪士尼線落埋車都只係9:15, 未計步行去地鐵站, 唔駛一個鐘就去到迪士尼lu! 仲有今日帶埋工人姐姐嘅好朋友嚟玩, 佢未嚟過迪士尼, 所以佢特別開心! 記得第一次入嚟因為驚執輸好快就去咗排隊入場 都冇好好咁欣賞吓門口呢個噴水池!
(看全文)
今次同埋公公婆婆表哥一家一齊嚟玩3日2夜, 行程Q立方 >大潭山滑草場 >澳門科學館 到咗第3日朝, 即係我哋要走既日子, 好唔捨得間房所以影番張合照先! 上一站>>CLICK HERE![親子旅遊] 澳門 Macau DAY2 大潭山滑草場 最後一日我哋既行程先去在房間簡單食個早餐, 跟住就執埋行李出發去科學館, 我哋搭車去到金沙酒店寄存行李, 然後就行去科學館, 大概行20分鐘, 因為沿海邊所以好大風, 行過一條天橋就到咗科學館啦, 我哋先係裡面的餐廳食少少嘢, 跟住開始玩, 裡面既結構好似一支火箭, 所有館都係沿住旋轉斜路上, 當然唔想行就有電梯搭, 我哋冇上到最高行番落嚟玩, 我哋一路行上去, 順住每一間館入去玩 準備入第一個館既外面就有4支火箭可以影相 呢個可以踩得既琴
kimfamilytravel 103,880
今日星期日離開教會後我哋先遊個電車河! 去到金鐘打算坐港鐵到美孚食Lunch... 點知發現到Pacific Place有個小王子展覽所以喺度行番個圈! 呢個"The Little Prince In The Dark"好特別 並非一般商場大POPS行埋去影張相就算! 佢係地下樓層(佢哋叫做LG1)設置咗兩間房, 展覽就喺裡面 由於佢哋兩個上年喺台灣華山1913都睇過小王子展覽 所以一見到小王子就已經認得出 場館外面既小王子圖像係凸起的, 而且金色位置都唔係平面印刷! 兩個場館都有指定路線分先後! 呢個就麻煩到工作人員, 因為好多人都入錯 入到去見到場館內都係用藍色光管照射 造出瑩光效果! 好在我今日有帶閃光燈出街, 所以都好清楚咁影到館內既情況 佢哋兩個都
kimfamilytravel 103,880
酷熱天氣警告又嚟啦! 想去沙灘又唔想同人逼, 不如考慮吓D少人去既細泳灘, 今次推介3個荃灣隱世泳灘俾大家! 呀劍一家都去過哂3個泳灘, 大家不妨參考吓我以下介紹, 最尾睇睇我為3個泳灘作出既比較圖表, 再決定今個Weekend去邊度玩水啦 海美灣泳灘Hoi Mei Wan Beach 由深井出發先介紹海美灣, 泳灘入口就在機場核心計劃展覽中心旁邊, 從泳灘指示牌側沿樓梯落大概3-5分鐘便可到達 泳灘面積不大, 沙灘與海之間距離很短, 沙質屬一般, 水尚算清, 但隨着時間會有少許垃圾飄過來(但職員十分勤力地清理, 每隔一陣就會用網撈起飄浮物) 遠景夾在汀九橋及青馬大橋中間 洗手間更衣室都十分就腳很方便, 但欠缺小食亭士多之類, 如要買飲料要上去中心
kimfamilytravel 103,880


text:
去年再婚嘅NBA馬刺球星柏加噚日嚟到香港,《蘋果》記者喺12點左右,見到柏加同埋朋友十幾人去到蘭桂芳一間夜店出席活動,柏加喺一點鐘正式出場,全場已經興奮尖叫,之後佢仲做埋DJ,去到控制台幫手打碟,之後仲拎埋咪做MC仲有rap,又同fans一齊跳舞,喺台上玩咗45分鐘之後,柏加就轉咗去台下嘅VIP區同自己嘅朋友玩.
喺VIP區,柏加同埋一班朋友圍埋飲酒跳舞,而柏加飲酒就唔係一杯一杯咁飲,而係成支香檳拎住飲,VIP區除咗柏加同朋友之外,其他人就唔可以入去,但係有啲女仔就可以去同柏加一齊玩.
雖然柏加已經有老婆,不過其間有一個綠衫大胸女同佢跳貼身舞,兩個跳到下半身貼下半身,柏加嘅手仲喺綠衫大胸女嘅大髀至屁股附近遊走,仲會喺後面攬住大胸女,咬晒耳仔好好傾,個綠衫大胸女仲全程坐喺栢加隔籬.
玩到3,4點,佢哋就離開夜店,綠衫女刻意唔同柏加一齊走,反而同柏加嘅朋友離開,喺離開前綠衫女仲同柏加嚟個眼神交流,之後柏加同綠衫女分開上車,佢哋一行人坐咗三架車分開走,但最後三架車都係返咗柏加所住嘅酒店.
2015年6月21日 星期日
NBA柏加夜蒲老蘭 同大胸女辣舞直落酒店
去年再婚嘅NBA馬刺球星柏加噚日嚟到香港,《蘋果》記者喺12點左右,見到柏加同埋朋友十幾人去到蘭桂芳一間夜店出席活動,柏加喺一點鐘正式出場,全場已經興奮尖叫,之後佢仲做埋DJ,去到控制台幫手打碟,之後仲拎埋咪做MC仲有rap,又同fans一齊跳舞,喺台上玩咗45分鐘之後,柏加就轉咗去台下嘅VIP區同自己嘅朋友玩.


text:
拦截马过7.0系统源码可编译后台 附带免杀加固教程《拦截马过7.0系统源码可编译后台附带免杀加固教程》
★短信拦截马★
功能1:过安卓7.0以下包括7.0系统 防卸载,拦截死.
功能2:邮箱获取通讯录和历史短信.
功能3:拦截死,对方收不到任何短信.
功能4:搭配做免杀过主流杀毒软件
源码编译需要java环境不懂得别乱喷
有假你别骂我你直接来打我.
好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好 不需要用普通拦截码那么复杂操作
我的拦截设备可以拦截区域内的所有手机短信
不需要复杂操作所有信号均可拦截
800到1000米内所有手机短信
有意者加Q:937924369 有没有现成的,
,,
321010040 发表于 2017-3-8 16:19
有没有现成的,
都有
教程呢 wx_tdxBXPt2 发表于 2017-3-9 02:34
教程呢
教程管理删了上面有水印没审核过
无名wuming 发表于 2017-3-9 00:36
都有
发个现成的我 已经买了 543168867@qq.com 还有教程


text:
15 JUNE 2011 (WED)
早幾日糖糖同我講話小肥肥介紹左一支勁香嘅香水俾佢,攪到佢都好想買,所以就趁LUNCH時我地去商場入面嗰兩間化妝鋪度睇.當時因為糖糖唔太印得個樣,所以冇買到.
事隔幾日,糖糖終於都買到支香水辦,仲帶左返嚟俾我睇.一嗅之吓,我又覺得幾好,個味香得嚟又唔太濃,所以攪到我都心思思想買支嚟試.
今日我同糖糖食完LUNCH之後,見有時間就即刻去化妝鋪八卦吓,我就買到糖糖介紹嗰支香水辦~
除此之外,我地仲見到同牌子另一款個香水辦個樽幾靚,剛好嗰度又有得試噴,我地又覺得幾香,所以又買左~
真係覺得自己幾誇張,一嚟就買兩支,不過都只係幾十蚊一支,都OK抵啦!
如果大家有睇開我個BLOG,都知道我係ANNA SUI嘅FANS,基本上一出就會買即刻買嚟用兼儲.不過因為之後有左小小豬之後,我唔敢塗香水,怕會影響到小小豬氣管,加上話過自己唔會再買啲唔等洗嘢,所以就冇乜點繼續留意出新款,亦已經停止左儲嗰個念頭啦!
今次糖糖依個介紹又真係幾好,細細支又唔太貴,可以平日放係手袋返工時用,咁咪唔怕影響到小小豬囉,所以下次再買都可以考慮買香水辦,當要都係要糖糖有好嘢引誘我先得啦....哈哈哈!


text:
至從喺《鴨王》一脫成名之後,大家都大讚佢身材好正,尤其是上圍更令唔死人流血不止.不過,困擾嘅事情就隨之而嚟,除咗被人瘋狂問價之外,就係有仲有電影公司借佢過橋,移花接木屈佢剝衫拍網片.前排大陸有一套網片《深夜咖啡馆之少女失踪》,入面就有場床戲,電影公司就出新聞稿以袁嘉敏做招牌,指袁嘉敏喺戲入面有激烈演出.袁嘉敏知道之後,搞到佢好鬼嬲!
佢話︰「其實我係做一個咖啡室嘅顧客.另外啲情節係色情,佢搵第二個演員去做,話係我演就唔啱.喺海報見到我,但你唔可以用第二個演戲嘅演繹話係我.因為我都擔心佢演得唔好,到時人哋話唔好搵袁嘉敏,因為佢演床戲演得好硬.我就好無辜,人哋啲錯處我要承擔.」
被人屈拍床戲,亦有唔少人指袁嘉敏去從事不道德交易.佢助手更一度同網民開拖.「因為啲網民話我做不道德,咁佢就好嬲,因為佢同我一齊跑得好辛苦.我們啲錢是一個正常表演的價錢,唔係好奇怪個啲半個鐘頭有六七位數字.」
袁嘉敏更坦言身邊有人係做妓女︰「其實都睇得出,全部東西都係一個女仔一份人工冇可能搵到,周身加埋都三十,四十萬.女藝人好多時出來都是T-恤牛件褲.我哋演戲唔代表做嗰啲.佢地都認唔使做嘢,周遊列國,住頂級酒店,去最貴地方,一年去十幾次旅行,又冇番工咁樣.有人將演員諗複雜左,我哋啲咁嘅時間,我可能有半個月係大陸跑,如果有呢啲就唔使咁辛苦啦!我助手跟我一年,老咗好多,成頭都白頭髮.」
周身名牌唔使點做,又有得玩,呢啲生活袁嘉敏你唔響往咩? 「其實我覺得社會好歪曲.點解做妓女好正,周身名牌,生活無憂,呢啲係好事嚟咩? 我唔覺得呢啲係幸福.我都有一份正常收入,我又唔係完全一定要倚靠一啲男人先生存咁.」
」


text:
柚木N細佬
142日
本身九陰真經好多武學係用道家既術語寫
要識果D咩天罡地煞之類 先會明入面寫乜春
黑風雙煞本身係跟黃藥師學武功
黃藥師自然教佢地五行八卦果套 五行八卦同天罡地煞嚴格黎講算兩個流派
一黎睇唔明,二黎本身修為唔及五絕果D高 唔明D武學大道理
而且九陰真經當時分上下卷 上卷係內功/道理之類既野 算係理論篇 下卷純粹係武功 算係實戰篇
兩條友得份下卷 道理唔明直接學 最尾亂解文亂學
結果用毒用人血祭黎練招摧堅神爪變成九陰白骨爪
調番轉郭靖本身就有練過全真教內功 全真教內功本身就係道家既內功
所以佢先叫明明地D道理 冇練偏
後尾都要睇埋天罡北斗陣先明晒九陰真經用道家術語寫 跟番方法練
後面其他人大部份學果陣都係郭靖翻譯出黎既版本 自然唔會練偏
楊過小龍女本身就係學林朝英傳落黎古墓派武功
本身古墓武功克制全真派武功又可以配合全真武功 嚴格應該算同一派系
李莫愁出場好多角色都叫佢道姑 即係道教打扮
推番古墓派內功本身都係道家果類
所以有道家根底唔會練錯
至於後尾倚天屠龍果到
新版改左劍入面收埋鐵片 一把劍係桃花島位置 一把劍係桃花島桃花陣破解方法 (好似係)
教人去桃花島搵番佢地埋左既降龍十八掌掌法精義,九陰真經(成本) 同武穆遺書
周芷若學既係正宗九陰真經 不過為求速成 本身武學根基又低
峨嵋派本身傳自郭襄 郭襄武功主要係桃花島甚至少林派 雖然有涉全真派 但係唔多
傳落黎既都冇乜道家功夫 都係以五行以彿學為主
咁周芷若自然又係唔明道家既道理又係練偏
同埋書都講得好清楚
練九陰白骨爪既人 最主要係誤解左摧堅神爪入面既摧敵首腦
本身係解攻其要害 但係唔明九陰真經本身係道家學說 講正派講養生
結果照字面解 摧敵首腦
變成九陰白骨爪


text:
推出小丸子立體造型手指USB,未販售而預早曝光係小丸子台灣代理商社群粉絲頁上就造成廣大迴響,好多粉絲紛紛喺下面留言「實在太得意!」,「邊度買?」,「跪求買啲~」
獨家設計!
櫻桃小丸子授權商品製作大公開—手指USB篇
櫻桃小丸子動畫電影「來自義大利的兒童」係台灣上畫嘅時期,無論係為電影上畫前做暖身,定係上畫後嘅熱潮延續,係台灣都陸續出現好多櫻桃小丸子嘅合作活動,包括小丸子30週年路走各舉辦咗台北場同高雄場,小丸子授權商品快閃店等.都有商家順勢係台北開咗一家小丸子主題餐廳.都因為呢啲有關活動,短時間內在網路上發起一波小丸子迷周圍打卡影相嘅風潮.
而集比呢次都跟上次熱潮,精心打造獨一無二,櫻桃小丸子周邊商品—立體造型手指USB,期望喚起過去小丸子伴隨住我哋童年嘅嘢,都更希望吸引新一代後生仔嘅目光,燃起想要收集嘅慾望.
係製作小丸子手指USB嘅時候,係商品嘅打樣,校色過程中經過反覆咁確認,因為作者對於角色意念嘅堅持,就無論身型曲線,膚色甚至係細節都有一定嘅要求,甚至會利用到原稿手繪方式做溝通.
(Photo from: Xebe設計原稿)
無以往櫻桃小丸子周邊商品多數係筆類或者係公仔類,而今次我哋推出小丸子立體造型手指USB,未販售而預早曝光係小丸子台灣代理商社群粉絲頁上就造成廣大迴響,好多粉絲紛紛喺下面留言「實在太得意!」,「邊度買?」,「跪求買啲~」
(Photo from:東友-櫻桃小丸子台灣代理商社群粉絲專頁)
小丸子授權商品,除咗係百貨公司快閃店有賣,手指USB嘅地方,集比嘅社群粉絲專頁上都同樣有販賣,卑鐘意小丸子嘅客人係收到貨嘅時候,都紛紛咁開心咁留言,如下圖:
(Photo from: 集比社群粉絲專頁)
櫻桃小丸子手指USB係度做首波銷售嘅時候,短時間內就搶購一空,造成訂單追加嘅情況.集比認為,手指USB本身俱有快速存取同方便攜帶嘅優點,實用性高,而熱門卡通人物嘅立體造型,更加具有收藏價值.而今次我哋設計嘅小丸子造型並結合手指USB嘅概念,確實捉住唔少丸子迷收集嘅慾望.
其實《櫻桃小丸子》漫畫於1986年首次連載,曾被改編成兩部動畫,三套真人版電視劇,三套戲同多款電玩遊戲.而《櫻桃小丸子》電視動畫篇於1990年首次播出,到而家仍係持續播放中.怪唔得小丸子粉們係無論男女老少都有呢!


text:
小小豬係一名不折不扣嘅「地鐵控」,佢真係可以背得晒各路線嘅站名,有時都真係令我有啲驚!小小豬由二月初開始,每日放學路經有關港鐵展廊嘅宣傳海報,佢終於忍唔住要求我帶佢地參觀,幾經辛苦終於book到,可以去參觀啦!
其實小小豬未同我講時我都一早知道有依個展覽,所以都想靜雞雞book左,之後俾小小豬一個驚喜.不過網上預約一直爆滿,每星期都好準時咁上網搶位般,好在終於我都係大半個月前預約到,book到嗰一刻真係超激動呀!
展廊嘅入口就係一幅由幾千張港鐵發售過嘅儲值車票而組成,「地鐵控」一見到就已經好興奮,其實唔止小小豬,我一見儲值車票都有少少童年回憶湧出嚟,因為有好多張我細細個時都有儲(大件事….又爆左自己那些年添)
入左展廊之後,首先就會睇到一列港鐵列車模型,每個模型旁都有詳細寫上列車嘅出產地及開始行走年份.另外,除左我地平日搭開嘅列車同迪士尼列車之外,仲有機場快線,輕鐵列車,九港通及輕鐵等.有導賞姐姐介紹,小小豬又知多啲啦
除左列車模型,場內仲播放港鐵發展歷史影片,「地鐵控」就梗係最鐘意,因為可以睇到各車站幾時開始運作嘛
之後我地就入去1:1港鐵模擬車廂,感受兩代車廂內嘅環境,模擬車廂就分為兩部分,首先就係1978-1998嘅車廂,我真係有點懷念那波波型嘅扶手呀~
除左參觀,仲可以玩VR GAME,小小豬話係摸擬搭緊南港島線,平日唔多玩VR嘅佢,就係因為港鐵關係玩左四次添~
有興趣嘅朋友仔可以去港鐵網站登記啦(不過….真係要計準時間去BOOK呀)
當我未嚟參觀時我都好擔心一小時係咪可以玩晒,始終港鐵地咁耐歷史,都應該幾多嘢睇,但以我個人嚟講,我又真係覺得好似展覽都唔算豐富,同埋地方又好似細左啲啲.如果可以展出埋歷年所推出嘅發售精品,或者可以多展出唔同列車嘅1:1模擬車廂,咁就應該仲正(我認我係有點貪心…哈哈哈).
不過以「地鐵控」嚟講,依度可以完全滿足到佢地,有得玩又有得睇,小小豬係依一小時參觀都不知幾投入,走嘅時候仲叫我快啲再上網登記,再帶佢嚟睇多一次呀!


text:
o係Sydney嘅Blog友請留意~
今個星期五(23/11)我又o係Church度開cooking class,今次教"聖誕小食之小小聖誕樹".如果你都想嚟跟我學煮o野食呢就留個言,我比個地址你.
時間:23/11 早上10:00am
費用:材料費
有件事令我好谷氣!
o拿~講呢單o野之前一定要講埋前因嘅,而前因就係咁嘅.......
重記5記得年頭小王子o岩o岩升呢做中學duck o個陣,o係第一個term尾有個家長日呢?
你地又記5記得小王子因為係書蟲,所以自小學開次就慣左一路上堂一路刨書?重誇到連默緊書都無nana攞本書出嚟刨.咁小王子一嬲成績都好好,所以o個時o係"最高貴學府"度d老師由得佢刨,好少會鬧佢上堂刨書.
之但係嚟到"聚寶盤"就5同話法o勒~雖然有d科目嘅老師見小王子做哂佢要做嘅o野,就由得小王子刨,但係有d老師就絕對話No!No!No!
咁小王子初初升到中學5知原來讀中學同讀小學係5同,於是開學頭o個幾個week佢都照樣上堂都"書不離手".過左幾個禮拜之後我發現小王子次次落親堂都揸住本書,我知道佢一定又係上堂刨書,所以我即時同佢講以後5可以再攞住本書去上堂.而小王子之後亦都真係無再咁做o勒~
OK~
到左第一個term尾家長日,我同小王子爸爸去"聚寶盤"度見老師,講到成績小王子一定係無問題嘅,但係個個老師都話小王子初初o個幾個week有上堂睇書嘅習慣,但係之後就已經再無o勒~
我好開心因為小王子真係有聽到我講嘅說話.
又過左一個term,o係第二個term已o個陣"聚寶盤"派發頭半年嘅成績表,每科嘅老師都會寫評語.每科小王子都好高分,評語亦好好.唯獨係History,呢科係個阿伯教嘅,個阿伯只係比小王子7字頭嘅分數不特止,重o係個評語上面只講一件事﹣﹣>
就係小王子上堂睇書.
o個時我見到個成續表真係好嬲,因小王子只係頭o個幾個禮拜有上堂睇書,之後過左成個半term,十幾個禮拜小王子都已經改左呢個習慣,點解要o係個評語上面淨係寫呢樣o野呢?
做老師5係應該比機會d學生,教好佢地gar咩?點解淨係叉住佢地做錯嘅地方?而做得好o個d就當係佢地應份gar?
o個時我一睇到份成績表就同小王子講﹣﹣>
"你呢個老師好記仇,你以後要小心d,因為佢淨係會睇到你地d5好嘅o野,所以以後就算你做得好好佢都未必會比高分你,但係如果你做得5好咩?佢就一定會比你好低分."
之後有日小王子同我講,原來媽媽講d野真係真嘅,因為佢有個同學只係試過一次上History堂遲到,但係個阿伯o係個評語欄度就只係講佢上堂遲到一樣o野.
所以呢年我時時刻刻都提住小王子上History堂要好小心,千奇5好比個阿伯有o野捉到痛腳.
好o勒~前題講完o勒~而家到我講我好好好谷氣嘅o野o勒!
小王子o岩o岩考完"聚寶盤"嘅年尾嘅大考,每科成績都有9字頭,而且好多科5係全級第一就係頭o個幾個.我一直都諗會5會小王子有機會考全級第一呢?但係......
上個禮拜尾小王子上History堂派考試成績o個陣,小王子竟然得68.5分!!!!!
呢度考History,全部都係靠寫文嘅~則係話無一個等定嘅答案,換句話嚟講係你鍾意比高分又得,比低分又得.
全級中一有8班,得小王子一班係呢個阿伯教.小王子話個阿會派卷o個陣同其他人講,因為你無寫呢樣所以我扣你分,因為你無寫o個樣所以我扣你分.小王子話個阿伯講左人地無寫o個十樣佢都有寫,但係到小王子呢,佢又話因為小王子無寫第十一樣,所以我要扣你分.
喂!呢樣o野係無得咬gar喎~
不過佢無nana比個咁低嘅份小王子,就分分鐘令小王子嘅名次由頭一,二即時跌到幾十.所以我真係興過火C!
如果出年又係呢個阿伯教小王子History我就真係死得o勒~因為佢再整多一次咁比分,小王子就會個知道就算自己其他成績考得幾好都無用,因為只要一計埋History個分,考第一o個個就一定5係佢.
我真係5明呢d人點可以走去教書?5見得鍾意細路,又5見得對個科目充滿熱情.因為如果佢真係對個科目充滿熱情,佢一定會好想d學生都鍾意呢科,but佢而家做d咁嘅o野,好明顯係想佢地個個都怕左呢科,究竟佢係咩用心呀?


text:
作為一個美容編輯,去到日本緊係第一時間去藥妝店掃貨啦~早排小編就去咗大阪,除咗掃咗一堆平時用開嘅藥妝之外,今次仲買咗啲新啲平時少見啲或者曾經介紹過但未親身用過嘅產品返嚟同大家開箱,入面有好物當然都有啲伏伏地嘅嘢(笑)~依家一齊嚟睇下啦!
白肌美人. White Tone Up Cream 1675円
其實呢罐係舊年出嘅產品,不過見佢又寫到又可以即時美白又可以做base又可以當CC Cream,好似幾得意咁所以就買返嚟試試佢~點知一試就有驚喜!!搽完真係即刻白咗一兩度,同埋佢都算潤得嚟幾清爽,之後小編就試下當base咁用,係堅work嘅!!上粉都幾貼而且白得嚟幾自然,仲要千幾円大大罐,正啊!
1 Day TATTOO Real Lasting Cream Shadow 1296円
1 Day TATTOO嘅眼線筆就用得多,見到呢款液態眼影顏色好似幾吸引,今次試嘅係人氣大熱#02 Coral Pink,望落就似玫瑰金色,顏色就好靚喇!搽上去質地夠滑又貼,唔錯唔錯~再用啲水潑下佢,真係唔甩架喎!用紙巾來回抹都無抹甩啲閃粉同顏色,夏天用就啱晒!不過Blend嘅時候記得快手啲,佢都幾快乾,一乾咗就好難再blend得開架喇!
RIMMEL CHOCOLAT SWEET EYE #015 1675円
RIMMEL嘅眼影有唔少日本女生都好鍾意用,出咗新色就梗係要試下啦!新色都係好hit嘅乾燥玫瑰色,粉質係幼係滑嘅,同埋好閃!鍾意Bling Bling眼妝嘅sis可以試下,不過有少少失望嘅係佢隻乾燥玫瑰色唔係太顯色,要掃幾之先得,同埋搽完都有幾多眼影粉趺落眼肚!
ESPROQUE Cool CC Spray UV50 PA++++ 1,880円
可能大家都有見過呢款嘅BB Cream版本,不過今次就試呢款CC Cream版,質地就更加透薄,上面有無減5度就唔知喇但真係好涼浸浸!!夏天用好爽~佢嘅遮瑕度又出奇地好喎同埋皮膚望落幾滑!但記住千祈唔好直接噴上面,要先噴喺附送嘅粉撲先再上面!
KISS NEW YORK Eyebrow Stamp 1,598円
呢款眉毛印仔之前小編有寫過,一直都好想試!不過…試完真係幾失望╮(′~‵〞)╭印上手都無咩嘅,個眉型都幾靚,但一抹係完全甩晒,如果好似小編有瀏海嘅話應該啲頭髮掂兩掂都甩鬼晒,到上眉喇~好難掌握個位同力度,印嘅時候又唔可以左右印諗住會均勻啲,但一整就出事,個眉頭好粗!還好佢好易甩,可以即刻砍掉重來(笑)
Canmake Quick Airy Eyebrow 600円
到平靚正嘅Canmake喇~呢支係結合眉粉同眉筆嘅產品,個掃頭就好似Lip gloss咁都幾易搽幾易控制,眉尖都畫到,而且好自然會有霧眉嘅效果,同埋600円真係好抵用,講緊都係四十幾蚊港幣!唯一唔好嘅係一打開就有好多碎碎趺落嚟,一路搽一路趺落塊面度,但整體嚟講係非常推薦大家去買~
Tsuru Hana Hime Peeling Cream 1,350円
黑頭角質就周不時會清,一睇呢支peeling cream就好似幾正,用嘅方法好簡單,搽上鼻等10秒,再用手指輕輕捽30秒.小編就搵咗另一位編輯Eunice幫手試,Er…有用嘅,心理作用囉(笑)
INTEGRATE Professional finish foundation 粉芯1,404円/粉餅盒432円
呢個心心粉餅小編都寫過,日本女仔就好鍾意用喇,唔知係咪真係咁正呢~粉質係細係滑嘅,都無咩卡粉嘅問題,佢主打嘅超強遮瑕力真係唔錯,普通暗瘡紅印都遮到晒,毛孔都無咁明顯仲有陶瓷肌嘅效果,但始終係粉餅,個人覺得略為有啲乾!
LilouLena Gradation Cheek Bar 1,850円
呢支就係之前好hit嘅三色胭脂膏,一支有齊光影修容同胭脂,搽上去都幾滑同好易推開,顏色亦都好自然有白裡透紅嘅感覺,但就唔係好覺佢光影同修容嘅部分,小編之後試多幾次發覺搽上面有愈來愈乾嘅感覺,仲會推走埋本身啲粉底,所以話試多幾次先見真章!
PRiNCESS VEIL Morning Skin Care Mask 1864円
朝早就最鍾意用呢啲早晨面膜,貪佢夠快靚正,呢款早晨面膜仲要係KOSE出品,質素應該唔錯,一打開有陣清新嘅果香,面膜紙嘅質地都幾舒服但唔算好貼面,敷一分鐘就即時有保濕效果,一塊包埋洗面,化妝水,乳液,面膜同Base嘅功能,上妝前用就最啱,一包46塊都幾抵用!
總括嚟講日本藥妝都係有唔少正嘢嘅,好在今次買咁多樣返嚟得少部分係伏啫,最伏都係個眉毛印仔,唯有當佢普通眉粉咁用啦(笑)但當小編返到嚟香港先發現日本果邊又出咗唔少好物樣樣都好吸引.゚ヽ(゚´Д`)ノ゚.下次再同大家試過啦!
TEXT:LaamLaam
Photo: Ricky Wan
Video: Kay Sun


text:
5個訊號提你係時候考慮轉工!
「要唔要轉工,跳糟?」幾乎係每個打工仔都問過自己嘅問題, 但到底幾時先係啱嘅時機呢?或者呢幾個訊號俾到啲啟示你.
1. 你逢星期日都抑鬱
如果你每次放假之後,返工之前一日甚至多日都鬱鬱寡歡,勁擔心公司啲工作,甚至瞓唔著,咁或者係你身體提醒你係時候要從新規劃一下個人嘅事業路線.
2. 你成日擔心俾人炒
可能你感覺到喺呢間崗位發揮唔到自己能力,或者你知道公司計劃要縮減人手,無論呢啲事情係咪即將發生,呢啲焦慮都會俾你好大壓力,惡性循環咁影響你心情同工作成果.
3. 你無法保持平衡生活
返工已經令你長期疲於奔 命,對生活其他方面失去興趣同熱情,例如完全無時間,無心機陪屋企人,見朋友,搵對象,甚至乎連做少少嘢善待自己都無mood.
4. 長時間無滿足感
悶到一種程度,連自己都頂唔順,覺得自己好差勁嗰種感覺!有啲工作係重複又重複嘅,向正面嘅方向發展,你會覺得駕輕就熟,越做越輕鬆,但亦有可能係越做越覺得無意思,連自己都嫌棄自己.
5. 你覺得自己係外星人
你已經做咗一段唔短嘅時間,但仍然覺得同公司文化格格不入,或者間公司嘅方針同你嘅個人理念相距得太遠,而你有強烈勉強自己嘅感覺,雖然話為兩餐,但如果危害到個人情緒健康,都唔係好事.
Reminder:
*如果你老細係有得傾嘅,不妨同佢坦白一啲睇法,例如你想嘗試做啲新project,而家做開邊啲嘢,你覺得自己唔係咁啱做等等,要俾佢知.
*做定功夫,認真考慮適合自己嘅新方向,試下物色自己可能會做得有滿足感嘅工作.
*千祈唔到等自己谷到爆先計劃,咁會好傷身架!


text:
引用:
原帖由 2slow 於 31-5-2017 11:41 發表
R兄都好沉迷MTB喎...
想問問點解唔直接外國買呢? 話說好幾個牌子外國都比本地平好多...
一早老友都係外國直接訂翻來! 我都幫襯CRC買好多grar! 但係成班單車舖啲老細大熟! 再加上我地年纪大, 去Bike Park玩DH同Enduro飛jump落石梯级呢類運動最多玩多幾年就收皮! 跟着就只係玩一款車XC-Trail! 平時上夜山及一年幾次去大陸踏山車都係要班老闆載隊! 所要焗住同他們買車, 起碼為修保養他們識DO啦! 我地成班發燒老细级車友之中, 我係最cheap個位啦! 有個工程判頭老闆一見最頂级車就問七折即買MTB加road bike夾夾埋埋天文數字...
當年我冇多餘錢玩單車玩槍玩車! 現在叫圓夢! 槍以達標留級下一代玩! 跑車唔會换渣到變廢鐡 ! 單車越玩越小款越精! 一架平平地車去大陸玩! 頂级車同朋友飲早荼用! 舊車去外國屋企放底俾仔女玩! 賣都冇本地咁賤價!
你地好幸福! 後生! 重有大把時間! 又加上而家單車科技先進, 一加140行程AM單車乜山路都玩哂! 新一代車架角度起成熟, 底中心, 平衡, 避震及避震叉好輕好靚, 迫力性能高, 輪呔又平又靚, 有50鑡One-Up, 有十二飛輪, 電波, 輕申宿坐通, LED燈又輕又耐用又光! 重有MOST IMPORTANT衫褲鞋保護裝備又爽又正! 加埋摩打水Energy shot! 正正正!


text:
周冬雨魔咒 找數3年 余文樂認愛即中招
我Nuts哥成日都同啲老友講,做男人最緊要唔好短!志短梗係人窮啦,好似喺元朗長大嘅余文樂咁,佢就真係一啲都唔短嘞!以前喺元朗波地打籃球打到出晒名,網民仲話佢係NBAFishermanLok喎!轉身射個三分波,由元朗波地殺入娛樂圈,打掉門牙連血吞乜都撈,抵佢一架又一架靚車咁換!
生活質素升呢,余文樂溝女同買車一樣,愈追愈升呢!早排佢被踢爆同台灣皮帶大王嘅千金王棠云拍拖,去台灣食碗牛肉麵,去美國就鋸個扒,拍拖搭飛機多過行路咁滯!我Nuts哥絕對唔會懷疑佢今鋪玩認真,皆因佢出奇地自行招供放閃,大晒同王棠云睇日落嘅相,仲風騷到用雞腸留言:「invincible,thebrighterfuture!」呢句英文解讀係為:「無敵,光明的未來!」但我Nuts哥睇到嘅係:「正嘞呢鋪,一天光晒啦!」點解?擺明王棠云呢條皮帶勒到樂仔都好實吓,分分鐘成為皮帶大王女婿,由元朗NBAFishermanLok升呢做皮帶大王女婿喎,仲唔一天光晒咩?點知,就係捉蟲嘅開始!
網民鬧爆吸金抽水
因為余文樂舊年返內地拍戀愛真人騷,同細自己11年嘅周冬雨做情侶,仲話佢哋假戲真做擦出愛火花,曾經錫晒面珠肉緊到玩互咒,周冬雨話:「三年之內除咗我,其他人睇你唔上眼,仲要嚴重到見到你就走!」余文樂就咒番周冬雨:「你呢三年日日都會掛住我,但又唔會見到我,掛死你!」雖然話係節目效果啫,但真係唔好亂咁發誓落咒,個咒語太強,加上網民好pure好true當正佢哋真拍拖!依家余文樂攬住王棠云睇日落話係樂嫂喎,大佬,你當日攬住周冬雨睇日出㗎!成班網民狂鬧余文樂利用周冬雨做擋箭牌兼成日抽水,仲有人發起要抵制佢返內地吸金,擺明應驗「見到你就走」呢個魔咒!
拋肉晒肌轉移視線
壞人衣食猶如殺人父母,雖然邁向皮帶大王女婿之路啫,余文樂當然詐晒型反擊網民話點解說話咁傷人啦!點知愈整愈衰,「連坐法」效應又嚟嘞!王棠云被人狂鬧起埋底不特止,連皮帶大王都遭殃,突然傳出佢經濟環境唔係大家想像得咁美好喎!明明話係「皮帶千金」嘛,但依家分分鐘只係「皮蛋千金」,就等於余文樂當年自爆有日去買三個豬柳蛋漢堡,買完先知入面根本冇豬柳,得番包皮同雞蛋一樣!走又唔係,唔走又唔係,係咪點都要博一鋪呢?余文樂隨即改變策略玩「拋肌忍辱」嚟轉移視線,先刪除詐型留言,再post晒操肌相,話自己用盡洪荒之力先操到呢副偈,擺明賣肉護花,一夫當關啦!我Nuts哥唔係唔信世上冇真愛,始終愛是永「痕」,世界誘惑何其多,既然余文樂都玩到出賣肉體嚟保護王棠云,睇嚟想做皮帶女婿嘅決心都非常堅定!呢鋪過到關,起碼贏晒未來外父嘅印象分先啦!高招!
女尊男卑,雖然都有陳山聰同何超雲失敗例子,但都有好多成功個案,好似黎諾懿,吳家樂同組合Mr.成員Alan咁,外家係有錢,但一樣排除萬難組織幸福家庭!如果有乜冬瓜豆腐,都仲有小儀呢個後着!余文樂曾經同小儀講,話自己如果過幾年都搵唔到對象,就大家一齊喎!
贊助商:


text:
2人 $1,000平遊澳門親子秘點攻略 @ Travel 佳
Presented by MGTO
大家成日以為Travel佳周遊列國,唔遠嘅地方都唔去,其實阿佳覺得,去旅行遠近都冇所謂,最緊要係識得玩,be a smart traveller planner.好似上個星期咁,阿佳就同姨甥仔去咗一轉澳門輕旅行,發掘了不少適合親子遊的平價好去處,小朋友學到嘢,大人又慳到荷包,好似阿佳今次咁,兩個人一日合共都唔使用$1,000,同喺香港上一日play group加去街,條數完全差唔遠.
科學館 兒童實驗天堂
小朋友當然最喜歡就係動手動腳發掘唔同有趣嘅事物,不過很多人就遺忙澳門其實也有一個科學館,而館內嘅展館一共有14個,並附設有天文館,阿佳個人就覺得,每一個展館嘅主題都相當明確,讓小朋友落手落腳嘅互動元素比起香港科學館更加豐富.絕對係大人細路都啱玩!
講到展館嘅內容,呀佳就特別鍾意太空館,兒童科學廳,運動競技廳同埋環保廳,特別係兒童科學廳,入面有一個關於水力學嘅大型互動裝置,小朋友可以將小球放喺水柱上發射到唔同嘅容器入面,令佢哋覺得驚喜十足.而環保廳入面有兩部模擬駕駛機,更加係令阿佳嘅姨甥仔叫極都唔肯走添!
澳門科學館
地址:澳門孫逸仙大馬路澳門科學館
開放時間:10am- 6pm(星期四休館)
費用:成人 MOP 25,小童 MOP 15
熊貓館 反斗開開零距離接觸
做完科學家,當然唔少得去搵下小朋友最鍾意嘅動物,阿佳就帶姨甥仔去到路環嘅石排灣郊野公園,唔講唔知原來呢度有個迷你動物園,梅花鹿,山羊,鴕鳥,眼鏡猴等嘅動物都可以睇到,不過重頭戲當然係大熊貓館.
大熊貓館入面有兩隻大熊貓居住,分別係開開同心心,同香港嘅熊貓館較唔同,澳門呢邊人同動物嘅距離相對較近,特別係開開嘅活躍程度相對高,阿佳同姨甥仔喺現場停留咗20分鐘,期間開開真係非常為食,不斷去攞一紮紮嘅竹枝密密食,又四圍行來行去,真係跳跳紮紮,令我哋影咗唔少靚相.
澳門大熊貓館
地址:澳門路環石排灣郊野公園
開放日期:星期二至日
開放時間:10am-1pm / 2pm-5pm
費用:MOP 10
滑草場 考小朋友膽量
睇完動物,姨甥仔話想試下啲刺激啲嘅玩意,阿佳就決定帶佢去滑草,每逢星期六,日,呢度都免費開放俾小朋友,可以領取滑草兜喺山坡上面滑落嚟,咪睇個草坡好似冇乜挑戰性咁,姨甥仔玩到「we嘩鬼叫」咁聲,最衰大人唔玩得,如果唔係阿佳都想親自落場呀!不過,大人都玩得嘅氹仔大譚山滑草場已重開,阿佳下次都會親身落場試玩!
黑沙水庫郊野公園
地址:澳門路環黑沙海灘以北的山谷
開放日期:星期六至日
開放時間:9am-5pm(逢星期一至五休息)
費用:真草滑草場免費
二龍喉公園 坐纜車上燈塔
最後一站,返到澳門半島,但去澳門行公園?阿佳唔係同你講笑㗎!講緊嘅係二龍喉公園,入面有全世界最短嘅登山纜車,全長只有186米,只需要1分20秒就行勻全程上到山頂嘅松山市政公園,來回都只係要3澳門元.
講到松山山頂,風景靚就理所當然啦!除咗澳門同珠海嘅全景都盡入眼簾,天氣好嘅時候連大嶼山都會睇到添!而另一個重點當然係東望洋燈塔,呢座白黃色充滿殖民地色彩嘅建築物,已經有過百年歷史,而每逢打風,仲會掛上「T」,「⟂」,「A」,「+」等風球代號,大家入到去都可以參觀,小朋友就更加覺得親切添!
二龍喉公園
地址:澳門士多鳥拜斯大馬路
開放時間:8am-6pm(逢星期一休息)
費用:單程 MOP 2,來回 MOP 3
就係咁,阿佳同姨甥仔就玩足一日,計埋船飛同搭的士,食咗兩餐飯埋單都係900幾蚊,可惜姨甥仔嘅父母今次唔得閒嚟,如果唔係過埋夜一定仲好玩啦!
There are no commentsAdd yours
You must be logged in to post a comment.


text:
麻鬼(界王拳) 204日
發表失敗
發表失敗
原因: 確定
麻鬼(界王拳) 204日
依樣真
早排聽講你地撐碌拎既好多去哂同仇思達條垃圾圍爐
今日見你咁講 都證明你地都仲有D質素
教主真係反唔落
仇思達刷鞋仔,但佢爆死熱狗先推下佢條好樣咋
咁我對你地教主都冇咩好感
不過更睇熱狗HiHi咁解
你苦幹左未?? 204日
其實第一鎗係熱狗譚仔開先
可以聽返上年八月尾九月頭其中一集大香港早晨
洗鬼比view班經血狗賺咩
剩係佢隻霍油雞比人踢爆係蝗虫泰d人同周偉樂單野已經夠哂HiHi啦
簡直係人渣中既xo
阿森佬 204日
其實第一鎗係熱狗譚仔開先
可以聽返上年八月尾九月頭其中一集大香港早晨
鬼作你條傻勁未拎訓醒咩 嗰陣就係Hi仇思達買兩邊,九西黎講佢到最後都係為左踢走劉小麗,於是捧游蕙禎+黃毓民兩邊,結果班fans教徒益友信佢配票咪死囉
記唔記得當時黃毓民Hi緊咩呀?不必配票+Hi游蕙禎Hi到啪啪聲.連而家成功轉身嘅畢sam都開名Hi過
結果益友嗰邊呢
當時就應該直接Hi死仇思達啦.而家佢將9月前嘅record hide晒咋
教徒今日點睇熱狗理拎得你,但你班傻勁連當時開火Hi仇思達都否定埋 有冇咁拎弱智
跳到頁尾


text:
6 DECEMBER 2014(SUN)今日係麥當勞叔叔之家開放日,見依個係有意義嘅活動,所以都帶小小豬去參觀,玩下攤位遊戲啦~
其實今日早上都有一個慈善步行活動 - 童樂行,因為小小豬要返主日學,所以就唔到時間去參加依個有意義嘅活動.不過唔緊要,希望佢地明年會再舉辦,到時可以等小小豬參加.
雖然我地冇參加慈善步行活動,不過都帶小小豬去玩吓啲攤位遊戲,參觀麥當勞叔叔之家,都身體力行支持依個咁有意義活動啦!
由於今日所有活動都係為麥當勞叔叔之家籌募經費,所以第一時間當然要去買遊戲卷玩攤位.四十蚊就有十張遊戲卷,可以玩場內有大約十多個攤位遊戲,而且玩完遊戲仲可以儲印章換禮物,真係可以話玩住嚟做慈善呀~
小小豬一見到個彈彈床就豪不考慮地走去排隊玩啦~
之後就去玩攤位遊戲,其實今次啲攤位遊戲都比較多集中以環保做主題,都有幾個遊戲都係將啲廢物放回環保回收箱,雖然好似遊戲性質差唔多,不過等小朋友可以係遊戲中學習,真係唔錯嘅安排.經過玩依幾個攤位遊戲,小小豬都識得『藍廢紙,黃鋁罐,啡膠樽』啦~
另一邊嘅攤位遊戲就娛樂性豐富少少,好似有拋波波,渣搖控車,拋彩虹,真係樣樣都啱小小豬玩呀~
其中一個攤位係可以扮小軍人,係咁多遊戲在旁,原本都以為小小豬唔多願意影相.點知今次真係出奇地係小小豬主動話想影,相信佢都係俾啲槍吸引到.既然佢咁主動,我當然非常樂意陪佢影啦~
小小豬依個軍人LOOK可以嗎,直頭CHOK到冇朋友啦....哈哈哈~
玩完攤位遊戲之後,我地就去排隊準備參觀麥當勞叔叔之家了,想知道多啲麥當勞叔叔之家入面有啲咩,咁就請留意下一篇網誌啦!
因為覺得麥當勞叔叔之家係一個好有意思嘅地方,所以想同大家作多少少分享,等大家繼續支持麥當勞叔叔之家呀!


text:
唉!估都估唔到,係9月1號嘅學生開學日,對於我嚟講,不但只唔係一個新開始,反而係一個失落的日子!
今日收到一個家長嘅電話,通知我佢個囡唔再學琴,我覺得好意外,因為佢學習都幾穩定,於是我便主動問佢原因 (平時我係唔會問原因,佢鍾意講就講,唔講就算,反正佢都決定咗唔再學,況且佢講嘅原因都未必係真),佢話個囡最近係學校入咗樂團,識到人介紹一個喺佢屋企附近嘅老師,所以想試吓咁話,但其實我知道呢個唔係真正原因囉,因為我係上門教佢個囡,根本毋須要搵個喺屋企附近嘅老師,不過無所謂啦,我條命就係咁o架啦!
每一次我收到一個新學生時,總會有一個舊學生走;又或者新收學生學費嘅總和同即將走嘅舊學生學費總和一樣,所以我會覺得好唔開心,點解每次諗住可以賺到多啲錢時,總會流失番相同數目,硬係唔俾我賺多啲咁.後來,媽咪知道我經常為此而唔開心,佢就安慰我,同我講:「你試吓掉番轉嚟諗,個天已經對你好好o架啦,知你將會有學生走,佢就俾定個新生你,填補番條數,咁唔係好好咩!」我聽完之後,我就開始 "放低",心情都輕鬆咗,所以媽咪對我嚟講真係好重要,每次我有唔開心,同佢 "呻" 完,佢都會開解我,等我個心舒服啲,但係依家已經再無呢支歌仔唱 lu!
今次呢個學生走,其實我係已經預咗o架啦,因為最近我接咗兩份 job,喺老人中心教唱歌,同埋喺一間賽馬會社區中心度教琴,所以都預咗一定會有學生走,只不過無諗過會係呢個啫,因為佢完全無跡象會唔學,而且佢係我其中一個最錫嘅學生,我會不時買啲小禮物同小食 "氹" 佢,其他學生我都好少咁做,一來佢哋大個啲,唔係小朋友;二來我覺得練琴係佢哋嘅責任同本份,應該主動做好,唔應該 "利誘" .
呀,我都要多謝陳晃相老師,因為佢曾經同我講過一句說話:「學生如果有好成績,家長只會覺得係自己個囝囡叻;但若果個學生成績唔好,家長就會覺得係個老師教得唔好,需要轉過個老師啦!」呢句金句真係對我畢生受用,而且面對學生要走時亦無咁執著,唔會攪到自己咁唔開心.


text:
本人從事圍棋相關行業十多年
一直有留意柯潔新聞
其實當時佢咁高調係李世石VS阿法狗時叫囂
有3個主要原因
1.當時公認世界第一係佢唔係李世石,所以佢好狠有得同阿法狗捉既李世石
無論獎金,聲譽方面,歷史上人機大戰主角唔係佢當然唔開心,亦覺得自己出馬
有信心可以拿下阿法狗(我判斷佢就算當時出陣結果應該唔會好過李世石
李世石條LOOK神咁啱撞中左bug,什麼神之一挖根本唔成立)
2.李世石本人對中國棋手一向唔客氣,以前發生過幾段小插曲同中國棋手鬧不快
當中邱俊有次係賽前主動向李世石握手,李世石居然拒絕,而且李世石不嬲吋咀
以前既棋魂入面既高永夏已經影射緊佢,後尾仲傳言韓國方面既不滿令棋魂草草收尾
當然我唔太相信關呢件事搞到棋魂好似腰斬咁,不過柯潔本人對李世石特別唔客氣
係幫中國棋手還以顏色,柯潔對國內棋手無論同輩或前輩都頗客氣
補充第二點
2015年尾夢百合杯決賽前夕
正好就係柯潔VS李世石
記者訪問李世石對柯勝算如何
當時李答:5成,對李世石黎講已經係好謙虛既答案
佢十零歲時挑戰當時既圍棋傳奇人物李昌鎬口氣之大簡直無得比
點知記者將李世石講既5成反問柯
柯答:如果係100成既話無錯佢係有5成
最後決賽五番棋打成二比二
最後決勝局李世石大優情況下俾柯了棋搏懞成功先逆轉險勝瀨晒屎


text:
(問呢啲)過年最怕長輩發問的8條問題 文字 精選 推薦
眨下眼又到新年,唔知大家最期待咩新年節目呢?行年宵?食年糕 ? 逗利是 ? 定放新年假日日訓到黃朝百晏?不過,睇嚟大家都係冇咩時間去玩架喇!一到新年就零舍多飯局,由年三十晚食到年初十都好似未食完餐飯咁,同成班親戚一齊食飯,仲要好似過關咁被人問一大堆問題,真係唔做定心理準備都唔得!祝各位巴絲打好運喇!
1. 返緊邊間公司
雖然話就話一年見一次,但大部份親戚見到自己都會好似第一次碰面咁,一劈頭就問你做盛行,返緊邊間大firm,無非都係想chok你間公司係唔係出名大集團,你一個月搵幾多,做得夠唔夠太粒,繼而炫耀自己仔女有幾巴閉,名副其實嘅踩人地個仔,捧自己個女.
2. 做野忙唔忙/有咩做
究竟啲親戚係咪冇野好問先可以問到啲咁無聊嘅問題?邊有人返工唔忙,唔多野做 ?而且返office嚟嚟去去都係做嗰啲野,你想我答啲咩?起火箭定種菜?不過,對方咁問得都係想曬自己個仔做總經理,返工好梳乎姐!
3. 賺緊幾多錢
唔少人過年出去食飯,都會被問到一個月賺幾多錢等有關薪金的問題,夠唔夠洗?夠唔夠比屋租?夠唔夠食?其實如果我話唔夠,你又係咪會比錢我用先?我係賺得唔多啊!不過我有嘅係志氣!哼!
4. 加左幾多人工
雖然話就話講錢傷感情,但同成班親戚一齊食飯,大家都總係鐘意講錢!加人工有邊個唔想?但家下搵食艱難,唔比人炒已經算偷笑,仲話加人工,一個月搵到三,四萬已經算唔錯架喇!
5. 年終獎金/花紅分到幾多
其實年終獎金有幾多,花紅可以分到幾多,唔係我呢個small potato可以話事,不如我比我老細電話你,你自己問佢啊?
6. 幾時升職
出得嚟行就一定係講銜頭,同成班親戚一起食飯更是如此,八姨婆個女做manager好威,點知三姑媽個仔升左做CEO仲勁!其實升到咁高級又係咪真係咁好呢?係就係人工高啲,但責任又大啲,工作的複雜程度又高啲,壓力又大啲,我就唔係咁稀罕喇!
7. 幾時買樓
查實班親戚係咪長期隱世,不知人間疾苦?香港啲樓價咁貴,餐餐要捱麵包,唔去旅行,唔睇戲,唔唱K先至比到個首期,我出得嚟玩就預左我買唔起架啦!你講得咁輕鬆,不如你幫我供啦?
8. 幾時拍拖/結婚/生仔/生多個
呢四個問題,唔洗問,應該係人都遇過,更會隨住人生階段的轉變不斷轉換,單身嘅就問你幾時交男/女朋友,拍緊拖嘅就問你幾時拉埋天窗,分左手就重返問題一,甚至提出要幫你介紹對象,當你好唔容易有左個穩定嘅對象,就回到問題二,結左婚唔夠一日就問你幾時生小朋友,生完一個坐緊月就問定你幾時生下一個,然後無限延伸,小朋友幾時入幼稚園,小學,中學,再嚟個下一代嘅無限loop.咁多位姨媽姑姐表叔表嬸,其實有咩消息自然會通知你地,唔洗急埋我嗰份,多謝關心.
新年流流一家人一齊食飯好好地,無謂搞到大家面阻阻又尷尬啊!與其問人地月薪幾多,職位高唔高,不如關心下對方工作順唔順利,做得開唔開心啦!氣氛即刻變得更有愛啊!
文:Noelle So
更多打工仔分享,追蹤 ECjobsonline 專頁 或 瀏覽 www.ECjobsonline.com


text:
2016年9月26日星期一
2016年9月21日星期三
抹茶雙色麵包多士 Duo Colour Maccha Toast
每年中秋都已經叫咗老表同表舅母唔好買嘢俾我,一來費事玩交換禮物,大家都可以慳番唔使破費兼嘥時間去買嘢,二來邊有長輩買嘢俾後輩㗎,都唔合禮節,不過年年最終都係有禮物收!
今年整咗條麵包俾佢哋做回禮,一來知佢哋一定會食,二來夠哂輕身,唔使老表拎餐死咁辛苦!
一念素食
呢兩個禮拜超級忙碌,幾乎每日都要出街,都無乜時間可以坐低寫 blog,依家個 schedule 開始回復正常,可以慢慢寫番之前想同大家分享嘅嘢.
每年嘅中秋我都會食齋,因為係十五嘛,Ernest 媽咪知我中秋要食齋,所以特別請我去咗 HKU 嘅「一念素食」食 lunch.其實自從媽咪走咗之後,咁多年嚟都好似只係試過一次中秋做節食飯,所以我已經對 "團圓" 呢個字變得好陌生,今年中秋有老友一家同我一齊食飯,我當係做節㗎喇!
2016年9月14日星期三
海藻糖
早前 Ernest 媽咪送咗包海藻糖俾我,佢話用佢嚟整 muffin,個 texture 會相對鬆軟濕潤,我自己都試過好幾次,發覺效果都真係唔錯,所以都想同大家分享一下呢隻糕餅嘅 moisturizer!!
2016年9月11日星期日
花素蒸餃
媽咪係食全素之前,一向都唔會揀食,但印象中有兩樣食物佢係特別鍾意嘅,就係豌豆黃同花素餃.
Facebook 個相片回顧,就提醒咗我原來五年前嘅今日,我就用開邊綠豆代替豌豆整豌豆黃,今年我就蒸咗親手包嘅花素餃送俾媽咪!
2016年9月10日星期六
手語
一個唔識英文又唔識普通話嘅語言白痴,居然一生中比一般人學多幾種語言,真係攪笑!!讀書時 "被迫" 學習意,法,德三種語文,成績就當然唔好啦,依家就仲犀利,連手語都學埋,真係人都癲!!!!
一直努力搵工,搵足年幾兩年都無著落,心都開始慌,因為穀種都睇住一直減少落去,所以都決定唔再淨係搵番老本行工作.上年一次搭巴士時,喺電視度睇到一個福利機構短片,話香港依家仍然好缺乏手語翻譯,好多聽障人士都好需要翻譯服務,鼓勵多啲人入行為聽障人士提供翻譯服務.當時即刻諗到呢樣工作都唔錯,一來可以幫到人,為聽障人士跟健聽人士互相溝通作橋樑,二來自己又可以多條出路選擇.正當我搵工搵到灰爆嘅時候,突然諗到早前幫過手做義工嘅組織,會唔會有工作機會或轉介,於是就 click 入網站睇睇,點知一入到網站,第一樣見到嘅嘢就係手語課程開班招生,而且學費都唔貴,負擔得起有餘,真係唔即刻報名都對唔住自己!!
2016年9月5日星期一
和風沙律 & 迷迭香焗薯
訂閱: 文章 (Atom)


text:
講起洗牙,有邊個唔係打曬冷震.
一諗起果個去牙石器喺你隻牙到刮下刮下,真係起曬雞皮.再加埋刮果時會整種極高頻率嘅聲音,簡直係魔音穿腦,如同攞手指刮黑板咁.
講到呢到已經不寒而慄,仲未計你之後刺激到牙肉流曬牙血果種痛苦.
咁既然係咁洗牙點可能係享受,照道理應該係同無間地獄冇乜分別架喎.
拿,當個洗牙師係一個靚女,說話就唔係咁講.
你洗牙時望到洗牙師個角度有咩咁特別?冇錯就係由下而上咁望佢.呢個角度平時有幾可會出現?就係你將個頭枕喺女仔大脾上面,變留做一個小朋友咁嗲佢果陣,你就會有個咁嘅角度.
男人最咸濕時係鍾意由上而下咁望女仔,但當佢從下而上嘅角度望番女仔,往往係內心最安穩最軟弱嘅時刻.
你可能話,餵低炒個角度見到佢個鼻個窿有鼻屎,就算係陳法拉幫你洗牙都冇用啦.
冇錯,不過當洗牙師幫你洗牙,佢係會戴口罩.戴口罩雖然遮左半邊面,但係眼係靈魂之窗,係咪靚女其實淨係望對眼已經估到七七八八(咁佢嘴唇有粒大粒墨就另計啦,所以更應該戴口罩).個口罩不但只可以將佢個鼻同下巴遮住,仲可以增添少少神秘美,而且唔洗怕佢呼出黎嘅空氣會難聞.
當你視覺上完全陶醉喺呢位幾分鐘女神嘅美貌時,佢用佢纖幼嘅手撐開你個嘴唇.嘴部係一個極柔軟同敏感嘅部位,雖然隔住手套,但佢溫柔嘅動作根本就係對你個嘴進行挑逗,誘惑住你去服從佢嘅指示.
然後,喺你受到魔音折磨時,佢開口嬌聲一句:「拿可能有少少痺痺地呀下,唔洗驚架.」你好似喺地獄聽到天使嘅聲音,內心都平靜曬.就算之後牙肉痛到出曬血,你都只會覺得係一種犯賤嘅沉淪,對你眼前女神嘅沉淪,少少痛又有咩所謂.
洗完牙,由你比錢到你離開診所果刻,可能你都唔會再見到個洗牙師,就好似洛神咁. reception個阿嬋姑娘同你講,半年後再番黎洗啦.
你心諗,下半年咁耐,到時佢仲喺唔喺到做架…不如兩個月後就番黎啦.
你話,咁樣洗牙,夫復何求?


text:
中環出更:黃金寶講生B:兩個夠晒數!
夏天最好係一家大細出外活動,尋日卓妮就喺一個室內歷奇活動啟動禮見到兩位前運動員,分別係「亞洲車神」前香港單車運動員黃金寶(阿寶),同埋「蜘蛛女」前健美運動員鄭麗莎(Lisa).阿寶月初榮升做爸爸,而Lisa個囝囝都十個月大,兩個相遇當然討論吓湊仔經啦!
原本阿寶出席唔到活動,事關佢太太預產期喺呢幾日,但佢囝囝已經出咗世,所以抽到時間出席.
蜘蛛女湊仔秘訣:笑多啲
問到新手爸爸湊仔有冇困難,佢就話囝囝好乖,只係一到夜晚就唔願瞓覺,搞到佢兩公婆都無晒辦法喎.Lisa於是過咗幾招湊仔大法畀阿寶,佢話要對住囝囝笑多啲,多啲笑容就會令囝囝開心啲,輕鬆啲.Lisa又話,最好晚上六點至九點期間搞醒囝囝玩吓,咁囝囝玩完就自然會眼瞓,然後好快就瞓得着.
講起囝囝,卓妮就順勢問下兩位會唔會考慮追多個啦!Lisa同阿寶都話想追多個,Lisa仲話想生夠六個,早前生完已經想即刻再追多個.而阿寶就好錫老婆,話等老婆身體休息好先再追,但兩個就夠晒數喇!至於會否培養囝囝做接班人,本身係跆拳道藍帶嘅Lisa話,佢同老公都會帶囝囝去睇跆拳道比賽,囝囝仲睇到手舞足蹈,大個啲就可以學.而阿寶就話唔會要求囝囝一定要踩單車,話會尊重番囝囝嘅意願喎!
同場仲有籌委會主席龐愛蘭(Scarlett),佢話平日都無乜點做運動,只係中學時代有玩跳遠同風帆,仲同卓妮講以前去過一個玩風帆嘅營,最後一日仲因為畀蜈蚣咬傷腳所以無得考試添.Scarlett仲話,十月會去澳洲探讀書嘅囝囝,依家已計劃緊行程,希望到時兩母子一齊做吓運動增進感情.
卓妮
贊助商:


text:
玩水吞蟲蟲? 偷食男女情慾對話流出
延伸閱讀︰
全力反小三 娛圈正印站起來!
正印死心 公開老公情慾對話求Share
從對話可見A君同阿芝係同事關係,一開始都係啲普通情情塔塔對話,話好掛住對方乜乜嗰啲.不過見到阿芝講一句「就返屋企做好新袍」,原來佢都已經有家室?
之後A君諗住約阿芝放工後去會議室開戰,不過阿芝就話要返屋企陪個女睇碟,偷食之餘都仲會諗起個女喎!係咪要讚佢有母愛?
話題一轉,A君見到廣告有澳門酒店優惠,仲要寫明係尊貴大床,就急不及待要send俾阿芝睇,似乎想同對方試試張床.A君仲勁賤格咁話同自己老婆去會浪費咗張大床!
傾傾吓張大床,A君老婆竟然失驚無神帶埋家人殺上佢哋office,仲要四圍派餅打招呼,擺到明係要宣示主權!阿芝就好衰咁話人哋老婆個樣又dry又殘,應該要做吓facial.點知A君竟然附和佢,話自己老婆唔鍾意扮靚又唔買衫,仲話唔會有男人吼佢!小編就覺得人哋應該係有個咁嘅老公先搞到自己咁殘…
之後又繼續情慾對話,A君講起上次阿芝唔知點樣整到成張床單濕晒,而阿芝就話番A君搞到「四周圍蟲蟲」,之後又話咩要逐吋逐吋洗,睇到想嘔…
其實佢哋每日啲對話都幾冇營養,來來去都係嗰啲內容,呢日A君又話阿芝着短裙好正,正到想「即食」佢,又話要阿芝吞佢啲「蟲蟲」…
就連食飯都可以聯想到其他嘢,A君竟然話阿芝lunch叫白汁意粉係為咗「練習吞蟲蟲」,喂大佬你用身體邊度思考o架?
其後兩人又再重提去澳門試大床一事,話諗住過到澳門要游水,之後淫虫A君又嚟料,話游完水就要返上房玩另一啲水…
之後啲對話小編都真係唔想形容,大家自己睇吧.有時真係唔明白啲咁嘔心的對白點樣講得出口,一望以為係啲日本成人電影劇本咁… 還是小編太年輕了?
而呢日喺網上某討論區中,有網民就發現一位疑似係當事人阿芝的用戶替自己發聲,大概係話每當大家見到有老婆爆老公出軌後,就會覺得所有嘢都係該老公的錯,唔覺得個老婆都有問題.咁又係嘅,大家都只係食花生,未必睇得到事實全部.咁如果個老婆真係錯到令個老公要同小三玩水玩蟲蟲,唔知個老婆係做錯啲咩呢?


text:
自從小小豬返學之後,我嘅可用時間真係少左好多.平日一早就同小小豬係屋企玩,玩到夠鐘就食飯就帶返學,之後接放學,跟住就返屋企煮飯等等.雖然有大肥豬幫我手湊小小豬,又會幫我手做家務,不過自己私人時間真係少左啲啲,連帶行街SHOPPING都少左,所以我都好耐冇行街街啦!
之前冇時間SHOPPING都會去睇淘寶,不過買左幾次有貨不對辦經驗之後,就少左淘淘SHOPPING.雖然依家冇乜時間行街街,不過好在依家都有好多唔同公司係FACEBOOK開左啲專頁,好多都係日本...外國咁入貨,所以依家我又可以係屋企網購啦!(即係又方便我去敗家啦...不過我都好節制,所以暫時出事率都唔算高....哈哈哈)
不過,隨著小小豬開始大個仔,有自己嘅主意,佢對舊有嘅睡袍開始唔肯著.佢唔鐘意係因為舊有嘅睡袍係包晒成身,就連腳仔都係包住晒,所以小小豬就唔鐘意啦!
佢唔肯著我又唔想太迫佢,所以都好想快啲搵到件可以露腳嘅睡袍,終於搵左好耐,就好似早前係某個FACEBOOK,見到依一款睡袍,所以就即刻訂左俾小小豬啦~
係一件睡袍嚟呀~
睇吓個睡寶寶~
依件睡袍係類似藍球衫質地,都比較透氣,所以著住都唔會好焗,但又可以保護都小小豬啦!有左依一件睡袍,咁就唔洗擔心小小豬冷親啦!
我地嘅FACEBOOK專頁,你LIKE左未呀~
記得關注埋我地個微博呀~
仲可以電郵俾我地添~


text:
噚日喺何文田教完學生之後,出番旺角時途經毛豆個 "後備糧倉",見到全店所有貨品做緊九折,所以就入去兜個圈,睇吓有咩啱,最後買咗幾樣嘢.
土耳其杏甫就不嬲都有買開,試過喺其他地方買過,質量無咁好,
有啲會好乾兼有渣,所以都係嚟番呢度買好啲.
西班牙出產嘅鹽水黑橄欖,買定嚟放喺屋企,隨時可以
用嚟整意粉,foccacia,焗飯 ………
黑松露醬其實折咗都過百,不過已經算係平,見過其他地方賣好貴,
不過可能一分錢一分貨,貴果啲可能黑松露含量比較高.
就豪一次咁多啦,哈哈!
其實仲想買埋 salami 同 balsamic vinegar o架,不過見條 salami 個樣好似唔係咁討好,兼且係丹麥製,硬係覺得買意大利貨好似正宗啲.至於 balsamic vinegar,有樽百幾蚊,仲係好細樽咋,當然唔捨得買啦!之但係見到有樽只係賣 $26 嘅,又覺得好平唔敢買,雖然寫明係意大利 Modena 出產,但係見到 ingredient 有用到焦糖色素,都係唔買住喇!
今日經過元朗站間分店都唔見有做到九折優惠,可能淨係旺角鋪有做,有興趣嘅朋友就快啲去喇,店員話做到今個月 18 號咋!毛豆,妳快啲入倉攞貨啦!!


text:
Day 2 (十分,平溪...) :
今日早早8點就起身,出酒店大堂食早餐 ,都算幾多野食
食完早餐就出發la
行去西門站,其實酒店對面就係較多人識的萬事達旅店
到la,朝早冇咩人
係悠遊卡出場的時候la
先搭板南線去台北車站!
到左台北車站就轉去台鐵個邊
之後係呢度買飛
09:15車
車到啦!!
記住按飛上號碼上車卡呀
開車
約1hr就到瑞芳,不過平溪線班次好疏,要等半個鐘先有車!(大家要注意呀! )
有排先有車,一於去行下啦!
去瑞芳站外行下!
原來台灣叫佢"頂好"
買左幾隻餃子食下先 (以下只是其中一隻)
差唔多夠鐘就返月台lu,可以係呢度買平溪線一日任搭券!
影下相先!
車到la,由於好耐先一架車,所以好多人上車,車廂好逼
之後有班唔知大陸人定台灣人上車,大大聲咁講唔知咩話,勁煩
逼完又煩完,終於到平溪啦
可能係時間早(其實11點都唔算早),同平日的關係,所以成個平溪冇咩人!
Wo正野!
食完繼續影
唔知大家認唔認得呢度,電影 男女主角就係係度放天燈la
其實好多舖頭都未開,但風景真係幾正,行完就去十分la
車黎la
開車
過幾個站就係十分啦
十分比起平溪旺而且多野食D
呢個幾正
呢度好多人放天燈呀!!
一場黎到當然放返個啦! 注意:所有舖頭都最平公價$100NT一個,但各店服務唔同有D可以幫你影埋相架
放完繼續四圍行下
行完十分,就出發去侯硐睇貓啦
呢度有好多貓,而且大多唔怕人可以摸下佢
不過因為落雨,街的貓唔多
所以行左陣就走lu,等車時兩隻貓站長係度玩
之後搭返一個站去瑞芳轉車返台北
車票可以係瑞芳買,回程因為唔想等所以搭"自強"雖然貴$20NT但佢快D
上車Lu
話咁快就到台北車站
之後去左地下街行下
條地下街真係幾大下
做完地下人,行返上地面再行過!
之後去左呢間買野,佢咩都有得賣, 上至電器,CD&DVD,文具(買左好多改錯帶,因為比HK平 ),下至日用品都有,間野好似叫"光南"
行到咁上下就去寧夏夜市 ,經過國光台北西站(最尾個日去機場會係度搭國光)
沿重慶北路一段行上去
直行
行到見到呢舊圓形的大廈
再過條馬路就到la
前面就係la
食左呢個
再食呢個
好正!
見呢間咁多人排,又試下先
因為剛買時剛剛炸好好熱,所以拿返酒店食,不過"淋"左,但其實幾好食
去完夜市就返酒店lu
之前冇影酒店入面係點,補返先
宵夜係壽司
Day 2 完


text:
今日放工約左大肥豬去APM行街街食晚飯,原本我地打去元氣食我最鐘意嘅壽司,不過突然間見到HIPOT嘅廣告牌,咁我地就上八卦吓,見佢話用某張信用咭有折,剛好我又有帶張咭係身,所以就去試吓一人一鍋邊爐啦!
第一次食依間,個感覺都真係唔係咁好,特別係對個帶位員.首先,我地一行到去個帶位處,問吓仲有幾張枱時,嗰位職員就話有位啦..等等就得啦.
咁我地咪拎張飛等吓啦!
我地搵到個位坐住等,一邊傾計一邊等,等等吓....原來我地都等左成半個鐘.但我地都等左一陣,所以大肥豬就話等多陣.
終於我地都等左差唔多成個鐘先有位,唉...真係攪到嬲嬲地呀!
一有位我地就即刻叫野食(等到勁肚餓呀!),我地每人ORDER一個SET,一人一鍋打邊爐啦~
雖然係SET,不過比我想像中大份,都OK新鮮添~
除左SET之外,加十蚊就可以飲品糖水任食~
好美味雪梨水
我嘅芝麻糊同大肥豬嘅紅豆沙
我地都食得好飽飽,咁食飽就係要埋單.當然係用張有折嘅信用咭啦!
點知....個職員話張咭優惠只限星期一至四,聽到真係勁嬲.我嬲並唔係冇折,係因為我係拎飛等位時係有問過個職員,佢係話有折嘛!
最後個職員拎左一杯比較靚嘅甜品嚟同我SAY SORRY!不過...點解係一杯呢?我明明係兩個人嘛......唉~
雖然啲野都幾好,不過今晚依餐又真係攪到我嬲嬲地.話有位又要等成個鐘先有,冇優惠又話有.....個帶位員都唔知點做嘢!
我估我都唔會再幫襯啦~


text:
今日真係收獲豐富,仲行到成個人散晒呀!
首先就係同小豬媽去左金都商場睇野,原本都好想去睇吓有乜玉桂狗花車公仔,或者其他靚靚公仔.不過都睇唔到有合心水嘅公仔呀!唔通真係冇得用公仔做花車?希望遲D再去睇可以有意外收獲啦!
另外就係去睇小豬媽嘅媽咪衫租啦!其實睇左都好幾間,不過小豬媽都揀唔到合心水,因為佢又唔想太誇張同太閃,所以成日話我唔係最難揀衫嗰個,小豬媽先係最難揀呀!
行左金都一陣,就入左一間專租媽咪衫嘅地方,試左幾件之後,終於都係小豬媽試左一件合心水嘅衫啦,所以就決定租依一套.雖然比其他係貴左少少,不過著上身又真係幾靚,同合晒小豬媽心水呀~
睇吓小豬媽幾靚,佢話要減番幾磅,到時一定好靚呀!
任務完成後,我就去左車車介紹嗰度買啤牌啦!雖然依家買好似早左少少,不過我見今日都出開嚟,不如買定啦,因為我都好少出旺角嘛!可能加左價啦,冇之前車車講咁平,不過依家個價都幾平呀!依D都係打算買嚟俾客人席前玩,都係幾個鐘時間,又唔洗真係買太貴啦!
我地先買一幅睇吓,睇左個質感同幾好,玩得過哦!最後我就買左15幅係婚禮嗰日用啦!其實都唔知要唔要咁多,不過買定都冇壞呀,到時如果唔夠仲弊!
最後一個收獲....就係一個靚靚介指盒啦!
其實我都想買依個介指盒好耐啦,不過係網上睇到個價都幾海鮮,都唔知係點個先抵,所以一路都冇打算去買!不過前幾日係CHRISTINA個BLOG見到佢買左,一問之吓仲發現好抵呀!所以就SEND左個E-MAIL俾個賣家買番一個啦~剛剛今日出開旺角,所以就約埋個賣家交收啦!
睇吓個BEAR BEAR介指盒,真係可以話又抵又靚呀!我終於都買到個靚靚介指盒!
(我真係想買好耐啦!好開心呀~~)
擺埋對結婚介指入去,真係幾好睇....到時係註冊處用,一定好靚靚呀!


text:
3 FEBRUARY 2017(FRI)話說有一日大仁問小小豬想唔想去食大熊貓雪糕,依個為食豬一聽到雪糕兩個未就已經雙眼發光,所以就齊齊嚟食超靚棉花糖雪糕啦~
其實上次我地行經尖沙咀都見到依間小店,嗰時都好想入去試,不過人太多加上一向唔多願意排隊嘅DADDY同行,所以就冇試到.
今次我地就相約店鋪一開就去,所以唔洗點排隊就可以食到啦~
小小豬滿心歡喜可以同佢最好嘅SY哥哥玩,點知SY唔舒服冇一齊嚟,初時佢都有丁點失望,點知一見到餐牌上嘅靚靚雪糕,佢就咩都唔記得,只係識諗食邊款雪糕好啦~
除左雪糕,都仲有意粉食添~
店內仲有一個大公仔同埋好多卡通牌仔可以大家拍照,實行未食就先興奮~
未食正餐又點可以食雪糕?所以我地就叫左兩碟意粉打打底先!
首先就嚟一個羽衣甘藍帶子扁意粉~
店員同我地介紹時話,佢地用嘅羽衣甘藍係每日新鮮送店,然係即榨汁而成,而且佢地唔落味精,所以食得健康.其實個味都OK,不過我個人就覺得比較乾身,不過那兩粒大大嘅北海道帶子就非常鮮甜呀!
夢幻溫泉卡邦尼扁意粉~
其實依個就係將冷榨而成嘅紅菜頭汁加入卡邦尼中,再配上一粒溫泉蛋.我個人覺得依個真係好好味,紅菜頭味道好甜,而且加入左溫泉蛋令到整個意粉帶點濕濕地,啱我口味呀.
小小豬今日食得又快又乖,緊係啦....因為食完意粉就可以食雪糕啦~
先嚟晶晶嘅「粉紅蓬蓬裙」,因為夠晒靚用嚟襯托杯緣子呀~
用粉紅脹卜卜嘅棉花糖,再配合牛奶加朱古力扭紋雪糕,真係超靚呀.小小豬都忍唔住偷食姨姨嘅粉紅棉花糖呀~
之後就到店內皇牌「大熊貓棉花糖」,原本係大仁嘅雪糕,我都真係忍唔到唔借嚟影相呃LIKE呀~
荔枝味嘅棉花糖,再配合巴西70%AMMA嘅可可粉朱古力雪糕,濃郁得嚟又唔太甜,而且仲非常滑.店員仲故我地先撕少少棉花糖,然係點雪糕一樣食,當然我地都有跟依個方法,效果又真係唔錯呀!
終於等到小小豬嘅「烏雲軟雪糕」,我地仲睇住姐姐整添~
以墨魚汁做嘅棉花糖,再配以牛奶雪糕而成,而且中間仲會有少少爆炸糖,口感同味覺真係一絕呀~
睇小小豬依個為食樣,食到成口墨魚汁就知佢有幾鐘意,佢仲過分到一個人食晒大半杯,只係留左幾啖俾我咋........真過分呀~
其實又點止依幾樣食品,我對佢地杯特飲都好有興趣,原本打算留肚食雪糕先冇叫到,唔緊要啦....小小豬一返到屋企就不停同DADDY講個雪糕有幾好食,心軟DADDY又開始動搖,所以相信好快我地又會再嚟食過呀!
**我地的FACEBOOK PAGE,齊齊來交流親子.育兒.烹飪啦**


text:
上次講完Introduction,前戲其中一定要包括錫嘴,因為你會令到個女仔覺得,你係愛佢嘅.或者,唔好講到愛咁深遠,至少係比佢吸引到,唔係純粹想進行活塞運動囉.咁錫就錫啦,點解要咁講究.嗱,又係科學時候喇,有報告指出,59%嘅男仔跟66%嘅女仔都話,令到佢哋感情破裂嘅原因係因為對象錫得真係好屎.我上一篇Intro 冇講得咁深入係因為嗰班叫Pussy Eating 101A,係一個令你距離Pussy Eating 更進一步嘅基礎課程,並唔係Kissing 101.
除咗想你錫得冇咁屎之外,亦都略略講咗有關錫耳錫頸.咁就有人問我,啜耳仔唔舒服咩?嗱,啜同奶係兩回事.上回提到,我有個男仔朋友好鐘意伸條脷入去佢女朋友個窿——耳仔窿+深處,好似食蟻獸咁…食蟻嘅.好老實講,非常唔建議,因為你得閒嘅話可以試吓…唔係叫你試吓食蟻,叫你試吓奶隻手一吓,風乾佢,過一陣你就聞到有幾臭.仲要耳仔深處…喂幫我洗.點洗呀?
頸都一樣,錫吓同奶都可以,但唔好大範圍奶.點解?過一陣你就知臭.同埋而家夏天,奶完一係好立痴痴,一係就係冷氣吹到會凍囉.
講完頭部連頸(耳仔,嘴唇),我哋就要慢慢褪落去.點樣對待女仔個胸呢?先講講搓揉.基本搓揉係冇問題,用力少少都可以,只要你唔好博老命咁「鍊」都冇嘢.但要留意谷經,經到嗰時,個女仔會好痛(遲啲有機會講埋經到做愛要訣).至於乳頭同乳暈,佢哋擁有密集嘅神經末梢,能感受到觸覺,所以對刺激好敏感.對乳頭嘅刺激係會立即傳遞到腦部,腦部會下令「不隨意肌」收縮,乳頭就會勃起.勃起咗嘅乳頭會更加敏感,會令陰蒂勃起,愛液都會開始分泌.愛撫嘅時候,記得公平啲,唔好齋摸一邊,效果會好啲.既然講到佢哋咁敏感,輕力係必須,千祈千祈唔好好似AV 咁,用盡力抆同鍊,分分鐘痛到仆街,乜癮都冇晒,重新嚟過都冇用.但又唔係話唔可以抆同鍊喎,細細力嘅話,效果係唔錯㗎.用口都一樣,啜同奶,甚至咬,都係好.總之記住一個字,輕力.
除咗胸部,女仔對腳都好敏感.高登仔成日都話玩腳都玩一晚,你真係玩先好.今日講到呢度,距離Pussy Eating 又近一步喇.落堂先,下堂Pussy Eating 101C 再見.


text:
要成功練出一副靚「 body」,每一個步驟都係有血有汗,睇吓 Bosco個表情就知有幾辛苦!
真面目
新肌男 再瘦 10磅 乜肌都齊 黃宗澤:好滿意自己個 body
掀起「操肌」潮,影帝張家輝之後,最近連細細粒嘅林子善都成功搣甩肥膏變肌男, man爆㗎!
肌男旋風陸續出現,最近例子係一向官仔骨骨嘅黃宗澤( Bosco),為咗孭飛嘅內地劇集,搵咗大隻港男陳志健做軍師教練,減咗 10磅又操足 3個月時間,最終胸肌,腹肌,背肌,乜肌都有齊,仲開心「些牙」六嚿朱古力成果,粉絲睇見個個都嗌晒救命!
Bosco入行以來都係一副瘦削身形,前年為咗代言廣告加操,搣走多餘脂肪,不過肌肉線條始終唔明顯同結實,相反今鋪就嚴陣以待,特登搵埋星級教練陳志健操刀,操出一副乜肌都有齊嘅「 body」,估唔到咁大隻喎!
戒晒油鹽糖
雖然 Bosco搞餐廳又做埋紅酒代購生意,不過同一時間都兼顧到老本行演藝事業,最近頻頻北上發展,劇集一套接一套,喺最新孭飛劇《偏偏喜歡你》中有半裸晒肌戲份, Bosco前後操足 3個月,每次練足 3個鐘,啞鈴,橡筋帶,健身機械器材統統狂練,仲戒埋油,鹽,糖,只食雞胸肉,最後減走 10磅.
教練陳志健都大讚:「佢好辛苦㗎!因為佢要周圍飛,每次返到香港就要操練兩至三個鐘,仲要食雞胸為主.」至於新一代「肌」男 Bosco就話:「今次真係堅辛苦,返唔到香港,都叫教練拍 video俾我參考,自己喺酒店健身室練,𠵱家好滿意自己個 body,希望 keep到啦.」
每餐都要西柚
對住少油,鹽,糖,白烚肉類為主嘅餐單, Bosco可謂食之無味,不過見到咁好成果,忍吓口,乜都抵番
早餐
半個西柚(可榨汁)無糖
2隻雞蛋
2塊煙肉
午餐
半個西柚(可榨汁)無糖
菜+白烚肉
晚餐
半個西柚(可榨汁)無糖
菜+白烚肉,魚類為佳
如需要:每餐只可飲一杯齋啡或淡茶
小食:一杯蓄茄汁或脫脂奶
教練仲好搵
藝人除咗靠拍戲搵到錢外,仲可以利用副業開拓「錢」途,收費仲可以有幾倍升幅,和味過和味龍㗎!


text:
13 DECEMBER 2016(TUE)朋友係要去見嘅,所以當朋友問我有冇興趣一齊去歎可愛嘅熊仔下午茶,貪玩嘅我就當然即刻二話不說答應啦.既可以充充電,又可以食個可愛下午茶,都幾好玩哦,所以今日趁小小豬返左學之後,就去DK Cuppa Tea歎佢地最新嘅「皇家奇想曲」下午茶啦~
其實DK Cuppa Tea嘅下午茶我都成日聽朋友介紹,每一次嘅主題都係好吸引,有木馬,貓仔,鴨仔....好多都好特別.今次就英倫熊仔為主角,總之就係熊...全部都係熊啦!
先嚟一杯暖烘烘嘅薰衣草朱古力茶,淡淡嘅朱古力味有帶點薰衣草真係好特別,我自己都飲咗好多杯呀~
等咗一陣,我地嘅下午茶已經準備好,真係超靚呀,如果小小豬在場一定尖叫不停,因為佢就係最鐘意啲毛毛熊公仔~
我個人就最鐘意那朱古力皇冠下嘅黑松露芝士蛋糕,將黑松露混合係芝士蛋糕之中,估唔到個味係咁夾,真係超級好食,香而不膩仲一啲都唔覺得甜,絕對係我嘅大力推介呀!當然旁邊嘅小熊守衛牌唔可以錯過,以黑朱古力精細地刻畫,造得都好仔細,真係有啲唔捨得食.唔食唔食...都係要食(唔好浪費嘛),一向黑朱古力都俾我有一陣苦澀味,不過依個又真係一啲都唔覺,令我對黑朱古力改觀了~
印有英國旗圖案嘅榛子馬卡龍,唔甜得嚟個榛子味好出,真係好想食完一粒再一粒呀~
玫瑰朱古力心太軟蛋糕,暖暖嘅甜點充滿濃郁朱古力同埋玫瑰嘅香味~
除左甜點之外,SET內亦配有鹹點,同樣都好有驚喜.法國鵝肝配上小餅乾,芝士拼盤,提子鬆餅同埋莎樂美香腸薄片.不過論最吸引我嘅,就一定係英式芝士肉醬肉丸,估唔到一個簡單嘅肉丸,可以變出咁有特式,同平日食嗰啲真係好食好多呀~
食飽飽之後,店員就會同我地玩個小遊戲,係五張「魔法咭」內隨心抽一張,之後就會為我地介紹屬於我嘅香薰精油及其療效~
原來我係啱用香柏木,佢嘅代語就係耐性,力量同可靠性,又好似幾準哦,我依排嘅力量又真係好弱,充滿負能量,睇嚟又真係要搵啲可靠性朋友幫幫我呀~
最後,下午茶還附送皇室小熊明信片,將願望寫上之後,就可以放到店門外的皇家郵寄筒寄出,睇下自己嘅願望會唔會成真啦~
食左一個又靚又好味嘅下午茶,又同朋友暢談一番,真係充滿力量,又可以返去服待兩位老細了.
依個SET供應到二月尾,就到時間一定要帶小小豬嚟,有咁多熊BEAR BEAR陪佢食嘢,佢一定勁興奮呀!
**我地的FACEBOOK PAGE,齊齊來交流親子.育兒.烹飪啦**


text:
23 MAY 2014(FRI)小小豬仲乜咁開心,知唔係可以帶佢恨左好耐嘅三眼仔夾夾機返屋企慢慢玩啦~
其實好耐之前小小豬係APM都見過依部三眼仔夾夾機,剛好嗰時有部SAMPLE,所以小小豬即刻走去玩,仲玩到唔願走添.
自嗰次之後,每一次去APM時,小小豬都一定要求去搵三眼仔,不過每次去LOG-ON都搵唔到,所以一直都冇機會再玩啦!
就係依個時候,收到好友依份禮物,唔止小小豬,就連我都不知幾興奮,一見到就即刻想拆嚟玩啦~
好靚嘅夾夾機呀~
朋友仔仲好細心,幫我地準備埋電芯,所以小小豬一打開就可以即刻玩啦!
睇吓佢幾專心咁夾~
睇吓點先~
夾到之後幾興奮~
之後繼續努力~
哈哈...小小豬夾到個三眼仔時真係笑得好開心,好耐都冇見佢笑得咁燦爛啦~
邊笑邊夾,真係睇見佢咁開心,就連我都開心埋一份呀~
夾晒啲三眼仔時個樣幾得戚~
其實我真係覺得依部夾夾機唔錯,可以係玩之際同時做到啲小訓練,因為我見小小豬夾三眼仔時都真係好認真咁對住啲三眼仔位置嚟夾,好專注望住啲三眼仔,絕對唔係亂按一番,玩多啲對專注力同埋手眼協調都應該會有幫助.
不過我覺得最大幫助就係可以訓練小小豬嘅耐性,因為夾公仔依啲嘢都真係冇可能一次就夾到,小小豬夾依六隻三眼仔都用左差唔多大半個鐘.不過係依半個鐘入面,就算夾唔到都冇放棄,仲好專心咁夾,就算夾唔到都冇忟憎,只係講佢句口頭襌『加油,努力,俾心機』.
除左夾三眼仔之外,搵機會可以換啲糖或者其他小玩意俾小小豬夾,咁就可以KEEP住繼續玩啦!非常多謝好友送俾小小豬依份大禮物,有得開開心心咁玩又可以做啲小訓練,等小小豬可以從遊戲中學習呀!


text:
香港,半年內,十九個學生自殺身亡.朋友補充,total係二十九個自殺,九個獲救,平均十日有一個學生自殺.
發生呢啲事,大人晌到做咩?教書嘅話唔關佢事,佢都係按學校同教育局指引;大學校長話唔知點解後生仔唔開心;自稱做教育嘅challenge點解其他人做到你做唔到?更多人話「我都係咁捱過嚟啦」,言下之意你捱唔過係你冇鬼用.
中國人有一個好奇怪嘅特點,就係習慣將自身唔好嘅經驗傳俾下一代,我唔記得柏楊係咪講過呢啲就係所謂「醬缸文化」(或理論,現象,something else),舉個例有個女仔啱啱結婚,覺得佢奶奶對佢冷淡,甚至差,到佢個仔結婚,佢做人哋奶奶啦,佢又會對個新抱冷淡.原來上一代嘅奶奶做人新抱時,都覺得自己奶奶好冷淡,但大多數人都會將呢種冷淡傳落去,結果每代人都唔開心.有啲女人叻啲,佢哋自己做新抱時覺得奶奶唔好,到自己做奶奶就會將以前嘅負面經驗當係自己嘅警惕,呢啲部婆媳關係就會好啲.
放返嚟學生自殺呢件事,好多人話「我以前都係咁捱過啦」,「以前環境仲差,我哋都係咁過」,當你咁講嘅時候,其實都係將自己唔好嘅經驗帶俾下一代,佢哋接收到嘅message係「以前咁差,而家都係咁差」,於是咪覺得冇希望囉.我明白有啲人係希望鼓勵啲後生仔,話俾佢哋聽「我捱得過你哋都得」,不過你哋可唔可以講多少少自己當年點捱,晌佢哋前引領啲後生仔,而唔係只單單show off你做得到呢?
過來人嘅身份,係用嚟作為「同行者」陪住有需要嘅人一齊行,或者行前少少作為引領,唔係企晌人哋面前show off自己好叻,指責人哋冇用.將指住別人嘅手鬆開,拖住佢哋嘅手一齊行,好嗎?
相關


text:
2015年5月14日星期四
豐富的第一餐
嗱嗱嗱,咪插我住呀,對我嚟講真係好豐富㗎喇!!!
平日起身後都食得好簡單,好求其,麥皮,麵包,muffin,餅乾或者 cereal 就算數,總之叫做有嘢落肚就算㗎喇,好少可會攪咁多 "花臣",又多士又蘋果,仲沖埋杯檸茶㖭,因為噚日切咗個檸檬煮意粉嘛.
2015年5月13日星期三
清補涼栗子節瓜湯
絕大部份時間我都只會係煲齋湯,對於好多人嚟講,如果煲齋湯的話,可能會勁落蜜棗增加甜味,但我自己就唔會咁做,而且已經無用蜜棗好耐,成日都形住蜜棗唔知係咪有加糖製過.
想啖湯夠甜的話,我通常都會落紅蘿蔔,粟米,栗子或粉葛,有時就會加紅腰豆同三角豆一齊煲,都可以增加一定甜度,但始終最重要嘅一點係:所有甜味材料必須凍水落煲.因為食材嘅甜味物質只會溶係凍水內,而我自己就習慣再浸多一段時間先煲,確保大部份甜味物質溶於水內,自己都已經做過實驗,材料凍水落煲跟水滾後先落料,甜度真係差好遠.
想啖湯夠甜的話,我通常都會落紅蘿蔔,粟米,栗子或粉葛,有時就會加紅腰豆同三角豆一齊煲,都可以增加一定甜度,但始終最重要嘅一點係:所有甜味材料必須凍水落煲.因為食材嘅甜味物質只會溶係凍水內,而我自己就習慣再浸多一段時間先煲,確保大部份甜味物質溶於水內,自己都已經做過實驗,材料凍水落煲跟水滾後先落料,甜度真係差好遠.
2015年5月12日星期二
檸汁蜆肉扁意粉
最近睇緊姚元浩嘅《元味好生活》,每集節目元浩都會邀請唔同嘉賓一齊體驗各種戶外活動,露營過夜及野外煮食.唔睇都唔知,原來台灣依家好興揸露營車到郊外露營,而且仲癲到每個家庭都為自己架露營車做出各樣主題,倒如民族風,all handmade decoration,法式風情等,真係大開眼界,最正就係架露營車可以變出一層角樓出嚟俾小朋友上去瞓.
剛剛睇完男神王陽明同元浩玩越野飛車,超刺激,連周身肌肉,紋哂身,man 到爆嘅王陽明都全程乸埋塊面,用雙手掩護住個頭,皆因上落山坡嘅角度真係差唔多接近九十度咁滯,又無特別安全措施,仲恐怖過玩過山車,俾著我係座上客的話,我肯定暴斃車上,嚇都嚇死咗!!
幾乎每一集元浩都會用到荷蘭鍋去煮食,佢勁讚好用,其實荷蘭鍋就係一隻戶外版嘅「Le creuset」或「Staub」,都係一種鑄鐵鍋,不過就係用支架吊起,直接喺柴火上面煮食,最特別係鍋蓋經特別設計,可以放上燒著嘅柴同炭,實行上下夾攻!前幾集男神高以翔露營時就煮咗個海鮮蛤蜊意大利麵,最特別係佢用咗檸檬汁去煮,真係從未試過食酸味嘅意粉,但元浩試過之後又話估唔到咁好味,攪到我都想試吓!反正屋企都有檸檬,又可以順便清埋上次整韓式海帶蜆肉湯時用剩嘅蜆肉,不過我就用自己個方法去煮,因為用料唔同,起碼高以翔係用新鮮帶殼嘅蛤蜊去煮哦!
2015年5月10日星期日
健康版班尼迪蛋 Egg Benedict (healthy version)
見冷宮仲有 English muffin,於是又玩吓整 egg benedict.
一般人都覺得 egg benedict 非常邪惡,火腿嘅肥美不利健康,如果用片裝醃製火腿的話就更加無益;雞蛋又話高膽固醇,個荷蘭醬 (Hollandaise) 仲係用蛋黃做㖭,但其實最惡魔都仲係溶牛油,要拂打到個醬汁濃稠的話,用量都真係唔少!!
所以,自己整的話,都係整番個健康版好啲喇!
憑歌寄意,憑花表心意!
2015年5月9日星期六
鹹味麵包布甸 Savoury Bread Pudding
雙色迷你缽仔糕
Blog 友小月話唔知點解整缽仔糕時啲紅豆會沉哂落底,我自己都唔明白,因為我上次整時真係全部浮面,但我依家應該估到係咩原因喇,因為今次自己都中招嘛!!!
唔知大家有無遇到相同情況,依家啲紅豆好難煲得腍,甚至係煲極都唔腍,初時以為自己買啲紅豆 cheap 先會有呢個情況,但原來朋友同學生家長都係咁講.唔記得喺邊度聽過話紅豆越大粒就越難煲得腍,之但係依家好似都幾難搵到細粒紅豆嚟買,周圍賣嘅都係大大粒,所以我每次煲完紅豆都會先放上冰格雪至結冰,之後先再用嚟整嘢,咁就一定會腍,跟十分鐘就煲好粥嘅原理一樣.
呢次就係因為偷懶無做到放冰格呢個 step,紅豆唔係真係完完全全煮腍哂,仲帶點實,有點重身,所以最終全部沉哂底!!
橙香朱古力 biscotti
2015年5月5日星期二
瑞士汁豆腐乾
上次鹵完雞翼同雞腳之後,跟住就買咗塊豆腐乾返嚟繼續鹵,原本想買埋雞腎,鴨腎之類物體,但凍肉店無得賣,得火雞腎,未食過又唔知好唔好食,所以最終都係無買到,加多兩隻蛋落去算數.
2015年5月3日星期日
十五的齋 pizza
訂閱: 文章 (Atom)


text:
係架,英國憲政係基於一個又一個政治慣例,而唔係好實在嘅成文憲法.制度上,英國君主有充份嘅實權,女王可以隨時下令甘民樂首相交還權力,親自執行所有決策——只要女王承受得起政治責任即可.
今時今日,有人宣稱北京對香港行政長官有實質任命權,選舉只是「參考資料」,佢係冇講錯到,事實正是如此;而且,除行政長官以外,三屍十幾命其實全部都要由國務院去任命,港澳行政長官嘅舉薦都係「參考資料」.北京就係以呢個方式去體現對港澳有「管轄權」,而呢樣嘢係白紙黑字寫喺《基本法》入面.
當年《基本法》起草果時我未出世,唔知當年有份起草嘅泛民老輩同大孖沙點諗.但好明顯就係,呢班人真心膠以為,中國國務院會將選舉視為定案,而唔止係「參考資料」,中央任命只係一個禮儀,真係決定權喺香港人自己手上.佢哋萬萬估唔到,今日有人會走出嚟講得出咁嘅說話:「中央對本港特首有實質任命權,故本港特首選舉沒有最終有效性,而香港選舉結果,只是為特首人選提供參考資料.」依家真係呻笨都無謂.
咁我唔知劉兆佳係得上頭授意嚟講呢句嘢定點啦.如果只係佢自己一己之見固然係好事,因為遲早中共一定追佢數,仆你個街又倒米.但睇中共往績同佢本人嘅位置,好難令人相信呢句說話未經中共Approved先講出口,亦即係話,中共想要傳達以下嘅訊息:
「就算我唔設提委會,你選到唔係我馬房嘅人出嚟,我都唔會任命佢架喇,收皮啦香港人.」
當然,亦唔排除佢只係負責出口術試水溫,如果香港人真係冇反應,佢就打算肆無忌殫;相反,只來嚟個「全港譁然」,佢自然會自動收皮永不再提.至少,班藍血人出句聲都會唔同晒.
又當然啦,泛民再死蠢都唔會唔明嘅,只不過佢哋明咗之後又會點呢,真係好難講.但睇個款,都似係「含淚通過保大家有票可投,翻身上馬繼續抗爭(到2046)」咁嘅格局.咁如果泛民又真係幫到北京完成個政治任務,北京都會畀佢哋抗爭多幾年嘅,順便又收到幾個劉江華,湯家驊做下副局長.但我又講個歷史故事吖:當年投降中共嘅國民黨人,同埋幫中共玩謝國民黨嘅中國民主同盟,食咗幾年大魚大肉之後,就屎都冇得食嚕,因為要破除迷信唔准燒元寶蠟燭香吖嘛!
講返英國,對上一個決定執柒咗國會回收權力果位英王呢,冇咩嘅
,斬咗頭啫.
P.S. 幸得網友提點,對上一位企圖取消國會嘅英王應該係無頭英王查爾斯一世個仔,占士二世.佢嘅下場係被逐出英國,喺法國無奈終老.


text:
-
- 安史之乱与唐朝衰亡课件八
- 人教版七年级历史下册第5课安史之乱与唐朝的灭亡课件
- 安史之乱与唐朝衰亡课件10
- 安史之乱与唐朝衰亡课件七
- 第五课安史之乱与唐朝衰亡课件,学案及同步练习
- 安史之乱与唐朝衰亡课件13
- 安史之乱与唐朝衰亡课件九
- 新人教版七年级历史下册课件:安史之乱与唐朝衰亡
- 安史之乱与唐朝衰亡课件三
- 人教版七年级历史下册安史之乱与唐朝衰亡课件
- 人教版七年级下册历史课件:安史之乱与唐朝衰亡
- 安史之乱与唐朝衰亡课件,教案及课后训练
- 安史之乱与唐朝衰亡课件五
- 安史之乱与唐朝衰亡课件四
- 安史之乱与唐朝衰亡课件六
- 安史之乱与唐朝衰亡课件11
- 安史之乱与唐朝衰亡课件二
- 安史之乱与唐朝衰亡课件
- 安史之乱与唐朝衰亡课件12
- 七年级历史下册5安史之乱与唐朝衰亡课件PPT
- 第5课安史之乱与唐朝衰亡课件PPT二
- 第五课安史之乱与唐朝衰亡ppt
- 第5课安史之乱与唐朝衰亡课件PPT及素材
- 第5课安史之乱与唐朝衰亡课件PPT
- 人教版历史七年级下册课件:第5课安史之乱与唐朝的衰落
- 5安史之乱与唐朝衰亡课件
- 安史之乱与唐朝衰亡课件PPT
- 第5课安史之乱与唐朝衰亡课件
-
- 安史之乱与唐朝衰亡教案
- 安史之乱与唐朝衰亡教学设计
- 人教版七年级下册历史教案:安史之乱与唐朝灭亡
- 人教版历史七下第五课安史之乱与唐朝衰亡教案
- 安史之乱与唐朝衰亡教案二
- 安史之乱与唐朝衰亡教案四
- 第5课安史之乱与唐朝衰亡教案及课件
- 安史之乱与唐朝衰亡教案三
- 人教版历史七年级下册第5课安史之乱与唐朝衰亡教案
- 第5课安史之乱与唐朝衰亡教案
- 人教版七下历史5课安史之乱与唐朝衰亡教案
- 历史七年级下册教案:第5课安史之乱与唐朝衰亡
- 第5课安史之乱与唐朝衰亡自学案
- 人教版七年级历史下册导学案:安史之乱与唐朝衰亡
- 第5课安史之乱与唐朝衰亡学案(无答案)
- 七年级历史下册第5课安史之乱与唐朝衰亡导学案及课件
- 安史之乱与唐朝衰亡学案
- 安史之乱与唐朝衰亡导学案
- 安史之乱与唐朝的衰亡学案及练习
- 第5课安史之乱与唐朝衰亡学案
- 第5课安史之乱与唐朝衰亡导学案


text:
方舟動物醫院 熱門
基本資料
詳細資料
地圖
網友評論
5 位網友的平均評分.
非會員也可看到留言,不過並非即時的,請注意喔!
朋友的體驗
代朋友post, 俾大家一個參考.
我的八哥在醫院孤獨的離我而去...
因為佢氣喘, 我帶咗佢去睇醫生, 第一次去睇完醫生話無乜野, 返咗去屋企第二日都係咁再去, 開咗d藥俾我餵佢食, 食咗都係咁就話俾佢聞氣.
聞氣要$70/hr, 好, 為咗我的狗, 無問題, 但佢哋無話俾我聽如果聞幾耐都唔好轉可以點, 中途又話可能係心絲蟲,要驗血, 其實狗狗年紀唔細,都好少去街, 心絲蟲機會好細, 狗狗身體巳經好弱, 仲要抽佢血, 但醫生話如果係心絲蟲就有得醫, 咁唯有聽佢講驗啦, 有結果醫生又唔講個報告我聽, 我主動問姑娘先知.
由此至終都唔知狗狗咩事, 問醫生, 佢話靠佢嘅經驗同狗狗嘅表現, 我狗狗入咗去3日就死咗, 如果佢咁有經驗應該—早睇到其實唔得, 咁應該坦白話我知, 有個心理準備都好.
如果知道佢唔得我情願俾佢安樂d 去, 好過臨死前仲要俾人抽血又迫食藥, 我亦趕唔切見佢最後一面.
到最後埋單6仟幾蚊, 有仟八蚊係幫我送走狗狗遣體, 無問過我就幫我call 咗車, 成件事我覺得醫生只係幫公司搵錢. 唔係為咗動物同主人著想嘅. 仲浪費埋我同狗狗最後共處的時間.
查看我的所有評論
推介E間醫院俾朋友
丁丁係睇方舟動物醫院既醫生,佢地好好人,有次丁丁急病,姑娘立即安排俾丁丁睇先,個次好在佢地咁做,先救到丁丁一命,而且,丁丁做絕育都係佢地道做,做得好好,傷口好得好快,丁丁都好快復原,所以我都有推介E間醫院俾朋友.
查看我的所有評論
方舟動物醫院的24小時服務
方舟動物醫院好就好在佢有24小時服務,我隻貓有幾次病發都係半夜,而且醫生睇開又放心少少,唔係我隻衰貓早就離開我啦所以我都好多謝佢地!幫咗我好多次,D姑娘都好好!!!!!
珠女睇方舟幾年喇
我珠女系睇方舟,都睇咗幾年,
覺得幾好,又有廿四小時營業,我珠女有次半夜有事都系去呢道睇,
好彩最好冇事,加上姑娘幾細心,真系會廿四小時留守住我珠女,我先放心少少,
同埋醫生都好專業,睇咁耐未試過斷錯証
chacha隻眼睛有事
之前chacha隻眼睛有事.睇咗哩間動物醫院.覺得哩間獸醫好好人.好專業.姑娘都幾親入友善.幾幫到手.個次埋單$3000,不過最緊要chacha到最後都冇咩事.


text:
全因為黃蓉,每個男人心裏其實都想成為郭靖讀者投稿
2017/6/6 — 19:14
(文:白駝山少主)
近期熱播《射鵰英雄傳》,令到射鵰再次成為城中熱話,雖然射鵰已翻拍咗好多次,但每次播出都會令人睇到目不轉睛.原因係因為除左可以睇到眾多接近超能力嘅武術外,更引人注目嘅必定係男女主角,郭靖同黃蓉兩人嘅經歷.
我敢肯定你去問大部分男人都想做「郭大俠」.當中原因不外乎可以學到絕世武術,而且為國為民,行俠仗義,滿足到一眾男性心中嘅英雄主義心理,但更重要嘅係郭靖身邊有一位對佢不離不棄,甚至處處為郭靖着想嘅好女友.無錯,就係講緊黃蓉.
雖然郭靖天資魯鈍(雖然我一啲都唔覺,佢應該係將人生點數加曬係武術,運氣同識女仔到),但運氣絕佳.一生中在武術上不斷遇到好師父教佢絕世,在愛情路上也一樣遇上絕世好女友黃蓉.
之所以話黃蓉係絕世好女友,並唔係完全因為佢靚女或者可愛.雖然外貌係有一定嘅關係,但性格同平日嘅所作所為更大程度令佢實至名歸.如果剩係講靚就係絕世女朋友,咁好多其他角色都係,但有好多嘢畀外貌更為重要.
黄蓉聰慧機靈,每當郭靖或佢自己有危難嘅時候,佢總會有用佢嘅小聰明去逢凶化吉,若然郭靖冇咗黃蓉嘅幫助,恐怕早就已經不在人世.而且佢不但冇因自己擁有小聰明而睇唔起郭靖,鬧佢咁蠢唔識得上進,反而識得欣賞佢嘅忠厚正義,亦鼓勵佢去做佢想做嘅事,直頭瞓身支持郭靖.男人有時在遇到困難時,最需要嘅可能就係身邊嗰一位嘅支持同鼓勵.
佢更會全心全意對待郭靖,事事為郭靖着想.佢會花盡心機去教郭靖不同嘅文化,而且更令洪七公教郭靖降龍十八掌,希望郭靖能夠武術更上一層樓,可以和她一起進步成長.
係咪就咁睇下以上嘅優點都覺得蓉兒真係無得頂呢?但以下呢樣嘢我覺得先係男士想成為郭靖嘅最重要理由.
呢樣嘢就係佢同郭靖之間嘅愛情嗰種完滿且平穩嘅幸福.郭黃兩人的愛情雖然冇楊過同小龍女般轟烈.相對起其他角色兩人並無經歷過大嘅風浪,但兩人嘅愛情卻係平穩之中帶住無窮嘅幸福,係現實中有好多人就係希望追求佢地個份至死不渝嘅愛.
至於佢地相處方式係坦言相對,中意個樣就講中意,唔中意就講唔中意,對住大家唔會要玩啲咩心計,唔會去計較邊個付出多啲,邊個愛邊個多啲.呢樣看似非常簡單嘅相處方式,係現實上要實現係無比困難,可以講係愛情嘅烏托邦.
郭黃兩人嘅愛情之所以受到咁多人嘅羨慕,係因為佢地兩人嘅故事都可以算係另類嘅童話故事.係現實中,往往都會因為好多唔同因素令到一段感情而結束或難以開始,加上現今速食文化盛行.要搵一個兩情相悅而且要過得平穩嘅愛情實在不易,有人可能附出了無數嘅時間,甚至一生也未可以搵到一個可以付託終身.
即使找到了亦可能係因為金錢,可能係因為時間,可能係因為價值觀等等而令到此情不再或不能萌芽.除此之外,係現實女嘅可能遇不到或錯過咗一個似郭靖忠厚老實嘅男人;男嘅亦可能遇不到或錯過咗一個似黃蓉溫柔賢惠嘅女人,所以呢啲就係世人羨慕呢個另類童話故事嘅原因.
我知肯定有人會講黃蓉到左後期變成左怪獸家長,做某啲事亦唔討好.但留意一點,佢做呢啲事情大部分都係為咗郭靖好.或者黃蓉唔能夠成為百分百似郭靖一樣嘅忠直嘅女俠,但佢絕對係百分百嘅絕世好伴侶.
睇到呢到係咪覺得若得女友如黃蓉,此生不再遺憾呢?虛擬故事當然美好,但現實往往係殘酷,恐怕係現實黃姑娘只會揀歐陽克或楊康之流嘅二世祖,郭大俠只能繼續獨自做冇上進心嘅傻小子(洋名:James).
所以我地最緊要係唔好將虛擬同現實混為一談,若不然我地同某d人睇完韓劇就以戲中主角準則去追求現實中嘅伴侶一樣咁不切實際.
作者 facebook;作者 IG
發表意見
編輯推介
- 政治
當一切都變成「好敏感」
2017/7/1 — 9:29國際
20 年前的今天 韓國新聞這樣報導香港回歸
2017/7/1 — 12:07
- 政治
任何制度應以促進人類尊嚴為目的:香港20年
2017/7/1 — 11:47社會
買樓前的準備功夫和考慮
2017/7/1 — 10:11政治
詩的悼念:當城市蒼老的時候
2017/7/1 — 11:15
- 政治
後DQ年代,本土政治如何走?
2017/6/30 — 13:12


text:
最近我開始覺得有啲壓力同煩惱,煩無錢結婚,買樓同生仔,其實無乜特別,都係啲大家都煩緊嘅嘢嚟,然後各方人士都畀咗好多意見我,我又不妨同大家開心share吓.
「結婚平有平結,貴有貴結嘅啫,就咁簽張紙咪得囉!」
你話我港女我都係咁講㗎喇,結婚一生人一次,我真係接受唔到就咁簽張紙就算,起碼都要影返輯結婚相留念啦!至於擺酒,個人覺得係一件十級煩嘅事,要準備一大堆嘢,中間又一定會有好多鬧交位,可以話係自己攞嚟煩,但同時又係一件好開心嘅事,因為最親嘅人同朋友都會嚟祝福你,替你高興(唔熟嘅另計),所以真係好矛盾.
我有諗過旅行結婚就算(可能都唔平),但始終都應該同雙方家長親戚食餐飯,嗰度已經五圍以上,細搞同大搞其實好似差唔多,咁不如索性大搞.仲要我係獨女,即係掌上明珠,雖則父母口話無所謂,但心裡面點都會想個女嫁得好好睇睇吧?可能男友阿Mike比我更了解自己,佢淨係講咗句:「唔擺酒,第時老咗你一定會後悔,然後就怨我.」就完結咗我話旅行結婚呢個話題.
「是但租間屋先,然後結婚生仔,三個人排公屋囉!」
首先而家喺香港租間屋真係一啲都唔平,閒閒哋都萬萬聲,平嘅唔係無,劏房囉,村屋囉.你要諗吓得一份人工,要交租,水電煤費,交通費,飲食費,應酬費,仲要養埋老婆仔女,我真係唔知未來老公仔可以捱到幾耐,而最大嘅問題係每日有150個大陸同胞落嚟香港,佢哋無嘢做,甚至帶埋個小朋友嚟,一到埗就搵社工,區議員幫手,講到有咁慘得咁慘,大佬我點同你鬥呀?排到我一家三口破產或者抑鬱死我都肯定未排到間公屋返嚟啦.
「點都好,求其搵個盤上咗車先,樓價愈升愈快,你儲多年錢都追唔切!」 其實我真係明,即係我一年儲十萬,但係樓價一年升咗幾十萬,我儲嚟都廢,問題係最細嘅樓我都買唔起吖嘛大哥,同埋而家講緊買樓喎,唔係買棵菜喎,我要用晒所有積蓄,即係無限加班換返嚟嘅血汗錢去買,係一個好大嘅決定,點求其買呢,而且我唔係買嚟炒喎,我係自住,唔通梅窩長洲我又買喇喎(雖則都可能買唔起),我都要考慮返地點,配套,同埋一堆其他嘢.
「有仔襯嫩生呀,平有平養,貴有貴養啫.」
鬼唔知阿媽係女人咩,早生個小朋友會聰明啲,媽媽會復原快啲,我夠知啦.咁生完住邊吖?邊度搵錢養佢?即使唔學興趣班唔補習,淨係基本嘢都需要一舊錢啦.又或者我都算係一個有計劃嘅人嚟(如果容許的話),如果無一個穩健嘅經濟狀況同生活嘅地方,簡單啲講即係兩個人都未搞得掂,我係絕對唔會生小朋友,累咗佢又累埋自己,何必呢?
「問阿爸阿媽借首期囉,之後再慢慢還.」
你可以話我哋硬頸,我同阿 Mike 都偏向唔想問父母借太多錢,因為大家都只係生活喺一個好普通嘅家庭,老豆唔係李嘉誠,唔係隨手可以拎幾百個出嚟嗰啲,而且我哋都知道借咗未必有能力還,因為供樓會月月清,而父母係只會愈來愈老,大小毛病會開始出現,係好需要錢旁身.最近有喺手機apps睇過啲樓價,可以用高不可攀嚟形容,所以我哋都覺得無咁大個頭就唔好戴咁大頂帽,暫時都係儲住錢先啦.
其實我都係純粹呻吓,因為灰咗半日之後我發現灰都無用,慳啲使都無用,唔去旅行又點?唔食好嘢又點?就算你唔食唔玩又點?咪又係買唔到樓,與其點都係買唔到樓,不如好好享受人生,一年去一次旅行,放假去食好西,開開心心過每一日咪算囉,反正今日唔知聽日事,諗咁遠有鬼用咩.


text:
選擇打機卡(GeForce/Radeon)定係選擇繪圖卡(Quadro/Radeon Pro),視乎想用乜軟件.
有啲軟件係開發商官方完全支援打機卡,呢啲軟件係冇需要用到繪圖卡嘅.包括Adobe Creative Cloud系列,Cinema 4D,Agisoft Photoscan等.例如GTX 1070係Premiere Pro嘅性能一定遠超同價位嘅WX 5100或Quadro P2000,所以一般人都會揀返GTX 1070.
亦有啲軟件係官方唔支援打機卡,但係實際操作上唔會要求繪圖卡.包括Autodesk AutoCAD,3ds Max等.呢類軟件用打機卡性能唔會輸蝕,當然同價錢一定係打機卡性能會較高,但代價係Autodesk等軟件開發商唔會建議使用,並且對於呢啲用戶未必會肯提供技術支援.所以,用呢類軟件,就要衡量下自己有幾需要軟件嘅官方支援.
亦有啲軟件係直頭要求繪圖卡先可以用全部功能,或者打機卡嘅效能會輸蝕.例如用打機卡行SolidWorks唔係唔得,但性能會打折扣,甚至低於同價嘅繪圖卡.呢啲情況就值得買繪圖卡啦,一來達致同樣性能嘅功耗會較打機卡低,二來能夠確保得到軟件廠商支援.
最後,有啲軟件嘅性能需求根本就唔需要用到GPU運算,但電腦因為某啲原因需要用到獨立顯示卡作影像輸出,例如使用不設IGP嘅CPU,或需要用到大量顯示屏.例如用作炒股而需要用到大量顯示屏,或純CPU運算嘅電腦.因為只係需要用到基本輸出,所以顯示卡性能唔重要,能夠支援到顯示屏解像度及數量已經得.呢啲電腦應該用打機卡定係繪圖卡,冇乜所謂,因為兩者都能夠做到輸出畫面.但係,繪圖卡會更穩定.
好多人會認為,GeForce同埋Radeon顯示卡系列,只係設計比遊戲用,而唔啱執相剪片繪圖等軟件用.亦有人認為,Quadro同埋Radeon Pro(前稱FirePro)系列所謂專業繪圖卡,只係Nvidia同埋AMD嘅呃錢技倆,一文不值.其實,呢兩個觀念都係錯.
簡單嚟講,專業繪圖卡同埋普通打機顯示卡最大分別,係個驅動支援.繪圖卡嘅driver會比較追求穩定,以及繪圖和GPU運算軟件效能.而打機卡嘅driver就會專注於遊戲入面嘅性能.打機卡嘅driver更新會較快,但穩定性會較低,繪圖卡就相反.
咁繪圖卡同埋打機卡嘅硬體分別呢?其實就唔大嘅.打機卡同繪圖卡基本上都係用返同樣嘅GPU芯片,同樣嘅VRAM.打機卡同時有公版同埋非公版嘅存在,非公版性能會較高但兼容性可能較低,繪圖卡嘅情況就好似淨係得公版咁,得一個設計,全球大部分地區都係只會有一個代理,例如Quadro 北美洲代理係PNY.單一設計能確保兼容性,降低成本,以及能夠準確猜測性能.要知道,繪圖卡個市場較細,所以冇非公卡嘅需求.同埋,繪圖卡嘅clockspeed通常較同樣芯片嘅打機卡低,以增加穩定性.例如WX 7100同埋RX 480同樣係用Polaris 10,但RX 480嘅GDDR5係行2000 MHz,而WX 7100只係行1750 MHz.繪圖卡比較穩定係事實,而且driver支援亦一般較打機卡長.
繪圖卡價錢比同樣芯片,性能接近嘅打機卡貴咁多,所以如果唔係軟件需要,一般用戶追求性價比都係會買返打機卡比專業軟件用.
實用網站: https://www.pugetsystems.com/ 係美國一間砌機服務公司,提供比好多唔同軟件嘅硬件推介,並且包含測試和其他資訊.


text:
-
山东游客2013-07-19
赶快拍22慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢没慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢没慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢没慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢
-
江西游客2013-07-12
赶快拍21集慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢没慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢
-
河南游客2013-07-01
慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢没慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢慢
-
河南游客2014-11-16
太太太太太太太太太太太太太太太太天天天天太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太好看了
-
浙江游客2014-11-15
太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太 太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太太好看了


text:
DollarAu 2016-5-6 16:51
何謂港男港女!本文純表達個人既意見,並不代表所有人!
有時有D野係不吐不快,應該如何說起好呢!
不如由港男不停批判港女缺點講起,經常聽到眾男口中既港女又公主病,又貪錢,又大脾氣,簡單尼講冇樣好,其實你係一個點樣既人就會識到你尼一類既人,有因必有果,向我身邊所認識女仔當中冇一個係極品,甚至好多廿十頭就結婚生BB,五六年過去依然咁恩愛,我唔知係我好彩定係你地班港男不幸?! 我承認向條街度留意到好多女仔既言舉止看在眼內,連我身為女仔都感到可耻,實實在在舉一個例子: 話說本人同男友仔一齊去左CWB既爭鮮食野,無耐有兩pairs男女入左尼,女仔有小肥,但算可愛型,爭鮮係迴轉式既,輸送帶上有回收蓋既筒,人客理應規矩放上去,祇見該女仔不泄男性朋友四圍放,佢幫手放,隔一陣又有一對男女入左尼,坐向我隔離,女士略中肥,樣貌亦唔可愛,祇見佢將D蓋四圍亂放,由尼一個行徑其實可以略知尼個人既大概性,好多時向平時表現都略知一二.
再另一個例子,無論一個受過幾咁高等教育既人抑或祇係中五畢業既男人都係一Q樣,共同點事實係用下面諗野,點解咁講? 當然係我既親身經歷啦向性方面,女人主要由情感行先,每次都用小小時間飲杯野,老吹一番,咁樣先會有感覺同我覺得係對我既尊重,因為始終大家係唔同構造,各取所需,um ,舉個實例,我諗會清楚D,認識一住男士都算一段長時間,可以叫朋友,有一次互相有feel,頭兩三次都ok既,都叫做食下野,飲下野但之後男人既特性開始尼,即日問:今日收幾點?今晚過尼呀!ok,冇問題,到樓下mtr : 你識得自己上尼嗎? 到完事亦加多句: 你自己識得路落去搭車?
我可以講嗰段時間已經係凌晨2:00,朋友?男人? 哇!難聽講句!大多數男人當女係雞都不如!點解你地又唔自問自己有冇問題先好去評論其他人連自己都未認識到自己又有咩資格去話人.
仲有大把故仔……


text:
中秋都过埋,又系时候约埋班friends去BB蕉喇!不过,年年唔系去大尾督就系去城门水塘或者大榄之类度烧,都烧到有啲闷.嚟紧介绍嘅呢5个烧烤场,有啲有靓景,有啲就好脚,搞手可以睇一睇做下功课.
无敌海景烧乳猪 白石烧烤
呢个场喺马鞍山,靓景到一个点,可以望住个无敌海景嚟烧嘢食.如果人多嘅仲可以卜埋个活动房,烧烧下嘢食入去叹下冷气唱下K打下牌都几爽.讲返重点,即系嘢食,呢度提供嘅食物种类都几多,丸呀肠呀扒呀梗系唔少得,仲有好多海鲜添,例如带子,青口,龙虾等等通通都有,最屈机嘅系,仲可以用个架挂住只乳猪或者烧鸡嚟烧,好有霸气!烧完仲有专人帮手切添,皮脆肉嫩.
煲仔砚壳成煲嚟 巴希雅海湾重庆烧烤
图:nicolechau20,义烧包
大埔都有唔少烧烤场,其中呢个就提供重庆烧烤.大部分嘢食都用竹签拮好晒,一串串肉,一串串肠咁拎去烧好鬼方便.嚟到唔好斋食肉,肠喎,有个煲仔砚壳一定要留肚食,成煲嚟放上个炉度都唔系好激动啫,可?最後仲可以烧香蕉同菠萝,香蕉烧完可以拎去加埋朱古力酱先食㗎!
烧鸡翼我锺意食 吉吉烧农庄
喺美孚嘅呢个烧烤场,有成7款唔同口味嘅鸡翼咁多,南乳,麻辣,咖哩味,盐味等等,都腌得几入味,但可惜偏咸咗少少.呢度海鲜唔多,海鲜控睇嚟要失望了,但BBQ指定要烧面包嘅朋友就会好开心,方包,法包,热狗包,汉堡包都有得拣,识烧一定会搽埋蒜蓉牛油嚟烧,香到呢,隔住个mon都闻到!如果你真系好想食海鲜,都唔系唔得嘅,自己买完带入去就OK!
烧猪大肠是王道 劲叹烧烤场
喺元朗嘅烧烤场,一样提供好多丸类肉类同海鲜类嘅嘢食,唔使自己买完再一袋二袋咁拎入去烧,的确比以前方便得多.呢个场仲有啲其他场好少提供嘅食材,例如日本广岛蚝,帆立贝等等,识得烧真系可以烧到好好食,特别系帆立贝,一定要加牛油蒜蓉咁去烧.呀,连猪大肠都有得烧呀!
出旺角烧嘢食 旺角天台烧烤
想烧嘢食,唔使下下都入到大缆西贡之类咁远嘅,近近地旺角都有场.有时收工後成班同事一齐去都几方便,而且提供嘅嘢食种类都唔少㗎,基本嘅肠,肉,丸,菜都会有,当然,质素就未必有自己预备嘅咁高啦,但贪方便嚟计都OK.
文:Kar
随时接收最新资讯
赞好OpenRice专页!


text:
今晚我又去左同BLOG友仔食飯啦! 今次依位朋友仔可以話係相識由BEAR BEAR開始,因為我嗰一套7-11 BEAR BEAR 就係因為佢送埋最後一隻俾我,咁先可以齊晒啦!係上一次見面都係交換禮物咁,所以今日都可以話係第二次見面,先有機會傾餐飽啦!
哈哈…飯局另一位主角就係小茵啦…不過話時話,我地都好似,大家都係叫KATHY,仲要個中文名都係叫茵,真係橋啦!
我地去左旺角間POKKA餐廳食飯,因為小茵有八折咭抵D嘛!不過食乜都係其次,因為我地個目的都係傾計.
我地叫左個坐左一陣,就ORDER左一客鰻魚飯同三文魚子意粉.係開始食野前,小茵就提意我地影相先(可能知我之前成日唔記得影相啦~),咁我就叫左個店員幫我哋影,不過都唔知佢係唔識影相定係點,影到我地得番半個頭,真激氣!好在坐我哋隔離枱位靚太知道我哋想影合照,主動幫我哋影,先有張靚靚合照呀!
係成個飯局入面,我地乜都傾得一餐,傾耐左真係發覺我地都有幾多野係相似.當然我地講得最多係迪迪尼啦,因為大家都係好鐘意去迪迪尼同埋又有全年通行証,我地仲約左下次一齊入去玩添!
小茵真客氣,送左份入小禮物俾我,係一支玉桂狗筆呀!收嗰時真係好開心,冇諗過有禮物之餘,仲要係我至愛嘅玉桂狗,因為我都好少提我鐘意玉桂狗,小茵真係好細心呀!我都冇準備到禮物哦,攪到我真係唔好意思添!
今晚個飯局真係好開心,大家都傾得好投契,真係好開心又可以識到小茵依位朋友仔,好想快D可以一齊去迪迪尼玩呀!


text:
整冰皮月餅個豆蓉餡,我係跟一本食譜整嘅,喺同一本食譜裡面有教整台式豆羹,都係同樣用綠豆蓉整成,咁就啱哂喇!因為係第一次整冰皮嘅關係,唔單只 Winnie 個奶皇餡做多咗,就連我負責嘅豆蓉餡都多出一倍咁滯,咁嘅情況下,梗係要幫佢哋搵出路啦!咁啱見到豆羹個食譜寫住,呢個甜品同一個出名嘅宮廷小食豌豆黃相似,咁我就更加要整啦,事關媽咪係好鍾意食呢個甜品,成日都間唔中就提起,所以我就決定咗整佢喇,因為今日係媽咪嘅生日呀!
不過,最後我都無跟到呢本食譜去整呢個豆羹,原因係佢個材料份量係以未煮熟嘅開邊綠豆計算,但係我剩低嗰啲係已經煮好嘅綠豆蓉.後來我參考咗另一本以白豆蓉為基本材料嘅和菓子食譜而整成呢個豆羹.
材料:
綠豆蓉 600 克
糖 150 - 180 克
大菜 6 克
水 200 毫升
- 煲滾水,放大菜入內煮溶,之後加入糖煮溶.
- 將豆蓉逐少加入大菜溶液內攪拌,一邊以慢火加熱,煮至濃稠.
- 將混合物倒入模內,刮平表面,然後放入雪櫃內雪至凝固後,即可切件享用.
成日都聽到 Winnie 話啲羊羹好甜,好難食,所以我已經大刀闊斧咁一次過減
50 克糖,但最後成品都仲係甜咗啲,咁你話如果跟足食譜份量
去落糖的話,我諗真係入唔到口!
除咗整呢個 "A 貨豌豆黃" 俾媽咪之外,我仲煮咗啲齋 o添!
Notes:
- 煮豆蓉時必需不斷攪拌,以免黐底.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
文:蔣薇
新同事成日有,但今次呢位新同事,引發一個唔細嘅風暴,真係不得不提啊!
呢位新同事佢化嘅妝,十分完美,所有女同事都驚為天人,但男同事就有驚無喜,因為呢位同事,佢係一個男同事,一個會化妝嘅男同事.
性別話題啊,男女平權之類嘅我就唔講喇!今次只講化妝,Welcome Lunch明顥就係一個開場.
其中一個男同事忍唔住問:「Vincent你之前都係化妝返工啊?」佢語氣將成件事好輕描淡寫咁.
Vincent用一個幾迷人嘅笑容答:「係啊,都化咗好幾年喇.」坦白講,佢本來都算幾靚仔,化完之後將幾個男神同事比下去.
「我哋都係第一次見男同事化妝,今朝真係有少少嚇親.」「唔緊要,好快就習慣,之前我幾間公司都係咁.」
男同事想搵位去留難Vincent但又搵唔到,反而我哋成班女同事就好多話題同佢傾,例如男仔同女仔用嘅品牌有乜唔同,佢會化邊幾樣之類,談笑風生嘅佢好快就成功打入女同事圈子.
班小器男同事更睇唔過眼,有人終於忍唔住講:「其實我覺得男人最緊要都係男人味,化妝都係唔太合符我嘅Style.」
我哋即時不留情面咁講:「你咁嘅樣真係唔化好過化喇,我怕你化完出街俾人打啊!仲有呢,有冇男人味唔關化唔化妝事,係關你個人事.」
正常我哋男女同事進行日常嘅互串之時,Vincent佢突然講:「今時唔同往日,好似以前男人連剃鬚同護膚都無做,但今日你哋屋企唔多唔少都會有洗臉同護膚之類啦.
化妝其實都係禮貌,無論男女都係,試諗吓有日你哋見客無剃鬚都係唔禮貌表現,而化妝會令對方對你印象更好,對人對自己都有好處,又何樂而不為呢?
同埋愈老會愈有男人味,但化少少妝的話,就好似美食上面加上調味料,令食物得以昇華.
其實化少少妝,只係花好少時間同金錢,或者你哋都試吓,就會領略到當中好處喇.」
Vincent呢番自白,作為女人聽,當然好受樂,我哋日日化妝落妝都係因為咁,只不過,班男人都係當耳邊風.
有時心態就係咁,你明知樣野係好,你駁唔到,但習慣,觀念等等規限咗自己,仲要覺得自己好啱,仲要去歧視咁做嘅人,將佢歸納做異類.
無耐之後,Vincent佢因為同班同事夾唔到而離開,係工作原因?嘿,定係因為化妝?心照.


text: 經常喺大台劇做「被強姦受害人」嘅石天欣,前年離開大台,之後就去咗迪士尼做part time,早前為撐何韻詩Lancôme風波與強國網民開火,於微博遭強國網民狂鬧醜樣奀星及唔愛國,不過石天欣無懼講真話,「唔出聲但自己唔開心,賺到錢都冇用,返唔到內地做嘢咪返唔到囉」,日前石天欣宣佈喺迪士尼last day,原來等嫁才俊.石天欣今日凌晨(約美國時間10點幾)結咗婚,同拍拖4年嘅Jacob拉埋天窗,佢話由於星期五舉行婚禮,所以唔多親友過嚟,只有少量親友見證儀式,佢同老公Jacob識咗6年,拍咗拖4年.佢接受《蘋果》錄音訪問,相當鬼馬,搞笑扮訪問老公仔,問老公叫咩名,老公乖乖配合:「Jacob!」你做咩㗎?老公亦簡短回答:「Marketing!」石天欣又指,求婚過程唔係特別浪漫,好似討論過,之後佢有認真求婚,佢喺宣誓時都有啲緊張,一開始個主持講嘅時候,都有啲想喊,不過好在最尾都冇喊.由於老公Jacob喺3年前已求咗婚,到o依家先做就唔係咁緊張,婚禮上算係有少少蝦碌,石天欣解釋:「美國呢邊要跟住講,唔係好知自己要講啲咩,我係覺得自己有啲蝦碌.」講到想唔想生BB,石天欣就話老公打算生小朋友,問到老公Jacob喺美國工作,石天欣會唔會移民退出,佢話:「一半一半,如果香港有好吸引嘅工作,我都會返香港.」


text:
[讀者投稿] – WKD之曼迷周記
[漸入佳境]
因為有各項盃賽要踢嘅關係,係岩岩呢個禮拜曼聯已經踢埋二月份最後一場英超.經過今季多次主場失分嘅經驗同影響,曼聯已經再無半力出擊嘅條件,一於夫添上陣,獅子撲兔!
今場對屈福特用翻慣常嘅451,伊巴繼續搭任中鋒制對面一對中堅,令左路嘅馬素爾有更多空間突破.右路華倫西亞保持住一月份拎最佳紅魔嘅表現,成條右邊打哂咁滯.
由於馬仔俾到唔少壓力對手,馬達同米希達恩係中前場幾乎係兩個自由人,不停交換傳球者同突破者嘅角色.屈福特上半場淨係防守已經非常吃力,莫講話要策動一個有效嘅反擊.
踢後一格嘅普巴同埋靴里拉就因此踢得好輕鬆,見球隊已經夠哂攻力,索性將個波盡快傳去前場,其餘時間就做無球走動.較少帶波出擊可以加快進攻節奏之餘,亦減少左失誤俾人偷波打反擊嘅機會.
後防越打越勇嘅拜利及史摩寧成場波都無受到太大威脅,反而左閘呢個位置嘅最佳人選仍然需要時間去觀察,始終白蘭特係攻守嘅走動同決定都唔太自然,我就認為防守中場先會係佢發揮得最好嘅地方.
就算摩連奴唔講,我地都睇得出呢個半場係近年曼聯進攻最華麗最到肉嘅45分鐘,另一幕比較深刻嘅有歐聯狂攻禾夫斯堡.
第一球嘅組織經過埋米希達恩同埋伊巴嘅傳送走動,馬達再接應馬素爾底線傳中,門前射入.下半場馬素爾就靠個人技術同冷靜嘅頭腦,呃過對方後衛同門將,乖巧地射入一個近柱波.其實曼聯值得一場更大嘅勝利,亦睇得出佢地有積極嘗試過,只不過未能將比數拉開之下,摩奴連就轉為保住勝果,換入費蘭尼增加中場嘅對抗性.賽事亦以二比零結束.
值得注意嘅係,屈福特係下半場曾經製造過一個驚險鏡頭,佢地憑住一次反擊機會嘗試係右路傳中,四五個防守球員都只係望住個波跑,無留意到後上嘅真馬特,佢係六碼點無人看管下射高.呢次防守充分顯示左後防溝通不足,史摩寧雖然穩陣,但去到緊張關頭往往會忽略左指揮防線呢一環.唔係次次都咁好彩架!
今場嘅攻勢浪接浪,難得嘅係攻唔入嘅時候,下一波就會更加兇猛,球迷嘅喊聲不繼推動場中球員嘅信心.呢個情況係下半場更為明顯,每當馬素爾或者拉舒福特係左邊拎波嘅時間,球迷都會嗌得更響亮,意指要求佢地直接持球推進,直接挑戰對方防線.
對於信心動搖同狀態反覆嘅馬仔福仔,無野比球迷係身後支持黎得更加直接.馬仔就以本場最佳球員嘅身份去回應摩連奴嘅期望,近排頭耷耷嘅福仔又會唔會企返起身去證明自己呢?
黎緊嘅盃賽相信會有更多機會見到老大哥如朗尼卡域克落場,希望繼續發揮到以老帶新嘅作用.


text:
一連六日嘅清境,台北之旅又要結束啦,今日會坐下午3點半機返澳門,而且仲要返去西門町買埋D手信同攞返寄存係inHouse Hotel嘅行李,所以並冇係倆人旅店留太晏,九點幾食完早餐就check-out走人.
» 閱讀全文
到過台北咁多次,今日係第一次去北投浸溫泉.雖然從西門町坐捷運去北投都好方便,不過因為唔想拖住行李咁麻煩,所以今日check-out之後先將行李寄存係inHouse Hotel,等聽日中午返黎攞返再去機場.
» 閱讀全文
上引水產分為幾個唔同區域,雖然地方都唔細,但係由於今日遊客實在太多,所以場內顯得非常之擠迫.一進入上引水產見到嘅係由好多個水池組成嘅活海鮮銷售區,不過呢度並唔係遊客重點參觀嘅地方,所以人唔算太多.
» 閱讀全文
上引水產是最近台北一個好熱門嘅旅遊景點,今次到台北諗唔到有咩地方去,所以決定跟風都去一去呢度.呢日係端午節假期,我地安排係呢日去上引水產嘅決定真係有D錯誤,因為假日去真係超多人.
» 閱讀全文
同上年一樣,今次係台北都係入住西門町嘅薆悅酒店(inHouse Hotel),不過今次被安排入住嘅房間係位於最低層嘅三樓,景觀當然唔太理想.另外,今次亦發現原來inHouse Hotel嘅隔音唔係咁好,第一晚樓上間房成班人玩到好夜都唔散,嘈到差唔多兩三點.
» 閱讀全文
清境嘅主要景點,除左清境農場之外仲有位於國民賓館對面嘅小瑞士花園.我地離開香格里拉音樂城堡之後,係坐車返台中之前就順便去埋呢個景點睇睇.
» 閱讀全文
我地係清境只會逗留一晚,今日打算去埋清境小瑞士花園就返去台北.本來諗住訓晏D食埋早餐先出去行下,但係身處鄉村地方個人特別容易早起.不過如果唔早D起身,咁靚嘅美景就未必睇得到啦.
» 閱讀全文
睇完青青草原嘅綿羊秀之後,我地順路行過去觀山牧場.青青草原同觀山牧場唔係連埋一齊,所以先由南邊出口離開青青草原,再由觀山牧場北邊入口進入.
» 閱讀全文
上回講到我地係香格里拉空中花園坐佢地嘅順風車去清境農場.清境全境都係山地,除左有一條沿山邊而建嘅公路之外,其餘都係山間小路,而且各處之間嘅距離絕對唔近.所以有架車會方便好多,如果唔係真係行都行死.
» 閱讀全文
今日係呢次旅程嘅重頭戲,就係去清境.出發前一個星期呢度剛剛發生完6.3級地震,唔少專家話黎緊好大機會仲有餘震.呢個時候仲上去,真係有D搵命搏,不過為旅行唔怕死嘅人唔只得我地.
» 閱讀全文
係酒店安頓好後,先到附近行一行.台中公園智選假日酒店距離台中火車站唔遠,步行10分鐘就到台中火車站附近嘅中正路一帶嘅商業購物區.
» 閱讀全文
去年(2012年)六月嘅台灣之旅,本來已經計劃左去清境,入住嘅民宿都已經book好左,點知突然遇上雙颱風夾擊台灣,上清境嘅行程被迫取消.今年再接再厲,又係選擇係六月颱風季節上清境.今次好好彩冇颱風,但出發前卻發生大地震,命苦!
» 閱讀全文


text:
真正愛行山嘅人,都對行山鞋有一定要求,而我作為身型有返咁上下嘅山友,當然更加揀擇.所以,當知道有機會試下Merrell好出名嘅Moab系列第二代,我二話不說就應承咗.
以下係Moab嘅官方介紹:
「新一代Moab FST採用更強抓地力的VIBRAM® Megagrip大底;配合Merrell專屬鞋跟軟墊,行走崎嶇山勢能同時保持舒適及穩定.全新Moab FST 利用3D打印技術,減輕鞋身重量;進階的設計,更令鞋身顯得更修長,增添時尚感.」
好,廣告時間到此為止! 以上嘅描述,相信大部份人睇完都會化身金魚,唔使7秒就忘記咗.所以我喺度都盡返責任,記錄成個試鞋過程,睇下大家有無用啦!
開箱顏色/外型:必須承認,我係一個膚淺嘅人,買鞋睇款先過睇功能,所以一直對Merrell唔係好有感覺,但係近年佢哋出品明顯型咗,靚咗,的確加返唔少分.雖然個人比較鍾意黑色,但呢對藍灰色配搭,沉實得嚟都OK.
鞋身:就算係新鞋,第一次著落腳都唔算硬,可能有人會話唔夠保護,但我又覺得唔錯.尤其係,自己本身腳掌較闊,著日本嗰啲窄身跑鞋會腳痛,所以特別鍾情美國品牌.之不過咁,官方資料話呢對正常版外,美國仲有對Wide Width版,乜佢哋對腳真係有咁闊咩?鞋底:終於都嚟到我最期待嘅畫面了! 十年前第一次著過Vibram底運動鞋,已經做咗佢fans,所以話我偏心都好,呢對Moab FST用Vibram Megagrip底,簡直係令我興奮.同鞋身一樣,第一次試著都唔覺鞋底硬,但實際係點,真係要上過山先知.Anyway,講多無謂,出發!
實測
古語有云:「行山先嚟落雨,唔通個天都唔鍾意我?」唔單止咁,仲要試新鞋嗰朝先嚟橫風橫雨,睇嚟上天真係好想我試真佢.今次嘅路線係鳳凰徑第三段,亦即係由伯公坳上鳳頂再落昂坪,貪佢有上有落有石屎有泥路,路程又唔算長,可惜當日極之大霧,能見度10米可能都無,所以乜景都睇唔到,可以專心試鞋.
老老實實,正如上面所講,論保護同承托Moab FST未必係最強,但講到舒適感,第一次著上山都無「新鞋落地」嘅感覺,鞋底厚得嚟唔硬,呢樣已經好易「入口」.而最重要嘅係,就算當日濕度奇高,朝早又落完雨,踩上泥瓣濕地都唔覺跣,至於石頭上面嗰啲青苔……都係留返俾專業人士去試啦.
整體嚟講,我覺得呢對Moab FST幾適合行山新手,又或者參加戶外活動/郊遊時去著,如果玩長途越野跑呢啲,就真係未必100%合適.重要嘅嘢講多次,Vibram Megagrip鞋底始終係我最欣賞嘅地方,而今次亦無令我失望.
後記
因為呢份「功課」,喺網上睇咗唔少Merrell品牌歷史,除咗發現佢同我一樣咁大(1981年創立),原來創辦人之一嘅Randy Merrell,當初係造牛仔靴(Cowboy boots)起家,之後轉戰手造行山鞋(hand-made hiking boots),成名後再被另外兩位創辦人睇中,先至一齊創立Merrell.以下最後呢幅相,就係Randy當年成名之作,再諗返而家Moab FST已經用到3D打印技術,呢幾十年嘅發展真係好驚人.隨住3D打印越嚟越普及,未來幾年嘅行山鞋運動鞋,相信仲有唔少大改變大進步.
產品由Merrell提供
馬拉松Marathon分店獨家率先發售
更多:
Fitz.hk Facebook專頁
[郁民開箱] MONSTER x adidas Adistar 藍牙無線運動耳機
Fitz Gear 裝備
分享連結:


text:
Aug 8, 2016 (Monday)
Jayden 6y3m3w5d
Jaylen 1y3m3w5d
今次去日本,我冇買衫比自己,淨係買咗少少文具.
唔知點解,我真係超鍾意行Loft同Tokyu Hands,
可以睇幾個鐘都唔走.
真係唔買都鍾意睇.
可以換芯嘅塗改液,
昨晚試用左,唔多好用,只係個外型幾靚幾吸引咁樣.
擦得甩嘅印仔,我鍾意用嚟吸響記事簿,
因為有時啲嘢時寫低咗之後要改,可以擦嘅印仔,真係方便得多!
藍色嗰個係游水,係Jayden用嘅.
橙色嗰個音符,係Jayden音樂堂.
綠色嗰間學校,係粒粒返學用嘅.
粉紅色嗰個心心,其實係冇用嘅,
只不過Jayden佢個名有個心字,所以要買返個心心印.
其實,香港會唔會有類似嘅印仔呢?
B6 size 記事簿套,買嘅原因係因為見佢個cover係一個袋,
可以裝小量文具,我覺得超方便.
有好幾款B6 size嘅簿可以揀,
我就買左一本係每個月嘅記事簿.
有啲係每個星期一頁,又或者有啲係空白,有啲就係橫線嘅.
但係有一個小小嘅問題,就係唔知裝咗文具之後,
會唔會寫嘅冇咁方便.
我諗住遲少少年尾先開始用,
到時用完再有機會的話,再分享一下本嘅好冇用啦!


text:
好多男女因性格不合而分手,有調查發現唔少女性因為床上滿足度不足,喺激戰過程中就已經諗住分手喇!男人天生擁有巨鵰當然值得自豪,但係細鵰男都唔使自卑,最近一名細鵰男公開其增加自信嘅貼士.提到自信心,喺溝女嘅時候表現出幽默感亦係自信嘅表現,專家表示如果發現女性對你嘅幽默感無動於衷的話,就千萬唔好再浪費時間喺對方身上喇.
有日突然收到女友嘅電話:「肥仔,今晚出嚟,有件事想同你講.」我答話:「好!9點鐘,老地方等.」晚上兩人準時到達餐廳,面對面而坐卻相對無言,之後女友終於開口:「我想同你分手.」我:「……」女友:「你份人係好好,但係實在太鹹濕,每次約會只係為咗同我上床,仲要一晚三次,我實在唔想再咁落去,分手啦!」我:「伙記,埋單!」我默然離去,心諗:「當初又係你話前男友唔肯同你上床,搞到你又空虛又寂寞又凍嘅,真係唔明白女人想點囉!」事實上,的確係有好多女仔因為男友滿足唔到佢哋嘅需要而提出分手.早前外國有調查訪問咗1,400名成年男女,當中居然有54%女性表示曾經喺床戰嘅時候生起同男方分手嘅念頭,而大部分都係因為對方嘅表現唔理想,未能滿足到佢哋.另外,亦有一個訪問咗6,842位成年男女嘅調查顯示,分手嘅原因當中佔35%同政治取向有關,至於因為對方性技唔合要求而分手嘅亦有24%,可想而知性愛對於一段男女關係幾咁重要.
正所謂知人口面不知心,好多外表美麗嘅女仔,內裏可能係一副蛇蠍心腸,就算唔係,都可能係有意無意咁使出偽裝術,小弟見過唔少女仔表面上睇嚟個胸好大,但原來只不過係戴咗神奇胸圍裝大個胸咋!男人都唔係好得多,唔少生得高大嘅男士,其實係細鵰男!不過,呢方面大家都唔想,而且就算生得細亦唔代表唔能夠令女仔高潮迭起,大前提係細鵰男床上技巧了得,當然亦要有自信心啦!50歲嘅Ant Smith係一位細鵰男,何謂細呢?佢聲稱勃起嘅時候長度只有4吋,比起平均勃起長度5.16吋短1吋.Ant Smith表示曾經因此而苦惱,但係經過多年努力之後終於重拾自信,仲寫咗本書叫做《The Small Penis Bible》,幫助各位細鵰男提升自信.Ant Smith仲有貼士畀大家,如果大家覺得自己太短,千萬要努力減肥,因為愈肥就愈顯得長度不足!第二係同伴侶摸黑交歡,對方睇唔到自己嘅小弟弟,自然減低尷尬感覺啦!第三係技巧搭夠,Ant Smith表示好多女仔都唔係靠抽送而得到高潮同滿足,營造浪漫氣氛,舌技,指技,愛撫技巧都可以令女伴享受其中.
小弟早前又經歷過一次感情創傷,不過大家唔使可憐我同擔心我,因為今次小弟作出越級挑戰,輸係預咗嘅.其實我同對方都係冇可能o架喇,人哋出身皇家貴冑,我就一介布衣白丁,只不過係我自己唔信邪之嘛.約會幾次之後都已經知道個結果,當中最令小弟知道不妙嘅地方就係即使我將幽默小宇宙大爆發,亦難以令對方發笑,你好嘢!我認輸!以後唔好再聯絡喇!從好多調查當中都可以發現,有幽默感嘅男仔對於女仔嚟講更有吸引力,甚至比起高富帥更為優勝.有專家表示幽默感的確可以令男仔顯得更有自信同更有吸引力,仲可以令女仔趨向於同呢種男仔發生肉體關係.然而,專家補充話如果男仔同女仔約會嘅時候,對方感受到你嘅幽默感而生起性趣,就算往後嘅說話唔算係太好笑,個女仔都會笑不停,若然係相反的話,你嘅說話幾好笑,個女仔聽到都唔出聲又冇笑容的話,咁呢個對象就唔使諗,千祈唔好再浪費時間喺佢身上喇!
撰文:賢


text:
「功夫」呢門技藝,可謂博大精深,世界上唔同嘅人有唔同嘅技擊手法.我可以話係唔識功夫嘅人,只係學過一啲極其皮毛嘅東西,以為我可以深入大發議論嘅只怕失望而回.不過即使從一個普通人嘅角度睇,功夫呢回事都係非常之有意思嘅東西.
不過,雖然只係「望過下」啲皮毛,老師所講嘅拳理,其實亦多少有啲啟發.近日有條片,類似係講一個 MMA 選手將一個「太極師傅」打到七個一皮云云,然後自然有一大班人跳出嚟話「中國文化垃圾」「中國乜都廢」諸如此類.好耐之前睇過港台有套「功夫傳奇」嘅節目,裡面有提及到「技擊太極」,呢種太極就極為實用,基本上係一種自衞防身,專攻關節嘅技擊手法.
有唔少出名嘅中式功夫其實都係用「借力」,「借位」,「關節技」,「錯身位」來達到效果,要求身體嘅動作比較細緻,而且亦需要唔少實戰去培養果種反射動作.當中嘅身位,手腳位置嘅擺位,要求其實好高.我唔係話其他格鬥流派唔重視呢樣嘢,不過我相信兩者嘅側重點有啲唔同.某些格鬥方式,練嘅係力,講求點樣將身體機能爆發出嚟,出拳方式同角度雖然有研究,更加會協調身體唔同部位點樣去增加爆發力,例如用腰,用腳蹬等,但係思維都係將身體肌肉練出更強嘅爆發力.但好多中式拳法其實唔太要求練習者去練力,可能係好早就已經明白華人體格唔一定係最頂尖,所以往往更着重點樣搶位,借位,卸力,令對手失位,當中表表者就係詠春.
而其實功夫嘅本質應該好簡單:邊個好打啲就係最好嘅證明.一場對決其實不能否定整個流派,因為你話你今次打敗咗個「大宗師」,但喺其他事例到可能果個「被打敗嘅流派」亦有另一啲輝煌戰績.但我覺得功夫呢一點係最簡單直接:打過就知邊個好打啲.最簡單,最通用嘅一條法則.
但華人圈子入面有啲習氣的確好壞好壞,例如上圖呢種,完全就係跌落地拿拃沙嘅典範.人哋文化程度係點,關你咩事?你而家係練武抑或係修文?人哋點練關你咩事?好打過你,喺功夫上嘅成就就勝過你,就係咁簡單.要以武修文,無問題,但唔好一方面又吹到幾打得幾打得,一方面又着力「去武化」,兩樣嘢矛盾,請揀定行車線.如果話練某些功夫係着重修心,可以當成係一種修行,如體操,瑜珈,都無所謂,但你幾時見過瑜珈走出嚟話佢好似街霸個印度佬咁好打,識噴火?
上圖呢啲咁嘅心態非常要不得,亦係好多中華文化被人強烈輕視嘅原因.本身中華文化有好多的確好精微嘅技藝,但係傳承嘅人自己個心態都唔堅定,甚至係紊亂,令到技藝越傳越走樣.


text:
但係今次所講既係佢既精選午餐,包括一碗麵,一個奄列,一個麵包及一杯餐飲.麵可以揀沙嗲牛肉公仔麵,佢比一般茶餐廳既沙嗲牛肉濃味,用黎配上公仔麵真係好正,可惜的是公仔麵係普通既光麵,好淋身,奄列都係一般既火腿奄列,你亦可以轉做煎蛋既,麵包可以揀餐包或菠蘿包,加錢可以轉做菠蘿油,始終熱辣辣既菠蘿油比其他更吸引,最後杯餐飲梗係飲佢地既凍奶茶啦,雖然食既野勁似一個早餐,不過食完飲完之後,都相當飽既.
2010年10月8日 星期五
金鳳茶餐廳
奶茶文化已經成為香港人既一部份,連電視台都以呢樣文化黎拍電視劇,可想而知幾咁深入民心,今次講既係一間以首創無冰凍奶茶馳名既金鳳茶餐廳.
由於佢地d凍奶茶沒有加入冰既關係,絕對唔會飲飲下變淡,而且茶味香濃幼滑,深受灣仔一帶既人喜愛,每朝早都見到有一條長龍去排隊買佢地既凍奶茶及新鮮出爐既麵包.
但係今次所講既係佢既精選午餐,包括一碗麵,一個奄列,一個麵包及一杯餐飲.麵可以揀沙嗲牛肉公仔麵,佢比一般茶餐廳既沙嗲牛肉濃味,用黎配上公仔麵真係好正,可惜的是公仔麵係普通既光麵,好淋身,奄列都係一般既火腿奄列,你亦可以轉做煎蛋既,麵包可以揀餐包或菠蘿包,加錢可以轉做菠蘿油,始終熱辣辣既菠蘿油比其他更吸引,最後杯餐飲梗係飲佢地既凍奶茶啦,雖然食既野勁似一個早餐,不過食完飲完之後,都相當飽既.
除左凍奶茶,佢地既麵包都好好食,新鮮出爐既菠蘿包個皮係脆既,加塊鮮牛油,真係美味,另外呢到既雞批都好出名,批皮鬆化,可是餡料少,不過勝在好味,配搭起凍奶茶上黎都係下午茶既精選.
但呢到有一個缺點,佢地又係好似佐敦某某餐廳咁,坐得迫,又催人走,而且一到lunch時間,排隊等位既人龍不絕,食茶餐廳都要等幾個字,真係好多人.
地址:灣仔春園街41號春園大廈地下
訂閱: 張貼留言 (Atom)


text:
週年過後,我地緊要補償番比兩個女啦.我地本身已經約左朋友星期日來我度BBQ加玩水,好衰吾衰 hannah開始流鼻,而emma當然走避不及啦,所以都開始病,好彩未算得上好嚴重,所以朋友們都照舊來玩. 搞一個BBQ真係吾易,又要買又要整又要setup又要煮,好彩朋友們都有幫手,不過老公就辛苦D係烈日當空下煮野,辛苦哂. 當日天氣好好呀,我地早上放水,隔左一陣D水已經暖,佢地可以玩水我地又可以安安樂樂食下野傾下計,至重要係 emma訓左兩個鐘,我就可以休息兩個鐘,爽到無朋友呀,哈哈哈. 夏天好快就過啦,時間過得好快, 希望係今年既夏天再玩盡去,再同朋友仔一齊玩啦!
題外話,我地個日叫我d friends來玩, 佢細佬又無拿拿話佢都或者join一陣,又無份夾錢又無份幫手,哼, 跟住佢個女又想玩水,佢7 歲大啦,佢係咁跳落個泳池度,完全無諗過有其他小朋友係入面,有個好似emma咁既 age, 比你咁撞都跌入水啦,痴線, 跟住佢細佬又無拿拿攞條水喉射佢地,喂,大佬,你個女就話唔怕凍je, 我有其他friend係到架,可唔可以consider下其實細個既小朋友? 係諗自己,自私,哼!
9 月份係summer既最後一個長假啦, 未計劃好,都唔知點算. 其實呢邊真係好悶,唔似得hk有咁多唔同活動,就算去旅行(日本呀,韓國呀) 都方便到暈. 希望快d諗到有咩好做啦,唔想白白浪費左呢一個長假.
emma妹妹而家最愛走來走去,跌到損手爛腳啦,不過依舊咁開心
近排成日都學D大既打筋斗,真係睇見都牙煙
呢位妹妹同emma差不多大,但一D都吾怕凍,好勇敢!
三個toddlers就一齊玩水,不過都係自己玩自己多,哈哈
好難得可以一齊玩,呢幾日已經feel到涼左,真係吾想夏天咁快走呀,嗚嗚


text:
其實呢~呢幾日發生左好多事
詳細既我唔講了
但我可以肯定既講,而家既我同佢唔適合對方
仲好記得我係教會上問神為乜要拎走我最重要既野
但其實主有答到我,只係我冇察覺
牧師係講道時講左一個故事
有個男人鐘意左個女仔,佢想娶果個女仔
個女仔既爸爸要個男人為佢做七年事就嫁個女比佢
個男人為佢做七年事就娶左佢
但洞房之後先發覺果個係個女仔既姐姐
男人就去問佢爸爸為乜要呃佢
佢爸爸話家姐未嫁細妹唔嫁得,幫佢做多七年就嫁埋個妹比佢
男人就為佢爸爸再做七年事
呢十四年中佢爸爸扣左個男人十次人工
但個男人不單止冇氣妥,仲出色咁做好佢既工作
最後佢娶埋佢個細女,帶住兩個老婆返鄉下,成為左一個有錢人
呢個故仔牧師係想鼓勵大家努力工作
但仿弗就好似神係度回應我一樣
我都想試下去為神七年又七年既工作
我知道大家可能話:搞成咁你仲唔醒呀?
但我覺得我好清醒
我去跟隨神,改變我既不足,努力去工作,多D同朋友去玩
呢D係我愛既人係同我一齊時想我做既事
亦係神希望佢既弟兄積極面對人生既做法
我深信我想做既不單止係為左佢,亦係為左我自己
咁做係正面,亦會對我有所得著
我而家想等佢,但係要積極面對人生咁去等
或者可能一年後我己經不再愛佢不再去等
又或者一年後我仲好愛佢仲等緊佢
但兩種選擇我都係要好好去過我以後既每一日
只要明白愛一個人唔需要擁有,其實就冇乜好痛苦
我同佢一齊,我進步左,我都係有所得著
我好多謝我身邊每個朋友,同GAF關心我既各位
特別係綾小露,我有D咩曲解左神既意思希望你可以比意見指引我
我愛既人比我小十年,佢有好多時間比我去為佢預備
亦都係為我自己既人生去預備
我愛佢,我而家唔會再煩佢
等有一日如果大家適合,自自然然就再走返埋一切
我如果去恨佢,去欺騙其他人既感情只會產生更多呢種人
改變我自己,方可以改變其他人
我會為我愛既人祈禱,同為每一個愛我既人祈禱
多謝大家
http://www.youtube.com/watch?v=eBvarz3DY00


text:
1. 前幾日去買nursing bra聽個sales講以後要著sleeping bra訓覺 同埋需要買disposable nursing pad 咁請問需要買幾多?每日要換幾多呢?
答唔到,因為方便餵奶,我係屋企係唔戴bra, 我2-3個月之前基本上好少會漏奶,所以連乳墊都慳返
2. 買佐medela freestyle奶泵一set有送奶樽 請問仲需要另外買奶樽嗎?需要幾多個?
睇習慣,我最多一日泵三次,我就準備6個樽,夜晚一次過洗同消毒
3. 原諒我連雪奶同冰奶都搞唔清楚
泵出黎d奶要即刻雪?定係冰起身? 可以擺幾耐?
泵完三個鐘內食可以唔雪,如果唔係要雪住,雪奶最多雪三日,如果三日內唔會食,就要冰左佢,冰奶最高三個月
4. 咁雪奶或者冰奶bb要飲時點樣加熱?用奶袋裝既話係可以直接熱水浸熱?還是需要買個快速熱奶機將d奶倒落奶樽再加熱?膠樽可以加熱嗎?
冰奶早一夜由冰格拎去雪櫃解凍
解左凍嘅冰奶同一般雪奶都可以用熱水浸熱,唯一要留意水溫唔可以過60度,用暖奶機都得,都係要留意水溫,奶樽可以加熱,平時高溫消毒都過100度啦
5. 坐月考慮夜晚卑屋企人起身奶樽喂母乳 咁想問下chuchu既母乳奶嘴好用嗎 一定要配翻chuchu奶樽還是可以配medela奶樽呢?
首先坐月唔建議用奶樽,太早用奶樽有機會乳頭混淆,因為兩個飲奶方法唔同,最好盡量埋身,可以搵健康院姑娘教你訓住餵,會方便同輕鬆好多
我覺得奶嘴個個差唔多,無咩所謂
6. 洗奶樽既掃有好推介嗎?
我用combi果隻覺得幾好


text:
13 NOVEMBER 2010 (SAT)
自上次帶小小豬去過香港公園之後,都冇再去過街街.上幾個星期因為天氣唔隱定,所以唔敢帶小小豬去街,怕佢仲細細個易凍親.
依家都已經三個月人仔,加上見今日有太陽又唔大風,所以就有得去街街.我見海港城都已經有啲聖誕佈置,所以就近近地出尖沙咀行吓啦!
係我地行去海港城前,路過鐘樓位置,大肥豬就建議係度休息一吓,順便影吓鐘樓.可能小小豬剛剛瞓醒,所以都唔算太精靈,都唔係好識笑,不過佢肯有幾張望住鏡頭影都算好啦~
影完鐘樓就再去海港城影聖誕佈置,不過小小豬唔知係唔係鐘意望人,佢成日都周圍望,唔肯俾個正面樣我地影,好辛苦先叫做有幾張相見得吓人呀~
不過我最嬲就係竟然當大肥豬同佢影時,可以影到咁靚,又望鏡頭之餘仲整個個攪笑樣,真係嬲嬲地呀...哈哈~
其實我都知小小豬咁細個又點識得望鏡頭,只不過是撞啱個位置咁先會有張靚相,不過我都覺得小小豬對鏡頭幾敏感,唔知係唔係我胎教嘅成效呢...哈哈哈!
係我地影完相嘅時候,見小小豬片片有啲濕,所以就入去海港城個BABY CARE換片片,嗰度真係勁大勁乾淨,仲分左飲奶奶區同換片片區,又有整清潔同消毒用品俾我地用,真係唔錯,下次再出尖沙咀都記住有依個好地方呀!


text:
8 JULY 2011 (FRI)
還記得小小豬仍係我肚入面嘅時候,當時我同大肥豬都有傾過俾唔俾小小豬去上PLAYGROUP問題.不過當時我地都覺得好似唔係太需要,所以話唔需要俾小小豬去上堂.
不過依個想法我地就係上兩個月開始有所改變,之前都講過,我地發覺佢比較怕羞(定係細膽),一出街就咁唔多出聲又冇乜表情,同佢點玩都係傻豬豬咁,但一返屋企就即刻精神晒,其實我地都已經成日帶佢去街玩,不過都唔知點解會仲係怕怕羞羞.
再加上依兩個月覺得小小豬學嘢方面都幾OK,好多事都係教佢兩次左右就會學識,仲會間唔中自己就會做返個動作出嚟,都好似幾叻叻咁呀.
睇以上兩點,我地都覺得係時候帶佢去上PLAYGROUP,一嚟可以帶佢去同差唔多年紀嘅BB玩,二嚟有老師正確指引學習,起碼都專業過我地,加上又可以有學習進度跟進,應該對小小豬學習會好啲呀!
不過原來搵PLAYGROUP都唔係一件易事,我都搵左好耐,因為真係好多選擇.最後聽好多媽媽介紹,決定CPDA,不過就話要排WAITING咁,
終於今日都收到電話排到 WAITINT位,仲交埋學費添~
哈哈...小小豬八月尾開始就要返學,到時已經係一歲嘅小朋友,應該學習會OK呀!
不過,其實我都有少少擔心,好驚揀錯學校報錯名.希望小小豬可以乖乖上堂,做個叻叻小寶寶啦!


text:
林鄭繼續喺佢嘅組班路上緩慢前行,噚日(4日)先正式搵咗前入境處處長陳國基埋班,做嘅唔係保安局局長,而係做「大內總管」特首辦主任.其他幾個重要官員,包括政務司長,財政司長同埋律政司長嘅人選,樓梯聲都未見響下.
可能組班未有突破,傳媒將焦點放咗喺噚日中午一餐被喻為係「破冰飯局」之上.飯局由建制派召集人廖長江牽頭,建制派出席嘅有民建聯李慧琼同陳克勤,工聯會黃國健,經民聯林健鋒,新民黨葉劉淑儀同埋自由黨鍾國斌;泛民嘅就有民主黨胡志偉,公民黨楊岳橋同埋郭榮鏗.
據聞,今次搞呢餐飯局,西環係有事先關注嘅.特首選舉之後,唔少建制派私底下都同西環反映,如果政府同反對派仍然處於有你無我嘅對立面,好難提升林鄭嘅管治水平,更可能會衰過CY.而西環當然明白到,嚟緊香港有唔少極度爭議嘅議題需要解決,包括近嘅有一地兩檢,遠嘅有重啟政改,23條立法,如果仲係用過去幾年嘅鬥爭思維,要搞得好好睇睇嘅機會係零;所以佢地亦都同意,建制派不妨同可以傾計嘅泛民,進行更多嘅溝通.
但政界中人分析,西環有兩個根本問題未搞得清.第一,立法會入面嘅對立,只係泛民同特區政府或者中央政府之間嘅對立,建制派充其量都只係政府嘅「爛頭卒」,修補撕裂的話應該由政府去做,例如畀非建制議員有多啲空間發揮,好似多啲委員會主席位讓畀泛民;又或者將來一啲重要議案,要及早同泛民溝通,吸納泛民嘅意見先推出,顯示足夠嘅誠意.
其二,泛民或者非建制派光譜太闊,連胡志偉自己都未必代表到民主黨,更遑論要代表晒成個非建制派.雖然出席嘅鍾國斌都話日後可能搵埋其他獨立泛民議員出席,但相信要食完餐飯大家出嚟仲係笑笑口咁回應傳媒,真係唔係易事.
一餐飯,要修補撕裂,可以話係天方夜譚,就算話係「破冰」嘅第一步,相信都唔容易.要真真正正修補裂痕,大和解,要睇下林鄭呢個香港人同中央政府之間嘅中間人,點樣發揮到超能力.但林鄭如果真係有超能力的話,早就已經用咗喺埋班度先啦!


text:
千奇百趣選美比賽,梗有一款啱你參加
每年選美盛事,參加者都會被Mean爆網民評到體無完膚,搞到有好多本身對自己滿意嘅參加者都會因為怕自己某部分唔夠好而打退堂鼓.或者我哋試吓調返轉咁諗,有冇邊啲方面你係特別有自信?其實世界各地有好多唔同類型嘅選美比賽,淨係用最自信一Part,可能有啲你會有興趣喎!
一開始嚟啲大家都聽過嘅先:美腿小姐
為公平起見,搵個袋遮晒你個樣,淨係留意你嘅美腿.唔一定要43寸長腿先叫靚嘅,仲可以睇埋肌肉比例同線條!
對腿部冇自信?可以將眼光放落小小:腳踝小姐
30-40年代曾經出現過喺倫敦.究竟點嘅腳踝先叫靚?O.o
而家嘅女仔比較重視嘅,可能係自己身體嘅曲線.除咗胸部,臀部都係組成曲線嘅重要元素,所以巴西依然有美臀小姐嘅選美比賽.
好多人話透過靈魂之窗就可以睇到一個人嘅內在美,咁美眼選舉又得唔得呢?
單眼皮,雙眼皮,多眼皮都會好靚,前題係唔准畫眼線同戴大眼仔?
選美喎,識睇一定睇埋副骨架.有請1956年嘅儀態小姐!
香港地大部分人都卑弓屈膝咁做人,係咪冇乜人有咁畢直嘅脊骨?
如果你覺得以上選美都太主流,你冇乜興趣,可以試吓參選箱頭筆小姐
用箱頭筆喺身上留個言,小編諗起「我愛蔡楓華」!
如果你想食得健康啲,鯰魚皇后可能係不錯選擇
係食魚會健康啲,唔係講緊個皇后⋯⋯
想與並進啲,高科技嘅無線電皇后啱唔啱你?
細個有聽開收音機可能有分加喎!
如果你覺得剛才提到嘅選美比賽好無厘頭,核彈小姐你又點睇?
如果可以推廣反核,或者都係一個幾有意義嘅選美比賽
又唔一定用「人」哩個角色去選美嘅,猿人選美都得㗎喂!
好想知當時個評分準則係乜,鬥扮猿人扮得似?
原來仲有龍蝦小姐!
不過冇啦,喺香港搞嘅話得一個人贏到,或者全香港一齊提名佢囉!
你見有咁多唔同種類嘅選美比賽,就知「美」對唔同人嚟講有唔同定義,你覺得自己靚,你就係靚.唔駛咁在意人哋對你嘅評價!好似環球小姐咁,淡淡定,點睇都靚!


text:
之前見到 blog 友 Moonmoon 話佢去開賣餸嗰個屋邨街市要封咗嚟大裝修,只係留番每樣一,兩檔繼續營業,當時聽到都戥佢慘,但估唔到呢一日居然都會發生喺自己身上!
過咗農曆新年頭嗰幾日,屋企附近個屋邨街市就正式被「領匯」完全封閉,聽聞原本有百多個檔位,依家就只係提供得二十二個臨時檔位繼續經營,咁即係話,基本上每種產品嘅售賣檔位都只係得番一,兩檔.其實檔位數目少都唔緊要,只要產品種類夠齊全都 OK,但最慘係啲檔位
size 超迷你,有啲直情係比我屋企個廚房,廁所仲要細,唔好話擺多幾種嘢嚟賣,就連檔主企喺度想轉身都難,最簡單不過想買幾隻番薯煲糖水都無,皆因檔口地方少,菜檔阿姐話無可能放啲咁嘥位嘅嘢喺度賣!
臨時街市背面向街的一排舖位,原本係幾間醫務所,便利店同洗衣舖,
部份被迫結業,有啲就搬入商場內,都唔明「領匯」做乜唔開放埋
做臨時街市檔位,只係將以往的舖位一半位置改建成檔位,
仲要一開四至六,你話每個檔位有得幾大呢!!
喺呢個少少嘅角落就已經係四個檔位喇,有菜檔,
水果檔,芽菜檔同肉枱,每個檔口都細
一細,真係唔擺得幾多嘢賣.
除咗幾個主要出入口有幾條窄窄通道之外,基本上成個臨時街市
都係密封,依家行入去都覺得有啲侷促,遲啲天氣熱時
都唔知點算!菜檔,雞檔,魚檔都迫埋一齊,
到時真係又熱,又焗,又臭!
商場部份其實都只係剛剛翻新咗無幾多年,都唔知做乜依家
又要翻身多一次,攪到連鎖快餐店要縮細一本面積,
酒樓,超市,藥房,連鎖凍肉店通通都要
結業,成個場都無得幾多嘢賣!
地下嗰層商舖一樣通通無得留低,商場無嘢賣,街市又
無得選擇,呢一年多時間都真係唔知點捱!!
其實我住嗰區都仲有四個街市,但係有兩個係超迷你兼十室九空,成世都唔會去一次;另外兩個居屋屋苑街市就比較大少少,但比起蝴蝶邨個街市真係蚊髀牛髀,而且仲要行十幾廿分鐘先到,行得遠都唔係問題,咪當做運動囉,但拎住一袋二袋好天曬落雨淋嘅時候行十幾分鐘返屋企,你都咪話唔甘,所以成個蝴蝶灣區十個屋邨屋苑,超過十萬居民都係習慣去最中心點嘅蝴蝶邨街市買餸,一來種類多,選擇多,而且係位處區內中心位置比較方便.
平時我幫襯開嘅粉麵檔檔主哥哥早前都有接受媒體訪問,其實佢講得好啱,蝴蝶邨街市面積大到分兩期,點解唔分開兩期重建,等其中一期裝修好,檔位搬入去營業後再重建另一期,咁就無咁擾民,都唔知「領匯」班負責人點諗!!
行完個街市一轉之後,我嘅感覺係頭都大哂兼倒抽一口涼氣,唔通真係要好似 Facebook 群組啲蝴蝶灣居民咁講,買一餐餸要行勻幾個街市!?睇嚟我都要試吓去開學生屋企教琴時順道喺附近街市買埋餸返屋企囉!


text:
我成日覺得如果一個討論只係為鬧而鬧係無咩意義.或者如果我地更細心地去研究寵物小精靈既世界觀,我地可以從中得到更多既啟示.
例如,寵物小精靈同人類可以和平相處,戰爭似乎絕少有所提及,亦都唔會因為唔同既派系而出現好似敍利亞既移民問題甚至恐怖襲擊.世界享有高科技,每一處地方都青山綠水,不論係大人同小朋友似乎都可以開心地生活,甚至唔愁衣食問題去捉小精靈並且從事相關既事業同埋研究工作.我地絕少了解到寵物小精靈既世界入面既政治經濟同埋金融制度,有無失業率或者犯罪比率等等.即使係大反派例如經常出現既火箭兵團,亦似乎不斷失敗,而且所謂既行惡事同現實世界所作所為完全無辦法相比.
如果搵另外一套主角永遠都唔會長大亦都充滿住幻想既名作叮噹黎比較.好明顯大雄既痛苦,應該比小智來得多.不但止經常要俾人欺負,心儀既女仔又成日俾情敵叫左去第度做功課,而且又要面對老師既鞭策,老母既訓斥.甚至有叮噹呢個如同已經係開晒金手指既好朋友,因為佢既愚蠢同無能,件事往往只係向住更惡劣既方向發展.小智唔係無遇到困難,但佢既路只需要成為最佳訓練員,世事種種壓力同佢無關係.
換句話說,呢個係一個近乎烏托邦既世界,亦都有少少似金庸既武俠小說世界.或者近貼近D講,一向兒童睇既動畫世界,往往都強調友情,愛同埋正義.經常都標榜只要有夢想,並且努力去貫徹呢幾條信條,奇跡就會出現.如果再調番轉頭用大人乞人憎並且撩交打既帽子去睇,呢種想法只係左膠(即只係鼓吹和平大愛).因為現實世界,根本上就唔係咁運作.呢個世界既操作,其實比想像中更加黑暗.所以真實世界同動畫世界一拍埋,變得極之咁諷刺.
但係我地始終唔可以否定人始終都係軟弱既動物.雖然世界係如此地崩壞,我地始終希望有一片可以俾自己釋放既園地,比如話「回歸童真」,「重拾自然」.中國古代文人所筆下既桃花源,又何嘗唔係西方烏托邦既另一種表現?邊個唔想世界和平?邊個唔想自給自足但係又無須為各項既資源分配而爭鬥?邊個唔想好似John Lennon 咁 and the world will be as one?所以其實Pokemon 受歡迎,以至依家再出遊戲大熱,可能都係同一個原因:
大家都只係想抖下氣.暫時(甚至永遠)逃離現實.如果我搵一份工,考一個試,甚至係將689轟落台,只係好似玩Pokemon Go 咁拋個波出去就得,你話幾好.波又可以不斷無限任添,而呢度搵唔到小精靈,第二個地方亦總會有.總之你付出時間同一D腳骨力,就會得到回報.其實人類渴望既,往往都係咁簡單.郭靖係個白痴,但偏偏就係佢練成降龍十八掌.金庸筆下所有人物,幾乎都唔駛煩兩餐,總之費盡心力打打打.一樣道理.
但點解呢個世界會變得咁複雜?點解人類幾千年黎都要不斷從幻想同現實之間不斷來回奔走去折磨自己?呢個唔會係呢篇文答到既野.我只能夠講,或者將一個地方幾熱衷Pokemon Go,同佢對個地方本身現伏有幾不滿,去做下統計研究,或者會有發現.不過呢D野留番俾Financial Times 或者Economist,我就按下不表.
Btw,不嬲都有人講文學藝術既野,亦不過精神鴉片唶.


text:
機心很重!5招認出虛偽女
作為女生,久唔久喺唔同群體裏面都會撞到一啲好假好虛偽嘅女仔,佢哋表面上好似好善良好柔弱,其實係利用呢啲表面嘢去掩飾,同攞盡身邊人嘅好處,同佢哋「交流」,要小心提防,免受傷害!
虛偽女5大特質
1. 天真VS野心
佢哋平時通常都一副天真瀾漫樣,有時甚至楚楚可憐,「唔知喔~~」 ,「係咩?」,「你好叻呀~~」係佢哋嘅口禪,但係當你留意返佢哋喺工作上嘅成就或生活質素,通常都唔會好似平凡打工妹咁.
2. 包裝 & Make Noise
佢哋了解自己有咩優勢同弱點,亦識包裝自己,佢哋會毫不吝嗇咁表現個人才華去顯得與眾不同,唔會好似宅女咁收收埋埋或只係默默耕耘,佢哋總係要make啲noise,就算搵拍檔,佢哋都唔會搵個搶佢風芒嘅人.
3. 飄忽
相處得多,你會發現佢哋個性,愛好,行為等時有出入,好難觸摸.而事實上唔俾人睇穿就係佢哋想做到嘅效果.
4. 形象工程
佢自己講過嘅同一件事都有唔同版本,你就要提高警覺!因為佢哋習慣做每件事都係去塑造個人image.
5. 感情關係複雜
佢哋身邊好多兵chit chat咁轉,但佢都宣稱只係朋友.而事實上佢哋亦好少維持到穩定健康嘅關係,因為佢哋最愛嘅只有自己.
3大應付策略
1. 保持距離
虛偽女比bitchy女可能更難對付,因為bitchy女都已經將啲嘢寫晒喺臉上,但虛偽女好叻偽裝,你一唔小心得罪咗佢,佢一副委屈無辜,而你就百詞莫辯,如果自問唔係一個計較嘅人,同佢哋最好保持距離,反正本來就道不同不相為謀.
2. 接近正能量
同多啲正能量嘅朋友hangout,大家嘅好氣場會係最佳保護罩.
3. 平常心
有啲情況避無可避,做自己就好,對自己真誠已經足夠,對虛偽女講嘅嘢唔使認真同上心,反正佢唔係佢,佢只係佢自己幻想出嚟嘅一個角色.


text:
再看大時代
大時代係我唯一一套會發癲狂追嘅神劇,我鐘意嘅程度係可以三日之內睇晒40集,果三日係一起身就煲劇,煲到2,3點頂唔順先瞓幾粒鐘再煲過(應該大把人癲過我).
拍得成依套神劇就一定要歸功一位當年29歲嘅監製,如果當年有人同韋生講我「食X多過你食米」,「你要咁咁咁咁咁」,咁就食屎喇.
cctvb 依排重播神劇,我就晚晚半夜捕住架電視.今時今日睇返,我完全有另一番好深嘅感受,因為我一路睇就一路就聯想到最近發生係香港嘅事.
我聽到方進新(劉松仁)彈 bridge over troubled water 嘅時候,我就諗起首歌當年改篇咗做華東水災主題曲,果陣香港人覺得血濃於水仆到去捐錢救大陸,今日呢?好多大陸人覺得「沒有中国,你們香港一早完了」,一副不可一世嘅恩主姿態,依個咪忘恩負義嘅完美示範囉.
我見到丁蟹打到人爆晒缸仲係度話人善被人欺,馬善被人騎,我就諗起當日班差佬任意打人,仲要話自己已經好克制.
講到丁蟹,佢其實係成個劇最深印象嘅角色,近排好多人話丁蟹係隱喻共產黨,因為條友橫蠻霸道,歪理連篇,自我中心,咩都覺得自己係啱晒, 仲要係有好強控制慾,我覺得依個隱喻真係一流,以上形容用上現今香港政府亦非常貼切,依啲係咪叫一脈相承呢?
(年少時我只知丁蟹就是我老豆)
至於另一個隱喻就係藍潔瑛,葉一知老師覺得玲姐(藍潔瑛)好似香港,甚至可能係對香港嘅預言:
「點解玲姐咁似香港?明明係講理性文明(讀到F7在那個年代殊不簡單),點知畀丁蟹搶咗,點講唔愛丁蟹佢都唔聽….最後,到了夠鐘嘅時候(五十年?),玲姐都畀丁蟹玩死埋.嘩,簡直有點預視咗香港嘅命運.」
而我就覺得大時代仲有一個對香港嘅預視,而且仲好恐怖,佢就係方進新同方家.
方進新好地地一個叻仔俾丁蟹打傻咗,之後方家家道中落.如果方進新/方家係文明嘅香港, 丁蟹係野蠻嘅共產黨,韋生好可能一早就預料香港會俾蠻野嘅共產黨攪衰.
丁蟹後來去醫院探傻咗嘅方進新,丁蟹吐返舊食淨橙俾佢食,方進新仲笑口噬噬對住丁蟹覺得好似皇恩浩蕩咁,咁咪即係話有啲香港人傻到唔知邊個害成香港咁,俾啲垃圾佢當仲當恩惠.
後來丁蟹仲賤,襯方進新傻咗灌輸一番是非癲倒嘅歪理俾佢,倒轉頭話佢先係衰人
丁蟹話:「不過人蠢啲都好,好過你以前聰明過頭,走精面;道義放兩旁,利字就擺中間.你今次咁樣都仲救得返呢,都算係菩薩慈悲,俾多個做人機會俾你架,你以後真係要洗心革面,浪子回頭至好呀……」
方進新仲差啲信佢,好彩之後有阿玲(藍潔瑛)提點返.依段直情就係講緊洗腦教育,講緊共產黨對心智未成熟嘅人灌輸歪理.如果大家有小朋友嘅真係要好好教導佢地明辯是非,唔係分分鐘第時俾人洗咗腦認賊作父.
之後方進新俾丁蟹打死(依段睇親都流馬尿),最後由佢個仔方展博報仇,可能當時韋生已經覺得香港嘅舊時代會過去,要靠新一代去救返香港.
最後都係要講多次劇中令我非常感觸嘅一段對白:
方進新話:「如果你好鐘意依個地方,你唔想走呢?」
阿玲話:「咁就要掃走班污糟邋遢嘅人」
香港人記住要自己爭氣.


text:
中環在線:萬達王健林軍訓式管下屬
高層開會冇打呔即罰錢
■王健林對下屬有嚴謹要求,令佢哋全部都戰戰兢兢.
今日掛牌嘅大連萬達商業(3699),大股東王健林有超過1,900億元身家,喺內地冇人唔識,除咗商業地產,仲有酒店,娛樂事業等等,做得咁成功當然有些少秘訣,王健林年輕時曾經參軍,聞說佢從商之後,以軍訓模式管理公司,下屬全部都戰戰兢兢㗎.
先唔好講要聽話,服從,做到嘢呢類咁基本嘅老闆要求,王健林對下屬嘅衣著都有嚴謹要求,呢點可能同軍人重視紀律,制服要整齊有關.
半夜向員工落柯打
聽聞,萬達喺內地各個城市嘅阿頭每個月至少要到北京跟王健林開一次大會,滙報工作情況,曾經有阿頭因為忘記打領呔,而被王健林話一輪兼罰錢,好似要罰過千元人仔咁多㗎.普普通通嘅話,過千元人仔應該買到十條八條領呔,呢個教訓都唔算平.
王健林對於下屬嘅評核亦簡單直接,目標為本,佢會安排唔同人管理內地不同城市,全部都要跑數,達標,做唔夠數就會被調去一個更難搞嘅地方,能夠力挽狂瀾當然有得翻身,否則就可能要黯然離去.
此外,王健林同好多超勤力嘅老闆一樣,精力旺盛,好似都係唔使點瞓覺,聞說隨時會半夜吩咐下屬辦事,下屬亦將半夜三更開會視作等閒事,而且講咗就要馬上做㗎.
其實每位老闆都有自己嘅獨特個性,身家有番咁上下嘅更加係㖭喇,不過今日嚟講,王老闆應該最關注萬達商業在港掛牌嘅股價表現,事關成個孖屐都關注王老闆會否因為萬達市值飆升,而令到佢身家水漲船高,贏阿里巴巴創辦人馬雲成為中國首富.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
我未黎M但係個肚每日都間唔中隱隱作痛咁…
於是我去診所驗孕,結果顯示懷孕,醫生話條懷孕線好淺色,估計有左2星期左右~
咁我同醫生講左隱隱作痛既情況,佢話無問題懷孕係會有d唔舒服~
但係之後幾日我都有咁既情況出現,咁我唔放心,走去睇第二個醫生(婦產科),醫生同我照超聲波,咩都睇唔到,因為佢話懷孕時間太短,咁再照埋陰,醫生就話子宮頸變厚緊,而其他都好正常,佢話要等多2星期左右再照就照到BB心跳同睇下正唔正常,然後我將我個肚隱隱作痛件事講俾呢個醫生聽,佢又話正常~事隔幾日到今日,我個肚依然係咁…
我懷疑自己到底係咪真係懷孕,定係因為我情緒唔穩定而有影響!?
如果真係已經懷孕我好擔心係咪胚胎唔正常夑B有事所以我個肚先會隱隱作痛!?
真係好擔心…!!!
謝謝大家解答我的疑慮~!!
我記得我驗到有BB之前個肚都有唔舒服
我仲食左幾粒便秘丸同整腸丸添
後來到七周自己嘔得好犀利先走去驗孕
當時我都好驚之前食D藥會影響到BB
不過而家照過BB,醫生話好健康我先無咁驚咋
如果你懷疑自己有BB,最好就戒下口,食D清淡食物同休息好D
如果唔係十分非常之痛同埋冇流血都係冇事ga..
你放鬆心情就得La....
個肚有唔舒服係正常, 我太太當年個肚都成日痛, 有人話係因為個子宮要擴張去迎接小生命暫居, 所以子宮肌肉會被拉開而感覺痛楚, 只要無見紅見啡, 都唔駛擔心. 你依家好好休息, 等BB大D (6WKS)先再去搵醫生檢查!!
其實我而家個肚有時都仲會陰陰地痛,一下一下咁樣,不過只係好輕微
我前幾日問過醫生,醫生話只要唔係痛得好犀利同埋流血既話就無事
我諗可能係個BB有時郁來郁去先會有少少痛掛
個BB咁細未識郁架,相信同你肚痛無關~
我而家差不多9週,個子宮好間唔中都會有少少收縮嘅不適,
我依然都有定期檢查,但醫生話冇事~
咁咪放鬆心情迎接新生命囉
放鬆D啦^^你嘅心理質素都會直接影響到BB架…


text:
sorry0956781846
发表于 2016-1-2 02:24:30
++++++++++++++++
凉麟
发表于 2016-1-2 08:36:29
看看呀
a574721427
发表于 2016-1-2 11:21:54
FDAADFFDAFDA
xyx20301314
发表于 2016-1-2 14:20:51
好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
dtxx
发表于 2016-1-3 12:28:13
看看.
王少鹏
发表于 2016-1-4 13:29:43
ggggggggg
1027l
发表于 2016-1-4 22:04:47
感谢分享.
方立超
发表于 2016-1-5 18:49:30
谢谢你
页:
1
2
3
4
5
[6]
7
8
9
10
11


text:
泛民心急見京官 亂石投林民主派一直靠政改呢碗飯維持政治能量,同親中陣營鬥力博弈廿年,其實佢哋邊行邊等,希望北京伸出友誼之手,喺適當時機可以同佢哋將冰封嘅狀態融化.最近唔知邊個方向吹出暖風,話中央願意就政改聽取泛民意見,泛民即時亂石投林,到處拉攏中間人,諗住只要有一舊石掟中目標,佢哋就發達喇.
泛民嘅上京夢有一個咁樣嘅情節,原來早喺上年中,泛民中已經有人搵全國政協常委梁振英(CY)引路,話想打開與北京溝通之門,結果食飽白果.據知當時負責低調接觸CY嘅,係公民黨一位立法會議員,仲話最好可以同京官直接對話添.CY無托手㬹,向中央官員轉達泛民訴求,不過,政改博弈兵凶戰危,民主派要同京官對話,等如獅子開大口,中央梗係唔會咁容易畀佢哋攞彩啦,點都要觀其行,聽其言一段日子,亦都要喺關鍵時刻至出招,咁至有價值.
主要由民主黨為骨幹嘅終極普選大聯盟一方面同公,社兩黨劃清界線,一方面表現得要積極傾出一個佢哋願意投票嘅政改方案,佢哋搵全國人大常委范徐麗泰做北京送信人,表達佢哋好想上京嘅意願,總之唔理見邊位,可以上京就好.不過范太亦非常醒目,佢會見終極普選大聯盟時,就已經聲明佢好願意做橋樑,但大家唔好期望咁大,因為就算佢喺北京開聲,亦未必可以達成泛民朋友嘅願望.
亂噏民記可代中央發言
泛民亂衝亂撞,已經非常心急,唔止行動層面,對住傳媒鏡頭發言,一樣亂咁嚟,貫徹亂石投林呢個主題.「鐵頭仁」何俊仁前日話,願與中央官員交流,就算由民建聯代表阿爺都可以,喺澳門傾都得.你心急,我反而淡定,「鐵頭仁」嘅失言惹嚟民記主席譚耀宗冷嘲熱諷,譚Sir尋日一邊笑笑口,一邊反駁話,民建聯唔係中央代言人,只係香港一個民間組織,而中央政府喺香港嘅代表係中聯辦,叫大家千祈咪搞錯,擺明寸爆「鐵頭仁」.
和諧當然好,但係凡事都要有策略行事,政治嘅嘢,互動關係更加微妙,如果繼續亂石投林,出晒洋相,只有掟親自己,而唔會有一個目標可以掟中.
頁: [1]


text:
揭開立山七大神秘傳說
立山位於3015米高海拔,因為地理位置導致一年淨係得八個月係對外外放,其餘時間都受大風雪影響而關閉.一直以嚟,呢個龐大嘅山脈中誕生左唔少鬼怪故事,今日就逐一揭開神秘嘅面紗!
傳說一丶女性止步
作為神山之一嘅立山,由古至今都係眾神聚居嘅地方.以前淨係容許修行嘅僧侶進入;而平民,特別係女性係一定唔可以進入.相傳有幾個女性偷偷地登山,畀山神發現之後,就活生生變成巨大嘅立山杉, 亦即係依家美女平所在嘅地方.不過到左今日,立山係無性別限制,所以無論係男女都可以上山!大部分人都會選擇坐巴士上山,以一日遊形式就最方便!
傳說二丶升天之路
相傳誠心登山參拜嘅人,可以透過感受「六道輪迴」——由人間界,修羅界,畜生界,餓鬼界,地獄界到天界,從而淨化靈魂,消除內心嘅惡念同罪孽,然後得道升天.加上江戶時期出現一幅佛教畫作——《立山曼荼羅》;畫裡面描繪眾神居住喺立山山頂,因為咁佛教信徒相信立山係眾神嘅地方,所以吸引大批信徒前往朝聖參拜.想自己行程自己話事,可以搭JR遊立山㗎!
傳說三丶雄山神社
喺立山主峰雄山山頂上有一個雄山神社,當中有三個主殿:峰本社,芦峅中宮祈願殿,同埋岩峅前立社壇.傳說神社係由一位叫做有頼少年同佢父親得到文武天皇嘅支持,聯同志願者所設立.全因為少年有一次意外遇見化身成為黑熊嘅如來佛祖,化身成為白鷹嘅不動明王,受到佢地犧牲自我為眾生所教化,喺山頂上建築神社,以如來佛祖為「伊邪那岐神」,以不動明王為力量強大嘅「天手力雄神」,去開發呢座山,建築連接凡土同立山嘅十界淨土,鎮護國家,普渡眾生.
傳說四丶餓鬼田
「餓鬼投胎」一定有聽過!喺彌陀原,有好多半池塘半稻田嘅地貌.由於立山係6界相連,呢度就是其中被稱為地獄地貌之一.相傳生前浪費食物或者過得太奢華嘅人死後會墮入地獄嘅餓鬼道,而呢啲餓鬼被罰長年都要忍受著飢渴,而餓鬼為左填飽自己就由地獄跑出黎,喺一啲好淺嘅池塘種植食物,但好可惜佢地種黎種去都只能夠種出高層濕原嘅草木,到秋天就會自然枯毀.但係餓鬼為左填飽自己,會喺池塘裡面狼吞虎嚥,將附近嘅所有植物塞入口裡面,呢個情景就係我地講嘅「餓鬼投胎」啦!
傳說五丶地獄谷
如果有一日,你可以深入地獄,你又會唔會去?立山山體的其中室堂山(標高約2,670m)其實係一座活火山,但從未試過爆發, 正正因為立山擁有活火山,四周彌漫住硫磺味,附近嘅土地其實係寸草不生,成個土地係火山灰嘅黑灰色.成個山頭一啲生命跡象都無,荒蕪嘅地面上有大量洞孔噴出濛濛嘅水蒸氣,古時嘅人認為呢到貌似地獄的景色,因而命名為地獄谷.
傳說六丶血池
有無幻想過世界上有血池嘅出現?雖然叫血池,但就唔會佈滿鮮血,而係立山濕地入面散佈住好似血咁嘅紅色水窪.而水中含有好多氧化鐵成分而呈現出紅色.睇落去就好似鮮血一樣,感覺就係地獄國度.以前會叫佢做血池地獄,係「立山地獄」景貌之一.
傳說七丶雪女
雪女嘅故事相信唔少人都有聽過,不過你地又知唔知雪女係咩人呢?相傳雪女係山神嘅女兒,掌管冬季嘅雪,有時會以雪球嘅形狀出現.而好多時傳說都係話雪女身穿白色和服,肌膚似雪,身材窈窕,一頭淡藍色嘅長髮,臉龐又白又圓潤,加上一對水汪汪嘅大眼睛.不過亦有啲傳說指雪女會裸身企係雪中,只露出面,頭髮同陰部;喺雪上無聲無息咁飄過.
佢地藉住自己嘅美貌同年輕去吸引合眼緣嘅男人,仲會引誘佢地成為自己丈夫.生左小朋友之後,如果男人虐待小朋友,雪女就會無情咁離開.如果雪女嘅丈夫發現佢地真實身分,佢地就會融化或者變成暴風雪消失.其實關於雪女嘅講法,仲有好多好多!
所以當你到達立山嘅時候,欣賞完宏偉嘅雪璧後,望住一片白茫茫嘅雪景,遇到一個好靚嘅女仔,你就千其唔好慌,話唔定就係雪女看中你!!!
一直以嚟,關於立山嘅傳說都係口耳相傳,真實性仲係未知,所以與其繼續猜疑,不如藉住到訪當地,去返傳說中嘅地方,自己揭開佢嘅神秘面紗!
▲認識KKday▲
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 54 個國家,174 個城市,為您搜羅超過 6,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往 KKday 網站,訂購心水行程!"
▲訂閱 KKday電子報,獲取更多旅遊優惠!
關注KKday社交平台動向:


text:
(右) Tanya通常去 Zara買衫,但選舉唔講得笑,呢條 Reiss連身裙埋單二千蚊.
(左)王維基一次過掃咗九件法國品牌 Maison Kitsuné白恤衫,埋單差唔多成萬蚊,打中產票都係要有付出.(莫智謙攝)
眾人諸事
王維基撐網購 一萬蚊掃九件選舉戰衣
免費電視牌照未申請到,香港電視主席王維基搞咗個 HKTV Mall做網購,佢真係身體力行,支持網購㗎.話說佢參加立法會港島區選舉,落街站同出席論壇都係著住法國品牌 Maison Kitsuné白恤衫,的確係好醒神.
呢件衫喺香港賣成二千幾蚊,不過網購唔使咁貴,王維基上星期同對手之一公民黨陳淑莊接受本刊訪問時講起,原來佢喺英國網站 MR PORTER買,原價一百二十五英鎊,呢期英鎊匯價跌咗,兌番港紙約一千二百五十幾蚊,當時做緊減價,佢用七五折購買,一掃就掃咗九件,計番港紙,唔過一萬蚊.
呢期同樣鍾意著白色服裝出場嘅陳淑莊就話,佢件戰衣落重本,係英國品牌 Reiss嘅連身裙,賣成二千蚊.不過佢衣櫃最多就係西班牙品牌 Zara嘅衫同裙,每件五百蚊左右.唔好睇小 Zara,由 OL到英國王妃 Kate Middleton都著,好親民.所以話呢,貪靚嘅嘢,都冇分男女嘅,不過 no money no talk咁解囉.
黃梓謙唔認保皇 支持林鄭選特首
本刊上期報導選舉新聞,一時大意將港島區候選人民主思路黃梓謙( Gary)同漢語聖經協會前總幹事沈志超嘅相片掉轉咗, Gary喺 facebook即刻澄清.查實 Gary係三十三歲後生仔,同六十四歲沈志超個樣又真係好大分別.
佢喺港大讀完翻譯,去咗英國讀法律同埋國際關係,一三年返香港,透過大律師公會主席譚允芝識咗湯家驊,仲加入埋民主思路做理事. Gary依家係葉氏化工旗下紫荊花塗料集團工程副總監,有網民質疑過佢係隱形建制派,佢話唔支持八三一框架下嘅所謂普選,又話就算做唔到議員,都未係時候加入政府,因為都要睇吓邊個做特首.佢認為葉劉淑儀一定唔得;財爺曾俊華可以團結到社會,但敏感議題上太錫身;林鄭月娥有多啲 vision;曾鈺成有才華但佢有民建聯背景,唔知有幾幫香港人.咁余若薇呢?「唔好喇,佢身體唔太好,退咗休唔喺前線,同埋佢唔係好團結到非泛民嘅人.」
689生日收貴價蛋糕 防賄條例管唔到
上星期五 689喺社交網站貼出一張蛋糕相,話生日「是想念父母的日子」,又話「感謝同事們的蛋糕,感謝市民拍攝,在網上傳播的短片,感謝大家電郵和短訊傳來的美意」.
不過,張相嘅重點係,呢個蛋糕唔平,係高級意式餅店 COVA出品,一磅起錶價係三百六十蚊, 689示眾個餅,點睇都最少兩磅,過七百蚊是必然.心水清嘅讀者會問,公務員可以收咁貴嘅禮物咩?睇番前特首曾蔭權頒布嘅《接受利益(行政長官許可)公告》,訂明人員可以喺生日場合接受私交友好或一般人士三千蚊或千五蚊上限嘅禮物,似乎梁振英冇犯規,但《公告》講明,「給予利益者並非該人員的下屬」同「給予利益者與該人員所任職的部門並無公事往來」,但喺語言偽術橫行嘅年代,呢班同事唔係特區首長嘅下屬又有乜咁出奇?
更更更重要嘅係,曾蔭權當年被指涉貪,由終審法院前首席法官李國能領導嘅檢討委員會,事後建議將《防止賄賂條例》適用範圍擴大至特首,但梁振英一直拒絕落實,換言之,就算梁振英生日公然再收受外國企業五千萬元,其實都冇咩問題,所以佢生日大家梗係嬲嬲豬
何君堯平反六四 先等中共公開歷史文件
今期本刊搵咗何君堯嚟做選舉搏擊,記者搵資料見到何君堯話中共喺「六四」事件上面「犧牲一條生命都係錯」,貴為西環契仔居然咁夠膽,記者趁機問佢係咪會入立法會爭取平反六四.佢話學生有兩點佢一定贊同:「第一,佢係愛國,希望國家富強.第二,要肅貪,政府要清廉.呢兩樣嘢點解唔可以為佢……佢哋去爭取呢一個""呢一個平反呢?」
何君堯聲稱言出必行,一定會喺立法會提出.正當記者以為佢真係咁夠薑之際,佢立即戴番頭盔,原來佢口中嘅「平反」,中共係唔使道歉認錯嘅,要等中共公開歷史文件,再等佢研究埋有冇其他政治因素,先可以斷定喎,「我唔能夠輕率地要人哋做呢樣……道歉或者嗰樣道歉,未有研究,唔能夠出聲.」頭盔呢啲嘢,壹仔識條鐵咩,大家都係留名等睇走數
撰文:巫不言
news@nextdigital.com.hk


text:
XYZ#@!!
全知言
點樣對付毒舌婦先最有效?
做同事唔等如係朋友,唔 like你除咗 in your face單打你,亦可以喺 facebook留言唱衰你.大台新聞小花林小珍同前主播周嘉儀就親自示範咗!娛樂圈梗係是非地,毒舌女人更加多的是,對住啲是非八婆,莊思敏話直頭鬧番佢,《導火新聞線》皇阿媽梁小冰就話會捉住佢對質,而女神心悠 BB就會扮慘問點解,總之要揭穿佢哋真面目
莊思敏 爆粗問候
鬧番佢囉!因為如果佢咁樣對自己的話,嗰啖氣都唔需要忍啦,有兩種做法嘅,一種係當面鬧,一係就唱衰佢.我就會揀當面鬧,因為有咩誤會可以一次過講晒出嚟,一次過對住當事人發洩咗會好啲,太間接又驚佢睇唔到.如果到時要加強語氣,粗言穢語都可能用一兩隻字.
估唔到周嘉儀同林小珍做咗咁耐同事,原來咁大仇口,一個就鍾意單單打打,一個就鍾意喺 fb暗寸,真係典型八婆鬧交.
劉心悠 點解要 hort我呀!
其實我冇咩招可對付,千祈唔好似我咁,如果我 find out咗講我是非嗰個人,我會問佢:「點解要 hurt我呀?」,「我真係好 hurt!」就係咁咋!我冇其他辦法.我會集中問點解,而唔會針對講我是非那個人.
梁小冰 當面質問
其實我好少遇到呢啲情況,我同啲女拍檔都相處得好好,萬一遇到呢啲事,我會捉住佢問下佢咩事囉.我唔會縮埋,我唔會唔埋,我係性格比較剛烈啲,同埋直接啲,會問清楚佢發生咩事,係咪唔鍾意我啦,有咩令佢唔開心呀?我會想同佢化解啲誤會.我唔會喺 facebook講,我唔會做小動作,因為我係剛烈女人,有咩就大情大性講.
街坊趕是非精:毒舌番佢囉!
遇到是非精,毒舌婦,女星大多數捉住造謠者對質,不過一眾市民都係沉默的大多數,除咗同朋友呻下,其他都唔會出聲,但亦有人話會同是非精鬥毒喎.


text:
4 FEBRUARY 2012(SAT)
今日一早我地又去左面試啦!其實都有想過放棄今次面試,因為小小豬前日開始就唔舒服,食左藥之後個情緒都唔係咁好.不過又冇得改期,所以唯有照去,本著平常心等小小豬可以去玩吓見識吓.
今次依間係小豬媽住嗰區嘅名校,不過就係出名用傳統教學,既嚴格又會催谷成績.依一方面我同大肥豬都唔太鐘意,唔想咁快就要小小豬面對讀書嘅辛苦.雖然係咁,不過依一間又係我地區內最好嘅學校,如果入到都方便小豬媽平日接送,所以都真係有好有唔好.
今日IN嘅小朋友都唔算多,我地一入到學校就好快咁安排我地去一個課室玩玩具.由於只可以有一名家長陪,所以我就同小小豬入課室玩,大肥豬就係等候區等我地.
不過....原來入課室玩玩具只係等待去另一個課室見面試老師,在場的老師都沒有觀察我地玩嘅情況.雖然係咁,小小豬都玩得好好,除左玩得開心之外,仲自言自語咁識得講出啲玩具嘅顏色,所以都算係咁啦!如果依一PART都計分你話幾好呢....唉!大約玩了五分鐘左右,就輪到去見老師.
上幾次面試都係從遊戲中面試,不過今次真係係唔同,要小朋友同老師面對面坐定定咁答問題,同場都有K1-K3嘅小朋友見,佢地都係用同一個方式,其實我都真係
唔係咁鐘意,實在係太嚴肅啦!
唔知係唔係小小豬都唔係咁鐘意個環境,今次小小豬個面試表現真係唔係咁好.初時都好肯坐好玩老師俾嘅部車仔,不過當老師拎返部車仔問問題時,小小豬就開始失控,唔肯坐定定又要我抱住.雖然係答到老師嘅問題,不過都帶有扭計咁答.
全個過程三分鐘左右,老師問左三個問題,之後就叫我地去校長室見校長.
等左十分鐘去左右就見都一位主任,佢都冇問過我地任何問題,只係講話個結果一個星期左右就知道,同埋送份小禮物俾小小豬~
就係咁面試就完結了,講真我都覺得機會不大,因為小小豬嘅表現真係唔係咁理想.不過小小豬唔舒服,可以完成到個面試都算好啦!
算啦...平常心啦...最重要都係小小豬身體啲!


text:
因為小豬爸突然嘅安排,所以今日個節目真係好豐富,仲好好玩呀~~
首先就係陪小豬爸佢地去車公廟拜神,其實我地年年都必定去拜車公,開頭都係年初三去,不過真係太多人啦...近依幾年我地都改左係新年內嘅其中一日去,所以就揀左今日啦!
今日真係唔多人,唔洗迫...真係幾好,唔洗咁煙嘛呀!我同大肥豬拜完車公之後都有求籤,哈哈~~我嗰支係上簽,大肥豬嗰支就係中簽,我地兩個都唔錯呀!不過小豬爸就仲好,連續兩年都係求左一號籤.今年我地個個都一定好好運啦!
去完車公廟,就去左雲泉仙觀.因為上次小豬媽睇中左一本畫冊冇買到,所以今次就陪佢去買啦!
行左一陣,見時間仲早,小豬媽就話去上次個士多啤梨場睇吓啦!
一去到就見到有好多又大又紅嘅士多啤梨,所以我地就忍唔住又去摘啦!
真係可以話瘋狂咁摘,係好短時間內,我已經摘左一大籃啦!粒粒真係好大....真係忍唔到手唔摘佢呀!依一籃就係我親手摘呀!
我已經係算最斯文啦,小肥媽摘左兩大籃呀!
依一籃就係我嘅戰利品,真係好正...好甜呀!
不過相信我地唔會再去依個士多啤梨場,因為我地感覺同上次個老細唔同左,今次依位老細好似唔係咁好相語.雖然摘嘅過程係好開心,不過個老細俾我地個感覺係NO GOOD,所以下次都係去另一個場玩呀!


text:
舖頭一日開十個鐘,其實運桔嘅人可能佔左三分二.我地初步估算過,如果每個運桔嘅人都真係運一盤桔入黎,我地應該可以開桔園.以下係我綜合過去經驗歸納出黎嘅五種運桔方法.
我知有好多牌子嘅首飾其實都差唔多樣,但係大大個招牌响出門,唔知點解都會認得錯,除左因爲佢地係文盲之外,我都諗唔到其他理由.試過有個嬸嬸入到黎話要搵啲我地無嘅嘢,話俾佢知我地唔係嗰個牌子,佢死都話之前喺我地度買過嘢,講極都覺得我地呃佢咁.最後我阿姐爆佢seed,將個牌子名逐隻字母讀出黎:「太太,我地係B-B-B-B-B,你講嗰個牌子係A-A-A-A-A,之前係嗰邊,執左啦!」
嬸嬸最後死死氣講句唔好意思逃走左.其實呢,我地唔會有生意都唔做㗎,但我地真係無你講嗰樣嘢嘛!
我知我地舖個格局係幾似博物館嘅.我知我地間舖係幾有藝術氣息嘅.但有啲人入黎就真係當參觀博物館,greet完佢之後劈頭一句:「我睇下㗎咋.」okay無問題咁你靜靜地睇啦.弊在佢又唔係喎,睇睇下又問你「呢啲咩黎㗎」,「用咩物料做㗎」,答完佢問洗唔洗攞出黎俾佢試下,佢又話「我睇下㗎咋」.
先生,你知唔知出面博物館如果要真人導賞係要收錢㗎?
我知有啲人好抗拒sales,覺得啲sales只係識不停氹人買嘢,唔砍到啲客一頸血都唔心息.但其實大部分sales都只係想meet target同等收工㗎咋.你入門口我同你greet,係公司規定㗎,問你需要啲咩,都係公司規定㗎!但有啲人一入舖就就開啟聖人模式,打坐入定,永遠十問九唔應,將世上一切誘惑都拒諸門外.
阿彌陀佛,你得道成佛啦,快啲去普渡眾生啦!
我知我個樣生得似receptionist嘛,但其實我無祕撈㗎,我好愛公司㗎!雖然我喺嗰個商場番工,但唔代表我知道曬全商場啲廁所喺邊㗎!
我地公司有間舖係pop up shop,位置開揚,超似商場服務台,所以每日都好多人問路,試過連續有幾個人問我廁所喺邊,我答到發火.又試過商場有間百貨公司搞購物日,啲人走黎問完第二個牌子係邊之後問用信用卡簽賬幾多錢之後先有得攞coupon.我心入面反曬白眼,但衣家保持笑容同佢講:「我地唔屬於後面間百貨公司㗎,不如你去問番佢地啦.」
更試過有啲人我地答佢唔知道之後話:「你梗係唔答啦,我無買嘢吖嘛!」
屌,你知就好啦.(講粗口是係sales文化之一,有機會同大家講下)
我知,你行完一日街好攰,好想搵個地方坐下,所以見到我地舖頭有櫈就情不自禁吖嘛.
試過有一個大陸阿嬸,一入黎就坐低左喺我地cashier前面張櫈度,然後話要睇耳環,咁我叫佢等等,擰轉身攞後面幾盤耳環俾佢睇啦.當我擰番過去嘅時候,赫然見到佢除左鞋喺度捽腳指!!!我當時真係呆左,然後好彩佢望左一眼就話「不用啦」走左,如果佢攞黎試,我地成盤耳環應該要攞去銷毀.
所以,如果大家去開行街shopping,見到啲sales笑容可掬咁同你講hello,你就做下好心回應下佢啦,佢地可能俾人當透明好耐㗎啦.(有時我地懷疑自己係咪返返下工死鬼左,所以無人見到我地).不過如果遇著啲sales西曬面嘅,你就當時運高啦.
延伸閱讀:


text: 三洋伺服电机维修,山洋伺服电机维修,直流三洋伺服电机维修,交流伺服电机维修,三相伺服电机维修,同步伺服电机维修,直流伺服电机维修,主轴伺服电机维修,直流安川伺服电机维修,安川伺服电机维修,松下伺服电机维修,三菱伺服电机维修,多摩川伺服电机维修,欧姆龙伺服电机维修,信浓伺服电机维修,直流信浓伺服电机维修,发那科伺服电机维修,FANUC伺服电机维修,法那科伺服电机维修,神钢伺服电机维修,赛姆伺服电机维修,直流SEM伺服电机维修,直流塞姆SEM赛姆伺服电机维修,艾斯迪克伺服电机维修,ESTIC伺服电机维修,雅玛哈伺服电机维修,雅马哈伺服电机维修,日立伺服电机维修,东芝伺服电机维修,日机电装伺服电机维修,富士伺服电机维修,台达伺服电机维修,中达电通伺服电机维修,kollmor gen科尔摩根伺服电机维修,华大伺服电机维修,CONTROL TECHNIQUES伺服电机维修,CONTROL TECHNIQUES(CT)伺服电机维修,住友伺服电机维修,广数伺服电机维修,GSK伺服电机维修,广州数控伺服电机维修,华中伺服电机维修,拉复尔伺服电机维修,LAFERT伺服电机维修,拉夫尔伺服电机维修,拉复尔LAFERT拉夫尔伺服电机维修,东方伺服电机维修,广州数控GSK主轴伺服电机维修,百格拉伺服电机维修,BERGER LAHR伺服电机维修,BERGER LAHR百格拉伺服电机维修,东元伺服电机维修,东荣伺服电机维修,宝茨伺服电机维修,伦茨伺服电机维修,鲍米勒伺服电机维修,库卡伺服电机维修,NUM伺服..


text:
唔駛又係通便水.....
-
parrie_chan
bb成日便秘,我想幫佢轉奶粉,帶佢去醫生到攞通便水時,醫生送咗罐 illuma 俾我,
叫我俾bb飲,我俾bb轉咗第四日bb就開始痾軟便便了
-
taiman_wong
搵到咩原因咁便秘咁都好呀,如果唔係成日便秘真係好擔心架
-
hoya001
通便水真係唔好用咁多,有依賴性既話都幾麻煩架.,..
-
girlsclub
係架! Illuma 嘅sn-2 係可以幫助bb便便變軟架!
-
tracy_leung
奶粉好影響好bb d便便架,轉到隻岩既就唔好再轉啦,如果唔係又要再適應過
-
eva1123
按肚仔都有幫助,仲可以加少少水俾佢飲
-
panadoll
嘩! 妳醫生都好豪喎!
我就係知道 illuma 會令便秘bb嘅大便變軟,
所以買咗黎試,真係work架!
-
wandy
係? 咁我都要買罐給個女試下喇! 因為我個女至從戒咗人奶之後就開始便秘了,
有時一星期至痾一次,重要一痾就喊 >~<
-
boting
搵返隻bb岩食既奶粉就ok
-
nanarabbit
illuma隻奶粉都幾好,但如果唔想轉奶粉既話可以試下食益生菌,有助改善BB便秘嫁.


text:
辦公室有人為了上位做「擦鞋仔」,有人無心戀戰,日日準時返工放工無驚無險又過一日.驟眼睇後者好似不思進取,唔識為前途而努力打拼,但其實準時收工先係上位之道!試諗下,「擦鞋仔」一星期7日24小時,都要服侍老闆,份糧又唔見得有大增長,不過你都可以話「鐵柱磨成針」,擦到若干年後老闆記起你,等佢加你人工嘅.但原來其他hea底同事利用「擦鞋」時間,日日接秘撈磨練,仲畀佢磨咗個真正機會出嚟添!
公司同事Simon,平時返工低低調調無乜特別,只係有時偷懶上下網,睇下facebook,都係人之常情.但原來Simon係個玩具專家!需知道玩玩具唔係細路專利,一啲大人玩嘅玩具,一隻分分鐘都洗你幾個月人工.而Simon就因為自己熱愛玩具,所以做埋香港代理,分身幫香港玩具玩家訂貨賺錢.而平時我地見到佢係辦公時間用facebook,whatsapp,就係用嚟同客仔溝通;偷懶上網睇嘢,就係用嚟source下有咩新款玩具可以賣畀客仔.聽佢講,除咗做代購玩具,仲接埋玩具上色,幫玩具論壇拍片剪片出demo,總之有關玩具嘅工作,佢都可以參一腳賺埋一份.有人可能話「做咁多嘢都唔知賺唔賺到錢.」根據Simon呢個case賺得最多一定係玩具買賣,佢仲話有好嘢炒嘅話分分鐘一隻賺成萬蚊!至於嗰啲玩具後期加工根本唔係用嚟賺錢,而係一種興趣,試諗下有幾多打工仔真係視自己份工為興趣,OT完有滿足感?
秘撈達人亦都有女將,女同事Gigi亦不甘示弱.Gigi係個平時乜都答到咀的女仔,由女性用品至男性麻甩資訊,乜都傾到計.最初我地以為佢只係一個為咗Social,乜都「識少少」嘅人.後來先知道,原來Gigi出面接咗多間公司的Social Media maintenance,即係Facebook,IG成日見到出post嘅小編,所以對唔同範疇嘅都有深入認識.據知,因為Gigi相當有經驗,一個post都值$500-$800不等.當你一個page要求一星期出3個post,Gigi共負責緊5個page,保守估計一個月最少可以有7000幾蚊收入.你以為一個月多$7000無乜用?其實最值錢嘅係Gigi得到嘅第一手資訊.所有新產品,新功能,大特價等等,Gigi都係第一個知道.Gigi精通到連大老闆有時都會搵佢問私人嘢,幫得大老闆多自然就有人照啦,真係連啊姐都要忌佢三分啊!所以話,千祈唔好睇小隔離位睇落冇乜上進心嘅同事,人地出面做嘅嘢講出嚟分分鐘嚇到你鼻哥窿都無肉啊!


text:
(慈慧幼苗)被孫女傷透心 老爺:點解你唔同爺爺打招呼?
解說︰
其實孩子嘅不當行為,有其前因.點解孫女唔同爺爺打招呼,前因係因為顧住睇電視,而忽略咗身邊嘅人,要避免類似嘅情形再發生,就要從改變前因方面著手喇!
首先如果想停止小朋友做緊嘅嘢,一定要俾心理準備佢,例如安排咗睇半個鐘電視,喺最後五至十分鐘,就要同小朋友講定「差唔多夠鐘要熄電視啦」,咁熄電視嘅時候小朋友就唔會咁易扭計.其次,預告定爺爺等陣就返嚟,我哋要有禮貌,記得同爺爺打招呼呀!仲有呀,我哋強烈建議睇少啲電子產品,因為不但影響視力,仲好容易沉迷,引發親子間衝突.一啲親子活動,例如:一齊整嘢食,睇圖書,去公園玩,比起睇電子產品更加好,又健康又能促進親子關係.但要小朋友唔好沉迷電子產品,父母要先做好榜樣,自己都睇少啲呀!
個案及解說由慈慧育兒社工 Rainbow提供
慈慧幼苗互動資源平台babyparent.org,教你把握小朋友6歲前嘅黃金期,由香港理工大學同香港大學(教兒樂)專責社工主理育兒管教環節,香港大學李嘉誠醫學院兒科教授負責嬰幼兒醫護範疇,滙聚資深教育心理學家同言語治療師等,為你提供免費同及時嘅專業解答.
歡迎你like我哋Facebook Fan Page:Healthy Seed Parenting
其他文章:


text:
今日同Hysan到屯門眼科中心檢查眼晴
之後見仲有D時間去咗屯門圖書館同屯門公園玩咗陣
跟住番學之前喺呢度搵個地方食晏,就揀咗之前一直想試嘅「羅麥記」
都係同其他餐廳差唔多,玩懷舊裝修集體回憶!
V City呢間分店都幾大坐得幾舒服!
我哋差唔多11:15入到嚟坐,待應安排我哋坐咗卡位
卡位好闊落,應該係六人位用!
餐具冇特別,起初以為佢碗碗碟碟都玩懷舊
不過佢張餐紙就用咗康樂棋棋紙嘅圖案
如果有棋喺手真係可以玩得㗎!
當然佢好唔會放過宣傳自己菜式嘅機會
喺紙上面嘅賞罰句子都用咗自己菜名,不過有少少格硬嚟
(就咁一個餸名跟住叫你向前行幾多格....都唔關事)
Sorry我個人比較執著^.^
好大個晾衫夾夾住張單...
因為得我同Hysan兩個人所以唔會叫到好多嘢食
當然我嗌咗呢度嘅成名作啦,差唔多個個嚟呢度食都會打咭同Post呢碟磚頭焗豬扒飯
我都唔例外,再叫多碟菜心同餐飲熱朱古力
杯熱朱OK喎!嚟到嘅時侯面頭有D朱古力粉未溶哂落底
睇落去會比較特別,唔會好似一杯華田咁悶
飲落去第一啖真係好好飲,好重朱古力味,帶少少朱古力嘅苦味
跟住等咗大約10分鐘度就嚟咗個磚頭啦!
老實講先讚後彈,豬扒真係林唔多骨好啱小朋友食
個麵包都好有Gimmick,佢仲㨂咗個牌喺度教人點食
如果大家鍾意麵包點咖喱汁或白汁可以另外叫侍應拎碗俾你
我就嗌咗少少咖喱汁嚟點吓,不過我覺得太大碗囉...
麵包就冇咩特別架喇,都係並通麵包舖買到嘅方包,不過焗過之後個麵包皮都脆脆哋
麵包裡面都有炒飯,我覺得其實都夠兩個人食!
不過真係太鹹,同埋整體上食卓頭多過味道,所以$80幾蚊都係試一次就算
當帶咗Hysan嚟博物館認識吓老爸細個時侯嘅嘢啦...哈哈哈
Photo by CANON 5D Mark III, Len | EF 24-70mm f/2.8L USM
呀劍評分: 6分
呀劍評語: 呢個地方知道咗好耐始終未有機會嚟食,今日終於可以一試就試佢招牌嘅麵包焗豬扒飯,其他我唔知,但呢個飯真係並通到震,仲同我個人一樣好鹹.....呀!
地址
屯門屯門鄉事會路83號V City 1樓11號舖
營業時間
08:00 - 22:30
交通
屯門港鐵站C出口行到adidas扶手電梯落一層左轉便到
招牌菜
羅麥辣雞翼,羅麥汁牛河,避風塘炒麵,紅豆冰粒粒奶茶,豬羅包,磚頭焗豬扒飯等
電話
2618 3703
(以上資料更新至文章當日)


text:
早排見到 Motonako. A 整長崎蛋糕同蜂蜜蛋糕整得咁開心,星期五朝早整完 brownie 之後,見有時間,就試吓整長崎蛋糕,因為貪佢簡單易做又快手,前後都唔駛一個鐘就有得食.
材料:
雞蛋 4隻
低筋麵粉 240克
糖 240克
以上材料份量可做 10 厘米 X 18 厘米長型蛋糕 3 個.
食譜出自小松本太太嘅《日式和菓子》.
- 麵粉過篩 3 次;雞蛋加糖,用電動打蛋器打至濃稠企身.
- 麵粉篩入蛋漿內,拌勻至無粉粒.
- 將麵糊倒入模內,放入已預熱至 180 °C 嘅焗爐內焗 20 分鐘即成.
今次先試做一隻雞蛋嘅份量.可能因為蛋糕本身並無油份, 蛋糕好似 Motonako. A 咁講,有好香濃蛋味. Notes: - 個人覺得成品比較甜,可將糖嘅份量稍減.
所以成品比較乾,比較嚡!
- 原食譜用嘅糖係三溫糖.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
今次先試做一隻雞蛋嘅份量.可能因為蛋糕本身並無油份,
蛋糕好似 Motonako. A 咁講,有好香濃蛋味.
Notes:
- 個人覺得成品比較甜,可將糖嘅份量稍減.


text:
(2017年04月19日 1:20 下午)插了什麼稻,便收什麼米︱鍾劍華
來自國內嘅同學,最大嘅優點,就係佢哋比較刻苦,比較勤力.但在接受新事物及適應轉變上,國內學生一般都較為遜色.另一個特點,就係佢哋一般都比較識做人,我試過有學生在端午節帶了一大盒家鄉的糭子給我送禮.我堅持唔要,講佢聽「我哋呢度冇咁嘅規矩」.我又話「咁樣做亦都對佢冇好處.其他人只會認為佢嘅好成績係靠討好老師,甚至係賄賂老師攞返嚟」.但係佢哋無辦法理解,覺得好平常,因為佢哋係國內,由幼稚園到高中,甚至上大學都係咁.
除咗少數,好多來自國内的同學唔係好能夠接受對中國嘅負面評論.佢哋又會大條道理,話其他人唔係喺國內生活,唔知道國內情況,又話香港人受到偏見影響.總之就係佢哋自己嘅經驗,感受及預先嘅定見先係最啱最準.
當然不能一概而論,但大部份確實如此.
我始終覺得,好多人話國內嘅同學比香港嘅學生優秀,完全只係偏見.香港的學生,其實好多方面比大陸學生更好,長遠發展潛質也絕對不會遜色.關鍵係閱讀唔夠深入唔夠闊,沒有國內學生那一股死勁.加上今日中國嘅經濟實力同埋市場大,普通話及國內聯繫便成為國內同學嘅先驗優勢.
香港嘅同學,亦都要加強自己嘅信心同決心.話大學專收國內同學都研究生,這個講法不盡準確.如果有得公平地揀,國內學生未必可以攞到咁多研究生學位.一方面係佢哋人數多,可能佔了申請入學人數的大多數,自不然獲得取錄嘅比例亦都會較高.另一方面,係有D香港嘅同學自己唔夠決心,以為一定唔夠佢哋爭,所以索性唔申請.所以呢一個假定變成了一個 Self Fulfilling prophecy.
當然,也不能夠否定大學今日嘅發展生態,亦都令到國內研究生佔有優勢.首先整個學術世界都重視對大陸的研究,本地研究要攞到經費,要發表文章往往較為蝕底.國內學生好多時申請研究課題已經較為容易吸引到導師.
另一方面,我親耳聽過有大專院校的同事咁講,佢話比較喜歡收國內學生,其中一個原因係可以叫佢哋幫手寫吓文章,而佢哋一般都唔會出聲,因為國內嘅同學嚟到香港,可能舉目無親,個性都比較順從.有個別學生也希望以此可以得到好處,例如可以攞到多D經費,去多幾次海外出席研討會之類.
如果係香港同學,佢哋點敢咁做.據我所知,喺國內留港研究生圈子,好多都心照,幫老闆草擬學術文章,向學術期刊投稿係佢哋日常工作一個部份.其實主要係個學生寫,個老闆可能只係睇睇,有啲甚至睇都唔睇,就叫學生做埋投稿嘅程序.有啲老闆識做啲嘅,會將學生個名加喺後邊作為第二或第三作者,當係幫佢哋儲資本,作為將來學生在學術圈發展之用.當然亦都有啲人大安旨意,總之就利用研究生到盡.這一種作風,當然也是當今大學發展趨勢,「要不就是發表文章,要不就是執包袱走人」.這種評核標準其實正在令學術圈加速腐敗.
我喺國內有一位朋友在重點院校任教,佢帶嘅研究生照計應該都係精英中嘅精英,但我親眼所見,佢哋不時會幫個師傅,或者佢哋叫老闆,做跑腿,處理埋啲個人事務,包括去銀行搞手續,幫佢執Office,甚至返屋企執屋等等.所以嚟到香港,其實已經算係唔錯.
至於國內學術圈嘅腐敗問題,真係講唔到咁多,寫多十篇都寫唔完.共產黨可以搞到啲學術圈,知識分子大部份都貼貼服服,當然係有佢嘅一手,仲有一大堆學術嘍囉,願意做共產黨嘅幫腔.在國內環境下,讀書人又或者叫臭老狗,嗰啲腐敗嘅劣根性仍然十分普遍.當然唔係個個都係咁,但係好多潛規則,少數有心人要打破亦都唔容易.能夠本着良心,做自己嘅事,不去學術造假已經算係唔錯.學生喺咁嘅環境下耳濡目染,其實亦都係整個政治體制,文化因素及制度塑造出來.
其實唔好話國內,香港嘅學術腐敗問題,其實也在惡化當中.上邊講嗰啲,只是其中一些例子.只要香港繼續大陸化,這個問題只會繼續惡化.


text:
女生超拽无字无脸头像
- qq霸气超拽无字头像女生超拽无字头像超拽无字头像qq女生超拽无字头像qq霸气超拽无字头像qq霸气超拽无字头像女生超拽无字头像超拽无字头像qq女生超拽无字头像qq霸气超拽无字头像女生超拽无字头像超拽无字头像qq女生超拽无字头像qq霸气超拽无字头像qq女生超拽无字头像超拽无字头像女生超拽无字头像qq女生超拽头像纹身qq女生超拽头像2012年qq唯美女生超拽头像唯美女生超拽头像女生超拽头像 阿宝色女生超拽头像个性网女生超拽头像文字控文字控女生超拽头像qq最新女生超拽头像90后女生超拽头像帯字女生超拽头像 图qq有范女生超拽头像戴墨镜女生超拽头像欧美范女生超拽头像q友网女生超拽头像
qq头像姐妹2人大全文字控三姐妹头像qq头像姐妹带字大全qq头像姐妹3人大全qq三人姐妹头像文字控qq姐妹头像文字控3人姐妹三的qq头像文字控qq头像姐妹四个的卡通姐妹头像两张姐妹头像4个一组文字控姐妹6人头像q姐妹头像 3人 文字控超拽姐妹文字控头像个性姐妹头像一对三个姐妹头像吧三个人文字控头像姐妹的两张文字控姐妹头像姐妹4人qq头像 一张姐妹头像4人 一样一张qq姐妹头像一人一张五人一张的姐妹头像qq4人姐妹头像一张4人3个人用的姐妹头像姐妹头像一人两张qq姐妹头像一人一个qq头像姐妹一人4姐妹头像 一人一张姐妹头像5个带字姐妹头像一人4张qq非主流兄弟4个头像
相关文章:
qq霸气超拽无字头像 qq霸气男头像
超拽无字头像,超拽的情侣头像
qq超拽无字头像,超拽男生头像
男生超拽无字头像
qq超拽无字头像
超拽无字头像
女生超拽无字无脸头像,qq女生头像
女生超拽无字无脸头像
女生超拽头像大全,qq动漫头像女生
2015女生超拽头像,qq头像女生欧美
个性网名女生超拽头像,qq女生恩典头像
非主流个性唯美女生超拽头像大全_喜欢就来自于欧美
口味很重的非主流个性女生超拽头像_疯狂女生性感丝袜美腿头像
qq女生超拽头像张依依,qq动态女生头像
时尚女生超拽头像,女生好看头像
女生超拽头像全身,qq阿宝色女生头像
夜店女生超拽头像,qq女生可爱头像
女生超拽头像精选,qq头像男生和女生
女生超拽头像 头像女生带字 骷髅
女生超拽头像带字你滚,2013qq唯美女生头像
无字情侣头像一左一右1P*883000...
yyy13改成什么了2P*1730755...
yy60863P*1654463...
qq头像女生伤感哭黑白4P*881616...
简约的yy个性分组设计 yy情侣分组大全5P*494649...
男头头像6P*2009...
日本美女动态邪恶图片7P*387966...
不想上班 表情8P*205776...
拿男生头像9P*883101...
美女高性嘲表情10P*210434...
清纯唯美宝贝开心网11P*23435...
qq群视频怎么关麦12P*111556...


text:
10 MARCH 2014(MON)前日係屋企睇電視時,剛好見到電視節目教煮餸,我見材料簡單,又好似好易整咁,所以今日就試吓煮,依個新餸就係 - 冬菇排骨蒸飯,個賣相都好似呃得吓人呀~
其實煮法同材料都好簡單~
首先浸左啲冬菇至軟身,之後就切粗條狀備用~
排骨洗乾淨之後,用老抽,豆粉及少少水醃一醃~
之後就將冬菇絲都加入埋啲排骨中,由於係用蒸飯嘅方法,所以需要醃大約一個鐘,等啲冬菇排骨入味啲~
將白米洗凈備用~
依個時候就準備煮個湯底,用返之後量米嗰個杯,水同米嘅分量係相同,即係話如果你用兩個杯份量,水亦都要兩個杯分量,之後就加入半粒濃湯寶.其實係可以簡單啲用現成的雞湯,不過因為我唔鐘意雞湯,所以就利用濃湯寶自制啦~
等湯煮煲之後,就可以加入娃娃菜煮大約三分鐘~
之後就放入碟盤中~
再將米鋪係上面~
再加上兩個米杯分量嘅湯~
放入鑊中,用大火隔水約十分鐘(視乎米嘅份量同所需用嘅器皿決定時候),直至白米吸收所有水份,開始乾水~
之後將冬菇排骨放入飯上面,最好就用夾嘅方法,因為唔好將啲醃料汁都放埋入去,咁就唔好食啦~
繼續蒸十五分鐘,熄火再焗十分鐘,咁就完成啦~
簡簡單單又完成一個晚餐,記得要趁熱食,咁就真係非常好味啦!
今日依個簡單餸換嚟大肥豬一句『都有驚喜哦』,真係特別開心,覺得好有成功感呀!
其實依個蒸飯嘅做法可以配唔同種類嘅餸,好似冬菇雞,南瓜排骨又或者係肉餅都一樣可以,等我搵日再懶懶地嘅時候,又可以試吓整先得!